Aa majileehah memberun huvaa kurun anna mahu fahukolhu | Mihaaru\nރައްޔިތުން މަޖިލިސް އިންތިހާބުގައި އެމްޑީޕީއަށް ތަފާތު ބޮޑު ކާމިޔާބީއެއް ލިބުމުގެ އުފަލުގައި ކާނިވާ ސަރަހައްދުގައި ރޭ ބޭއްވި ހަރަކާތުގައި އެމްޑީޕީގެ ކެންޑިޑޭޓުން ބައިވެރިވެވަޑައިގަންނަވަނީ.-- ފޮޓޯ: ހުސެން ވަހީދު /މިހާރު\nއާ މަޖިލީހުގެ މެންބަރުން ހުވާކުރުން އަންނަ މަހު ފަހުކޮޅު\n07 އެޕްރީލް 2019 - 14:07 8 comments\nއިއްޔެ ބޭއްވި ރައްޔިތުންގެ މަޖިލިހުގެ އިންތިޚާބުގައި ކާމިޔާބު ހޯއްދެވި ކެންޑިޑޭޓުން މަޖިލީހުގެ މެންބަރު ކަމުގެ ހުވާކުރުމުގެ ރަސްމިއްޔާތު އަންނަ މަހު ފަހުކޮޅު ބާއްވަން މަޖިލިހުގެ އިދާރާ އިން ނިންމައިފި އެވެ.\nމަޖިލީހުގެ އިދާރާއިން ބުނީ އިންތިޚާބު ކާމިޔާބު ކުރެއްވި މެމްބަރުން ހުވާ ކުރާނެ ވަކި ތާރީހެއް އަދި ކަނޑައަޅާފައި ނުވާ ކަމަށެވެ. އެ ތާރީހެއް ފަހުން އިއުލާން ކުރާނެ ކަމަށް އެ އިދާރާ އިން ބުންޏެވެ.\nމަޖިލިހުގެ 87 ދާއިރާއަކަށް މެމްބަރުން ހޮވުމަށް ބޭއްވި އިންތިޚާބުގެ ވަގުތީ ނަތީޖާ ދައްކާ ގޮތުގައި، ސަރުކާރު ކޯލިޝަންގެ އެންމެ ބޮޑު ޕާޓީ އެމްޑީޕީ އަށް 60 އަށް ވުރެ ގިނަ ގޮނޑި ލިބެ އެވެ. ޖުމްހޫރީ ޕާޓީ އަށް ހަތް ގޮނޑި ލިބުނު އިރު، އިދިކޮޅު ޕީޕީއެމް އަށް ހަތަރު ގޮނޑި، ކޮންގްރެސް ޕާޓީ އަށް އެއް ގޮނޑި ލިބެ އެވެ. އެމްޑީއޭ އަށް ދެ ގޮނޑި ލިބޭ އިރު، މިނިވަން ކެންޑިޑޭޓުންނަށް ލިބެނީ ހަ ގޮނޑި އެވެ.\nމަޖިލިހުގެ ގަވައިދުގައިވާ ގޮތުން މި މަސް ނިމުމާއެކު، މެމްބަރުން ޗުއްޓީ އަށް ވަޑައިގަންނަވާނެ އެވެ. އަދި 2014 ގައި ރައްޔިތުން އިންތިޚާބު ކުރި މެމްބަރުންގެ ދައުރު ވެސް ހަމަވީ އެވެ. ގަވައިދުގައިވާ ގޮތުން ދެ ވަނަ ދައުރުގެ ޖަލްސާތައް ފަށާނީ އާ މެމްބަރުންނާ އެކު ޖޫން މަހުގެ ކުރީކޮޅެވެ.\nމިހާރު ހިނގަމުން އަންނަ މަޖިލިހުގައި ތިއްބެވި ގިނަ މެމްބަރުންނަށް އިންތިހާބުގައި ވަނީ ބޮޑު ނާކާމިޔާބީއަކާ ކުރިމަތިލާން ޖެހިފަ އެވެ. އޭގެ ތެރޭގައި ޖުމްހޫރީ ޕާޓީ އާއި އިދިކޮޅު ޕީޕީއެމްގެ ގިނަ މެމްބަރުންތަކެއް ހިމެނެ އެވެ.\nމިފަހަރުގެ އިންތިޚާބުގައި ކޮންގްރެސް ޕާޓީގެ ވަގުތީ ރައީސް، ފޮނަދޫ ދާއިރާގެ މެމްބަރު އަބްދުއްރަހީމް އަބްދުﷲ އާއި ތިނަދޫ ދެކުނު ދާއިރާ އަށް ކުރިމަތިލެއްވި، ވިލިމާލެ ދާއިރާގެ މެމްބަރު އަދި ޕީޕީއެމްގެ ޕާލަމެންޓްރީ ގްރޫޕްގެ ލީޑަރު އަހުމަދު ނިހާނަށް ވަނީ ގޮނޑި ގެއްލިފަ އެވެ.\nކުރިން މަޖިލިހުގެ މެމްބަރުކަން ކުރެއްވި ބައެއް މެމްބަރުން މިފަހަރު ކާމިޔާބު ހޯއްދަވައި މަޖިލީހުން ވަނީ ޖާގަ ހޯއްދަވައިފަ އެވެ. އެއީ، ކިނބިދޫ ދާއިރާ އަށް އަހުމަދު ނާޝިޒު، ބާރަށު ދާއިރާ އަށް އަހުމަދު އަބްދުﷲ އަދި މާފަންނު މެދު ދާއިރާ އަށް އިބްރާހިމް ރަޝީދު (ބޮންޑެ) އެވެ.\nއެމްޑީޕީ އަށް ލިބުނު އެން ބޮޑު އެއް ކާމިޔާބީއަކީ އެންމެ އާބާދީ ބޮޑު ތިން ސިޓީ ކަމަށްވާ މާލެ އާއި އައްޑޫގެ އިތުރުން ފުވައްމުލަކުގެ 25 ގޮނޑީގެ ތެރެއިން އެންމެ ގޮނޑިއެއް ފިޔަވައި ހުރިހާ ގޮނޑިއެއް ނެގުމެވެ. ތިން ސިޓީގެ ތެރެއިން ކުޑަ ތަފާތަކުން އެމްޑީޕީ އަށް ގެއްލުނީ ވިލިމާލެ ދާއިރާގެ ގޮނޑި އެކަންޏެވެ. އަދި ކުރިން ޕީޕީއެމަށް ތާއީދު ބޮޑު އަތޮޅުތަކުގެ މެޖޯރިޓީ ވެސް ނެގީ އެމްޑީޕީންނެވެ.\nއިލެކްޝަންސް ކޮމިޝަނުން އިންތިޚާބުގެ ވަގުތީ ނަތީޖާ އިއުލާން ކުރަން ފަށާނީ މިރެ އެވެ.\nއިތުރު ލިޔުންތައް އެމްޑީޕީ ރައްޔިތުންގެ މަޖިލިސް މަޖިލީހުގެ މެމްބަރުން ޖުމްހޫރީ ޕާޓީ ޕީޕީއެމް އެމްޑީއޭ ރައްޔިތުންގެ މަޖިލީހުގެ އިންތިޚާބު 2019 ޕީޕަލްސް ނެޝަނަލް ކޮންގްރެސް


Raees ge govaa lehvun: Gaumee loabi ithuru kohdhehvaa\nރައީސްގެ ގޮވާލެއްވުން: ގައުމީ ލޯބި އިތުރުކޮށްދެއްވާ\nގައުމަށް ޓަކައި ގުރުބާންވާ ޖެހޭ\nގައުމީ ލޯތްބަށް ބަދަލެއް އައިސްގެން ނުވާނެ\nއަބްތޯލުންގެ ހަޔާތުން އިބުރަތް ހާސިލްކުރަން ގޮވާލި\nގައުމު ދެކެ ލޯބިވުމަކީ ދިވެހި ކޮންމެ ރައްޔިތެއްގެ ހިތުގައި ދިރިގެން އަންނަ އެންމެ މަތިވެރި ޝުއޫރު ކަމުގައި ހަދަންޖެހޭ ކަމަށާއިޒަމާނެއްގެ ކޮޅުންވެސް އެ ލޯތްބަށް ފަނޑުކަމެއް އަޔަ ނުދިނުމަށް ރައީސުލް ޖުމްހޫރިއްޔާ އަބްދުﷲ ޔާމީން އަބްދުލްގައްޔޫމް ރައްޔިތުންނަށް ގޮވާލައްވައިފި އެވެ.\nމި އަހަރުގެ ގައުމީ ދުވަހުގެ މުނާސަބަތުގައި ރައީސް މިއަދު ނެރުއްވި ހިތޯބުގައި ވަނީ ދިވެހި އެންމެހާ ރައްޔިތުންނަށް އަގުހުރި ނަސޭހަތުގެ ބަސްކޮޅެއް ފޮނުވާފަ އެވެ. ރައީސް ވަނީ ގައުމުގެ އެއްބައިވަންތަކަމަށް ލޮޅުންއަރާފަދަ އެއްވެސް ކަމަކަށް ފުރުސަތު ނުދިނުމަށާއި، އަންނަންއޮތް ޖީލުތަކަށް މި ގައުމު ވާސިލުކޮށްދޭން ވާންޖެހުނު ކޮންމެ ގުރުބާނީއެއްވާން ފަސްނުޖެހުމަށް އިލްތިމާސް ކުރައްވާފަ އެވެ.\nރައީސް ވިދާޅުވީ، މިއަދުގެ ޒުވާނުންނާއި، އަންނަންއޮތް ޖީލުތަކުން، ގައުމީ އަބްތާލުންގެ ގުރްބާނީތަކުން އިބްރަތް ހާސިލުކޮށް، ގައުމައިގެން ކުރިއަށްދިއުމުގެ އާ އަޒުމްތަކެއް ކަނޑައަޅަންޖެހޭ ކަމަށެވެ. ދިވެހި ކޮންމެ ރައްޔިތަކީ، ގައުމަށްޓަކައި ގުރުބާންވި އަބްތޯލުން ފަދައިން ގައުމު ދެކެ އިންތިހާއަށް ލޯބިވާ ބަޔަކަށް ވާންޖެހޭނެ ކަމަށާއި އެ ލޯތްބަށް ދުވަހަކުވެސް ފަނޑުކަމެއް އަޔަދީގެން ނުވާނެ ކަމަށް ރައީސް ވަނީ ވިދާޅުވެފަ އެވެ.\n"..މި ލޮބުވެތި ގައުމަށްޓަކައި ފަހުރުވެރިވުމާއި، ގައުމަށްޓަކައި ވާންޖެހުނު ކޮންމެ ގުރްބާނީއެއް ވުމާއި، ގައުމުދެކެ ލޯބިވުމަކީ، އަޅުގަނޑުމެންގެ ގައުމީ އަބްތޯލުން ފަދައިން ކޮންމެ ދިވެހި ފަރުދެއްގެ ހިތުގައި ދިރިގެން އަންނަ އެންމެ މަތިވެރި ޝުއޫރު ކަމުގައި ވާންޖެހޭނެ، އަދި، ޒަމާނެއްގެ ކޮޅުންވެސް މި ކަންކަމަށް ބަދަލެއް ނާންނާނެ މިންވަރަކަށް މިކަން އަޅުގަނޑުމެންގެ ހިތްތަކުގައި ބިންވަޅު ނެގިފައި އޮންނަންވާނެ،" ރައީސްގެ ހިތޯބުގައި ވިދާޅުވެފައިވެއެވެ.\nރާއްޖޭގެ ގައުމީ ދުވަހަކީ ހިޖުރައިން ރަބީއުލް އައްވަލް މަހުގެ އެއްވަނަ ދުވަހެވެ. އެއީ ޕޯޗުގީޒުންގެ އަތްދަށުން ރާއްޖެ މިނިވަންވީ ދުވަހެވެ.\nގައުމީ ދުވަސް ރައީސް އަބްދުﷲ ޔާމީން\nރައީސް އުތީމަށް ވަޑައިގެންފި


ތިނަދޫއިން އިތުރު މީހަކު ފައްސިވެއްޖެ – DhiDaily\nތިނަދޫއިން އިތުރު މީހަކު ފައްސިވެއްޖެ\nގދ. ތިނަދޫގައި ހޯމް ކަރަންޓީނުގައި ހުރި މީހަކު ކޯވިޑް 19 އަށް ފައްސިވެއްޖެއެވެ.\nކޯވިޑް 19 އަށް ފައްސިވެފައިވަނީ އުމުރުން 34 އަހަރުގެ ދިވެހި އަންހެނެކެވެ. އޭނާ ފައްސިވިކަން އެނގުނީ މާލެއިން ރަށަށް ދިއުމަށްފަހު ކަރަންޓީނުން ދޫކޮށްލުމުގެ ކުރިން ހެދި ޓެސްޓުގެ ނަތީޖާ ކޯވިޑް އަށް ފައްސިވުމުންނެވެ. އޭނާ އާއި އެކު އިތުރު ދެމީހުން ކަރަންޓީނުގައި ތިބި ކަމަށާއި އެކަކަކީ އޭނާގެ ދަރިއެއް ކަމަށްވެސް ވަނީ މައުލޫމާތު ލިބިފައެވެ. އެހެން ނަމަވެސް އޭނާއާއި އެކު ކަރަންޓީނުގައި ތިބި ދެ މީހުން ވަނީ ކޯވިޑ 19 އަށް ނައްސިވެފައެވެ.\nތިނަދޫ ކައުންސިލްގެ ރައީސް އަލީ އަމްޖަދު ވިދާޅުވީ އެރަށުން ހޯމް ކަރަންޓީނު ނިންމައި ޓެސްޓު ކުރި މީހުންގެ ތެރެއިން ޕޮޒިޓިވް ވެފައިވަނީ 34 އަހަރުގެ އަންހެނެއް ކަމަށާއި އޭނާގެ ނަތީޖާ ލިބުނީ މިއަދު ކަމަށެވެ. އަދި ވިދާޅުވީ ޕޮޒިޓިވްވި އަންހެން މީހާ ހޯމް ކަރަންޓީނުގައި ހުރީ އޭނާގެ 18 އަހަރުން ދަށުގެ ދަރިފުޅާއި އިތުރު އަންހެނަކާއެކު އެއްތަނެއްގައި ކަމަށާއި ނަމަވެސް އެ ދެމީހުންގެ ކޮވިޑް ނަތީޖާ ނެގެޓިވްވެފައިވާ ކަމަށެވެ\nރާއްޖެއިން މިހާތަނަށް ޖުމުލަ 8741 މީހަކު ވަނީ ކޯވިޑަށް ޕޮޒިޓިވްވެފަ އެވެ. މީގެ އިތުރުން ރާއްޖޭގައި ބަލިން ފަސޭހަވީ މީހުންގެ އަދަދު 6157 އަށް އަރާފައިވާ އިރު، މިހާރު ރާއްޖޭގައި ބައްޔަށް ފަރުވާދެމުން އަންނަނީ 2549 މީހަކަށް ކަމަށް އެޗްޕީއޭ އިން ބުނެއެވެ. މިބަލީގައި ރާއްޖެއިން 29 މީހަކު ވަނީ ނިޔާވެފައެވެ.


Hithah nidhi muhimmu, madhuvegen6gadi iruge nidhi beynunvey | Mihaaru\nހިތަށް ނިދި މުހިންމު، މަދުވެގެން ހަ ގަޑިއިރުގެ ނިދި ބޭނުންވޭ\n21 ޖެނުއަރީ 2019 - 07:28\nއާ ދިރާސާއިން އެނގުނު ގޮތުގައި އާންމުގޮތެއްގައި ނިދި މަދުވުމަކީ ހިތުގެ ލޭ ހޮޅިތަކުގައި ފެޓް އިތުރުވެ ހޮޅިތަކުން ލޭ ހިނގުމަށް ދަތިވާ ކަމެކެވެ. މިއީ ހާޓް އެޓޭކާއި ސްޓްރޯކް ޖެހުމަށް މެދުވެރިވާ ކަމެކެވެ.\n"ހިތުގެ ބަލިތަކާ ދެކޮޅަށް، ބޭހާއި ކަސްރަތާއި ރަނގަޅު ކާނާ ވެސް ބޭނުންކުރެވޭނެ. އެކަމަކު މި ދިރާސާއިން އެނގުނީ ނިންޖަކީ ހިތުގެ ބަލިތަކާ ދެކޮޅަށް ހަނގުރާމަކުރުމަށް ވަރަށް މުހިންމު އެއްޗެއްކަން. މިއީ އަހަރެމެން ހަމަ ކޮންމެ ދުވަހަކުހެން ފަރުވާ ކުޑަކޮށްލާ ކަމެއް،" ދިރާސާގައި އިސްކޮށް ހުންނެވި ހޯސޭ އޯޑޮވާސް ވިދާޅުވި އެވެ.\nއޯޑޮވާސް އަކީ ސްޕެއިންގެ ނެޝަނަލް ސެންޓަ ފޯ ކާޑިއޮވަސްކިއުލާ ރިސާޗްގެ އިންވެސްޓިގޭޓަރެކެވެ.\nމި ދިރާސާކުރުމަށް، ސްޕެއިންގެ 4،000 މީހެއްގެ ލޭ ހޮޅިތަކުގެ އަލްޓްރާސައުންޑް އަދި ސީޓީ ސްކޭންތަކެއް ހެދި އެވެ. ދިރާސާގައި ބައިވެރިކުރި މީހުންގެ އެވްރެޖް އުމުރަކީ 46 އަހަރެވެ. އަދި އެ މީހުންނަކީ ދިރާސާ ފެށިއިރު ހިތުގެ ބައްޔެއް ނެތް މީހުންނެވެ.\nޖާނަލް އޮފް ދި އެމެރިކަން ކޮލެޖް އޮފް ކާޑިއޮލޮޖީގައި ޝާއިއުކޮށްފައިވާ ދިރާސާގައި ބުނީ ނިދި މަދު މީހުންނަށް ހިތުގެ ބަލީގެ ނުރައްކާ އިތުރުވި މިންވަރު ބޮޑުކަން އެނގުނު ކަމަށެވެ. ނަމަވެސް މިހެން ދިމާވަނީ ކީއްވެ ކަމެއް މި ދިރާސާގައި ބަލާފައި ނުވާ ކަމަށް ބުންޏެވެ.\nދިރާސާ ޓީމުން ފާހަގަކުރި ގޮތުގައި މަދުން ނިދާ މީހުން، ގިނައިން ކެފެއިން ހުންނަ އެއްޗެހި ބޭނުންކުރުން ގިނަ އެވެ. މިއީ އިތުރަށް ނިދި މަދުވާނެ ސަބަބަކަށް ވެދާނެކަން ވެސް ފާހަގަކޮށްފައިވެ އެވެ.\nއިތުރު ލިޔުންތައް ސިއްހަތު ހިތުގެ ބަލި ސައިންޓިފިކް ރިސާޗް ނިދުން


Tanzaniyage raeesakah anahen beykanbalku ayyan koffi\nޓެންޒޭނިއާގެ ރައީސް ކަމަށް އަންހެން ބޭކަނބަލަކު އައްޔަން ކުރައްވައިފި.\nހިތްޕުޅުގެ އާލާށްކަންފުޅަކަށް ފަރުވާ ހޯއްދަވުން ގެންދަވަނިކޮށް މިދިޔަ ބުދަ ދުވަހު ޓެންޒޭނިއާގެ ރައީސް ޖޯން މަގުފުލީ އަވަހާރަވުމާ ގުޅިގެން އެޤައުމުގެ ރައީސްކަމަށް އަންހެން ބޭކަނބަލަކު އައްޔަން ކުރައްވައިފިއެވެ.\nމިމަޤާމަށް އައްޔަންކުރައްވާފައިވަނީ އަވަހާރަވެފައިވާ ޓެންޒޭނިއާގެ ރައީސް ޖޯން މަގުފުލީގެ ރަނިންމޭޓަކަށްހުރި ސަމީއާ ސުލޫހް ޙަސަންއެވެ. އެކަމަނާ މަޤާމުގެ ހުވާކުރެއްވީ މިއަދުގެ ވަގުތެއްގައެވެ. ސަމީއާ ސުލޫހް ވެގެންގޮސްފައި ވަނީ ޓެންޒޭނިއާގެ ފުރަތަމަ އަންހެން ރައީސާ އަށެވެ. އަދި އޭނާވެގެންދާނީ އެޤައުމުގެ6ވަނަ ރައީސަށެވެ. އަދި އެފްރިކާގެ އިރުމަތީ ބިތުގެ ގައުމެއްގައި ރައީސްކަން ކުރައްވާ ފުރަތަމަ އަންހެން ރައީސްވެސްމެއެވެ.\nމަޢޫލޫމާތު ލިބޭގޮތުން އަވަހާރަވެފައިވާ ރައީސް މަގުފުލީގެ ދައުރުގެ ބާކީ އޮތް މުއްދަތު ފުރިހަމަ ކުރައްވާނީ ސަމީއެވެ.


Majileehuge Idhaaraa Ah Beynunvaa Maalee Adhi Fannee Eheethakaai Beheygothun Mashvaraakohffi - Vaguthu\nކަރަންޓީނުގައި ތިބޭ މީހުން އުސޫލަށް ބޯނުލެނބުން، ބޮޑު ނުރައްކަލަކަށް! -5ގަޑިއިރު ކުރިން\nމަޖިލީހުގެ އިދާރާއަށް ބޭނުންވާ މާލީ އަދި ފަންނީ އެހީތަކާ ބެހޭގޮތުން މަޝްވަރާކޮށްފި\nރައްޔިތުންގެ މަޖިލީހުގެ އިދާރާއަށް ބޭނުންވާ މާލީ އަދި ފަންނީ އެހީތަކާ ބެހޭގޮތުން ދިވެހި ސަރުކާރުން އިންޑިޔާއަށް ކަނޑައަޅުއްވާފައިވާ ސަފީރާ މަޝްވަރާކޮށްފިއެވެ.\nމި މަޝްވަރާތައް ކުރިއަށް ގެންގޮސްފައި ވަނީ މިއަދު ހެނދުނު ރައްޔިތުންގެ މަޖިލިސް ކުރާ ގޭގައެވެ. މި މަޝްވަރާތައް ކުރިއަށްގެންގޮސްފައި ވަނީ ދިވެހި ސަރުކާރުން އިންޑިޔާއަށް ކަނޑައަޅުއްވާފައިވާ ސަފީރު އަލްފާޟިލާ އާއިޝަތު މުހައްމަދު ދީދީ، ރައްޔިތުންގެ މަޖިލީހުގެ ރައީސް އޮނަރަބަލް ޤާސިމް އިބްރާހީމްގެ އަރިހަށް ކުރެއްވި އިޙްތިރާމްގެ ޒިޔާރަތުގައެވެ.\nމި ބައްދަލުވުމުގައި އެކަމަނާ ވަނީ އިންޑިޔާއިން އިން ރާއްޖެއަށް ވެދެއްވަމުން ގެންދަވާ އެހީތަކާއި ގުޅޭގޮތުން ވާހަކަދައްކަވާފައެވެ. އަދި ރައްޔިތުންގެ މަޖިލީހުގެ އިދާރާއަށް ބޭނުންވާ މާލީ އަދި ފަންނީ އެހީތަކާ ބެހޭގޮތުން މަޝްވަރާކުރެއްވިއެވެ.\nއަދި މީގެ އިތުރުން، ރައްޔިތުންގެ މަޖިލީހުގެ ރައީސް ވަނީ 18 ވަނަ ރައްޔިތުންގެ މަޖިލީހުގެ މަސައްކަތްތަކާ ބެހޭގޮތުން މަޢުލޫމާތު ޙިއްޞާ ކުރައްވާފައެވެ.\nމި ބައްދަލުކުރެއްވުމުގައި ރައްޔިތުންގެ މަޖިލީހުގެ ރައީސް ވަނީ އިންޑިޔާގައި ހުންނަވާ ދިވެހި ސަފީރުގެ މަޤާމަށް އަލްފާޟިލާ އައިޝަތު މުހައްމަދު ދީދީ އައްޔަންކުރެއްވުމާއި ގުޅިގެން އެކަމަނާއަށް މަރުޙަބާ ވިދާޅުވެފައެވެ.\nރާއްޖެއާއި އިންޑިޔާއާ ދެމެދުއޮތް ރަހުމަތްތެރި ގުޅުން ކުރިއަށްއޮތް ތަނުގައި އިތުރަށް ބަދަހިވެގެންދާނެކަމަށް އުއްމީދުކުރައްވާކަން ހަމަކުރެއްވިއެވެ.\nއުތީމު ކައުންސިލް ރައީސް ސަސްޕެންޑްކުރި މައްސަލަ މަޖިލީހުން ބަލަން އެދިއްޖެ\nއަލީ ވަހީދު ފުރުވާލަން ސަރުކާރުން ކުރިކަމެއް ފެންނާކަށް ނެތް: ޣަފޫރު\nމާދަމާ މަޖިލީހުގައި އޮތީ މާލޭގައި މަޖާކޮށްލެވޭ މަރުކަޒުތައް ގާއިމް ކުރުމުގެ ބަހުސް\nޖެނުއަރީ 8, 2019 17:49\nއަދިވެސް މަޖްލިހުގެ އިދާރާއަށް ބޭނުންވާ މާލީއެހީއޭ ކިޔައިގެން އިންޑިޔާއަށް ދަރާވިކެންތަ ތިއުޅެނީ؟ ބަލަގަ ރައްޔިތުންނަށް ލުއިގޮތަކަށް ބޯހިޔާވަހިކަން ފޯރުކޮށް ދެވޭތޯ އިހަށް ބަލާބަލަ...!!!!


BREAKING | Covid-19: Poland In Ithuru 419 Meehaku Maruvejje - Vaguthu\nދުނިޔޭގެ އެކި ގައުމުތަކުގައި މިހާރު ހަލުވިކަމާއެކު ފެތުރެމުންދާ ކޮވިޑް-19 ޖެހިގެން ޕޮލޭންޑުން އިތުރު 419 މީހަކު މަރުވެއްޖެއެވެ.\nޕޮލޭންޑަކީ ކޮވިޑް-19 ފެތުރިފައިވާ ގައުމުތަކުގެ ތެރެއިން 14 ވަނަ އަށް އެންމެ ގިނަ މީހުން މި ބައްޔަށް ފައްސިވެފައިވާ ގައުމެވެ. އެ ގައުމުގައި ކޮވިޑް-19 ޖެހޭ މީހުންގެ އަދަދުތައް އުޅެނީ 5،000 އަށްވުރެ މަތީގައެވެ.\nފަހުގެ ތަފާސްހިސާބުތަކުން ދައްކާގޮތުގައި އެގައުމުން އިތުރު 419 މީހަކު މި ބަލި ޖެހިގެން މަރުވެ ޖުމްލަ ބަލީގައި މަރުވި މީހުންގެ އަދަދު ވަނީ 34،561 އަށް އަރާފައެވެ. މިހާތަނަށް އެންމެ ގިނަ ބަޔަކު އެގައުމުން މަރުވެފައިވަނީ މިދިޔަ ނޮވެމްބަރު މަހުގެ 25 ވަނަ ދުވަހުއެވެ. އެދުވަހު އެގައުމުން 674 މީހަކު ވަނީ ބަި ޖެހިގެން މަރުވެފައެވެ.\nފާއިތުވެދިޔަ 24 ގަޑިއިރަށް ބަލާއިރު، އެ ގައުމުން އިތުރު 7،152 މީހަކު ވަނީ ކޮވިޑް-19 އަށް ފައްސިވެފައެވެ. މިއަދަދާއި އެކު އެގައުމުން ބަލި ޖެހުނު މީހުންގެ އަދަދު ވަނީ 1،457،755 އަށް އަރާފައެވެ.\nއެގައުމުން މިހާތަނަށް މި ބަލި ޖެހިގެން ރަނގަޅުވެފައިވަނީ 1،215،732 މީހެކެވެ. އަދި މިވަގުތު 207،462 މީހަކަށް ފަރުވާ ދެމުން އަންނައިރު، 1،597 މީހަކަށް ފަރުވާ ދެމުން އަންނަނީ ހާލު ބަލި ވެގެން ކަމަށް ފަހުގެ ތަފާސް ހިސާބުތަކުން ދައްކައެވެ.\nޕޮލޭންޑުގައި ކޮވިޑް-19 ހަލުވިކަމާއެކު ފެތުރެމުންދާއިރު، އެ ބަލީގައި މަރުވާ މީހުންގެ އަދަދުތައް ހިފެހެއްޓުމެއް ނެތި ދަނީ މައްޗަށެވެ.


އެކިއެކި މައްސަލަތަކާ ގުޅިގެން ފުލުހުންގެ ބެލުމުގެ ދަށަށް ގެނެސްފައިވާ ތަކެތީގެ ތެރެއިން، ފުލުހުންގެ ބެލުމުގެ ދަށުގައި 176.55 ކިލޯގްރާމްގެ މަސްތުވާތަކެތި ނައްތާލައިފިއެވެ.\nއެގޮތުން، ދޫނިދޫގައި މިއަދު ނައްތާލާފައިވަނީ 2006 ވަނަ އަހަރު ފުލުހުންގެ ބެލުމުގެ ދަށަށް ގެނެސްފައިވާ 1000 ގްރާމް ކެނަބިސްއާއި، 2016 ވަނަ އަހަރު ފުލުހުންގެ ބެލުމުގެ ދަށަށް ގެނެސްފައިވާ 2925.952 ގްރާމް ކޮކޭންގެ އިތުރުން 2020 ވަނަ އަހަރުގެ ޖުލައި މަހުން ފެށިގެން ޑިސެމްބަރ މަހުގެ ނިޔަލަށް ފުލުހުންގެ ބެލުމުގެ ދަށަށް ގެނެސްފައިވާ މަސްތުވާތަކެތީގެ ތެރެއިން ނައްތާނުލެވިހުރި ތަކެއްޗާ އަދި މި އަހަރު ފުލުހުންގެ ބެލުމުގެ ދަށަށް ގެނެސްފައިވާ 71874.1000 ގްރާމް ހެރޮއިންއެވެ.\nއެ ތަކެތީގެ ތެރޭގައި ހިމެނެނީ 5418 ރަބަރު ޕެކެޓާއި، 3312 ސެލޯފިންކޮޅާއި، ފިލްމު ހުސްކުރި 351 ދަޅާއި، 193 ބުލެޓާއި، 15 ބިޑިއާއި، 1460 ބޭސް ގުޅަ އަދި އެހެނިހެން ތަކެތީގެ ތެރޭގައި ހިމެނޭ 3746 އައިޓަމެކެވެ. އެހެނިހެން އައިޓަމްގެ ތެރޭގައި މަސްތުވާތަކެތި ބޭނުންކުރުމަށްޓަކައި ގެންގުޅޭ އާލާތްތައް ހިމެނެއެވެ.\nއޭގެ އިތުރުން، ނައްތާލި ތަކެތީގެ ތެރޭގައި 146412.7270 ގްރާމް ހެރޮއިންއާއި، 19003.6029 ގްރާމް ކެނަބިސްއާއި، 36.1817 ގްރާމް އެމްފެޓަމިންއާއި، 714.6503 ގްރާމްގެ މެޓަމްއެމްފެޓަމިން ރެސިމޭޓްއާއި، 596.8731 ގްރާމް އެމްޑީއެމްއޭގެ އިތުރުން 9784.5774 ގްރާމް ކޮކޭން ހިމެނެއެވެ.\nމަސްތުވާތަކެތި ނައްތާލުން ކުރިއަށް ގެންގޮސްފައިވަނީ މަސްތުވާތަކެއްޗާ ބެހޭ މައްސަލަތަކުގައި ހެކީގެ ގޮތުގައި ހިފެހެއްޓޭ ތަކެއްޗާމެދު އަމަލުކުރާނެ ގޮތުގެ ގަވާއިދުގެ ދަށުން ޕްރޮސިކިއުޓަރ ޖެނެރަލް އެކުލަވާލާ ކޮމިޓީގެ ބެލުމުގެ ދަށުންނެވެ.


ޢަޞްރު (ފަސްވަނަ ބައި) – Esfiya\nދީނީ ލޯބި November 23, 2016\nޢަޞްރު (ފަސްވަނަ ބައި)\nއެއަށްފަހު އޭނަ އަނެއްކާވެސް އޭނަ އޮށޯވެގެން އޮތް ފަތްޖެހި ގޮނޑިއާއި ދިމާލަށް މިޞްރާބުޖެހި ވަގުތު އޭނަގެ ފޯނު ރިންގުވާން ފެށިއެވެ. ޝަފަޤް އޭނަގެ ޖީބަށް އަތް ކޮއްޕާލަމުން ފޯނު ނަގައި ބަލާލިއެވެ. އެއާއެކު އޭނަގެ މޫނުމައްޗަށް އުފާވެރި ހިނިތުންވުމެއް ވެރިވިއެވެ.\n“އައްސަލާމުޢަލައިކުމް ރަޝީދައްތާ!” ޝަފަޤް އުޖާލާވި މޫނަކާއެކީ ފޯނަށް ޖަވާބުދިނެވެ.\n“ވަޢަލައިކުމުއްސަލާމް ވަރަޙްމަތު ﷲ. ޝަފަޤް ކަނބުލޮ ކިހިނެއްތަ؟” ރަޝީދާ އަހާލި އަޑު އިވުނެވެ. އޭނަ ސުވާލުކުރި ގޮތުން ޝަފަޤަށް ދެލޯ މަރާލެވުނެވެ. ރަޝީދާއަކީ އޭނައަށް ދުވަހަކުވެސް ފެނިފައިވާ އަންހެނެއްނޫނެވެ. ޝަފަޤްގެ ކަންފަތުގައި އެންމެ ފުރަތަމަ ރަޝީދާގެ އަޑު ޖެހުނީ އޭނަ ކޭކު އަޅަން ފެށިތާ އަހަރެއްހާ ދުވަސްފަހުންނެވެ. ރަޝީދާ އޭނައަށް ގުޅީ މީހެއްގެ އަތުން ޝަފަޤްގެ ނަންބަރު ހޯދައިގެން ކަމަށް ރަޝީދާ އޭނަ ގާތު ބުނެފައިވެއެވެ. ރަޝީދާއަށްޓަކައި ޝަފަޤް ކޭކުއަޅާތާ2އަހަރު ވެފައިވީއިރު ވެސް އޭނައަށް ރަޝީދާ ފެނިފައި ނުވަނީ، އޭނަ ދުވަހަކުވެސް ރަޝީދާއާއި ހަމައަށް ކޭކު ގެންދަން ނުޖެހޭތީވެއެވެ. ރަޝީދާ އަބަދުވެސް އޯޑަރު ނެގުމަށްޓަކައި ފޮނުވަނީ ނޯކަރެކެވެ. ޝަފަޤްގެ މި “ދައްތަ”އާމެދު އޭނައަށް އެނގެނީ ކިތަންމެ ކުޑަ މިންވަރަކަށް ވިޔަސް އޭނަ އެންމެ ބޮޑަށް ލޯބިވާ އެއްދައްތައަކީ މިއީއެވެ. ނޭނގޭ ސަބަބަކާހުރެ ރަޝީދާއާއި ވާހަކަ ދައްކާ ކޮންމެ ފަހަރަކު އޭނަ އޭނަގެ މަންމަ މަތިން ހަނދާންވެއެވެ.\n“ޝަފަޤް؟ ފޯނު ބޭއްވީތަ؟” ޝަފަޤްގެ ފަރާތުން ޖަވާބެއް ނުލިބި ގިނައިރުވުމުން ރަޝީދާ ސުވާލުކުރިއެވެ. ޝަފަޤް ހޭވެރިކަމެއް ލިބުނު ފަދައަކުން ދެލޯ ހުޅުވައި ބޯހޫރުވާލިއެވެ. އެވަގުތު އޭނަ ފެންކަޅިވެފައިވިއެވެ.\n“ނޫން ދައްތާ. ދައްތަ ގުޅީމަ ވަރަށް އުފާވެއްޖެ.” ޝަފަޤް އޭނަގެ އަޑު ހަމައަކަށް އެޅޭތޯ ބަލަމުން ލަސް ހިނގުމެއްގައި ގޮސް ފަތްޖެހި ގޮނޑީގައި އިށީނެވެ.\n“ދައްތަ ވެސް ޝަފަޤްއާ ވަރަށް ގުޅާ ހިތްވެގެން މި ގުޅީ. ކަނބުލޮގެ އަތް ކިހިނެއްތަ؟ މައިމޫނާ ބުނީ ބިނދިއްޖެއޭ.” ރަޝީދާ ކަންބޮޑުވުން އެކުލެވިފައިވި އަޑަކުން ވާހަކަ ދެއްކިއެވެ.\n“އެހެންނޭ ޑޮކްޓަރުން ބުނުއްވީ. އަތުގަ ބޮޑު ބޭސްގަނޑެއް އަޅައިގެން މިއިނީ. އެހެންވީމަ މިފަހަރު ދައްތަގެ އޯޑަރު ނުނެގުނީ.” ޝަފަޤްގެ ވާހަކަ ނިމުނުތަނާހެން ރަޝީދާ ޗޮއްކަނޑާލިއެވެ.\n“އަޅޭ ހާދަ ދެރައޭ. ދެން އެކަމަކު އެއީ މައްސަލައެއް ނޫން. އަދި އެހެން ދުވަހަކުން މިއަށްވުރެ ބޮޑު އޯޑަރެއް ދޭނަން ޝަފަޤްއަށް އިން ޝާ ﷲ……ޝަފަޤް، ޝަފަޤްގެ އެކްސިޑެންޓް ހިނގީ ވިސާމްގެ ކާރުގަ ޖެހިފަދޯ؟ ޚަބަރުގަ އޮތީ އޭނަ ޝަފާޤްއާ ދިމާލަށް ނޫޓުތައް އުކިޔޯ. އެއީ ތެދެއްތަ؟ އޭނަ އެހީވާކަށް ނުއުޅޭތަ ހަމަ އެއްގޮތަކަށްވެސް؟” ރަޝީދާ ސުވާލުކުރިއެވެ.\n“އާނ އެއީ ތެދެއް. ވިސާމަކީ އެހެން މީހުނަށް އެހީވާން ބޭނުންވާ ވަރަށްވުރެ މަތީގަ އުޅޭ މީހެއް ކަންނޭނގެ. އަޅުގަނޑު ވަކި ބޭނުމެއްވެސް ނޫން އޭނަގެ އެހީއެއް. އަޅުގަނޑަށް އެހީވާނެ މީހުންވި އިރާދަކުރެއްވީތީ.” ޝަފަޤް ކިޔައިދިނެވެ. އެއަށްފަހު ކުޑަ ހިމޭންކަމުގެ ވަގުތުކޮޅަކަށްފަހު ރަޝީދާ ފުން ނޭވައެއް ދޫކޮށްލި ގޮތުން ޝަފަޤްގެ ނިތަށް ރޫއެރިއެވެ. އެއީ އޭނަ އުއްމީދު ކުރި ކަހަލަ ރައްދެއް ނޫނެވެ. އޭނަ އުއްމީދުކުރީ މައިމޫނާ ގޮތަށް ރަޝީދާވެސް ވިސާމާއި ދެކޮޅަށް ވާހަކަ ދެއްކުމަށެވެ. އެހެނަސް އެގޮތަށް ނުވުމުން އޭނަ ވިސްނުމެއްގެ ތެރޭގައި އިންދާ ރަޝީދާ ވާހަކަ ދެއްކިއެވެ.\n“ﷲ ހިދާޔަތް ދެއްކެވި އަޅަކު މަގުފުރެއްދޭނެ މީހަކު ނުހުންނާނެ. އަދި ﷲ ތެދުމަގުން އެއްކިބާ ކުރައްވައިފި އަޅަކު ހެޔޮ މަގަށް ގެނެވޭނެ މީހަކު ނުހުންނާނެ، ދޯ ޝަފަޤް؟” ރަޝީދާ މާޔޫސްކަމެއް އެކުލެވިފައިވި ގޮތަކަށް ދޯދިނެވެ. އެއާއެކު ރަޝީދާ ދެންމެ ވިސާމާއި ދެކޮޅަށް ވާހަކަ ނުދެއްކީ އެއީ ވަކި ބޭނުންތެރިކަމެއްނޫންހެން ހީވީތީވެ ކަމަށް ޝަފަޤަށް ނިންމުނެވެ.\n“ހުމް…..އެކަމަކު އަޅުގަނޑު ނުބުނާނަން އަދި ވިސާމް ބަދަލެއް ނުވާނެއޭ. މީހެއްގެ ޙަޔާތް ބަދަލުވެދާނެ ހީވެސް ނުކުރާ ކަހަލަ ގޮތަކަށް. އަޅުގަނޑުމެނަށް ހީވެދާނެ މީހަކު ރަނގަޅު މަގަށް ރުޖޫޢަވުމަށް މާ ލަސްވެއްޖެއޭ. ވަގުތު ފާއިތުވެއްޖެއޭ. އެކަމަކު މީހަކު ދުނިޔޭގަ ހުރިހާ ދުވަހަކު ވަގުތު ފާއިތެއްނުވާނެއެއްނުދޯ؟ ވިސާމް ކަހަލަ މީހަކު ރަނގަޅުވުމަކީ ދުވަހަކުވެސް ނުވާނެ ކަމެއްހެން އަޅުގަނޑުމެންނަށް ހީވިޔަސް ﷲ ހުރިހާ ކަމެއްގެ މައްޗަށް ވެސް ކުޅަދުންވަންތަވެވޮޑިގެންވޭ. ދޯ ދައްތާ؟” ޝަފަޤް ވެސް ދޯ ދިނެވެ. ރަޝީދާގެ ލުއި ހީލުމެއްގެ އަޑު އިވުނެވެ.\n“ހަމަ ތެދެއް. ވަރަށް އުފާވޭ ޝަފަޤް ކަހަލަ ކުދިން އުޅޭކަން އެނގުނީމަ. ދައްތަ އެދެނީ ޝަފަޤްއަށް ދެދުނިޔޭގެ ވެސް ބާއްޖަވެރިކަން ލިބުން…….ޝަފަޤް، ދައްތަގެ ފަރާތުން މާދަމާ ހެނދުނު ޝަފަޤްއަށް ލިބޭނެ ކުޑަ ހަދިޔާއެއް. އޭތި ޤަބޫލުކުރާނެ ކަމަށް އުއްމީދުކުރަން.” ރަޝީދާ ބުންޏެވެ.\n“އެއީ އަނެއްކާ ކޮން ހަދިޔާއެއްބާ؟” ހިސާބެއްގެ ޙައިރާންކަމަކާއެކީ ޝަފަޤް އަހާލިއެވެ.\n“މާ ބޮޑު އެއްޗެއްނޫން. ޝަފަޤް ކޭކު އަޅަން ފަސޭހަވާނެހެން ކޭކު އަޅާ މެޝިނަކާ އައިސިންގް ޖަހާ ބައެއް ސިރިންޖުތައް.” ރަޝީދާ ވަރަށް އާދައިގެކޮށް ބުނެލި ވާހަކައިން ޝަފަޤްގެ އަނގަ ހުޅުވުނެވެ.\n“ދައްތާ! ދައްތަ ކީއްކުރަންތަ އެ ހުރިހާ އެއްޗެއް ފޮނުވަނީ؟” އަދި ހަދިޔާ ނުލިބެނީސްވެސް ޝަފަޤަށް ހީވީ އޭނަ ދަރަނިވެރިވީހެންނެވެ. ރަޝީދާ މި ނޫނަސް ކޭކު ނަގަން އޭނަގެ ނޯކަރުން ފޮނުވާއިރު ޝަފަޤަށް އެތައް ހަދިޔާއެއް ފޮނުވާފައިވެއެވެ. އެހެނަސް މިއީ މިހާތަނަށް ރަޝީދާ އޭނައަށް ފޮނުވާ އެންމެ ބޮޑު ހަދިޔާއެވެ.\n“ޝަފަޤް، ޝަފަޤްއަށް އިޙްޞާޞް ކުރެވޭ ގޮތެއް ދައްތައަކަށް ނޭނގޭ އެކަމަކު ދައްތަގެ ނަޒަރުން ތިއީ މިހާރު ދައްތައާ ދުރު ކުއްޖެއްނޫން. ޝަފަޤްއަށް ފަސޭހައެއް ކޮށްދެވެން އޮތިއްޔާ ދައްތަ އެކަން ކޮށްދޭން ބޭނުން. އެހެންނޫނަސް ޞަދަޤާތެއްގެ ގޮތުގަ ދެވޭ އެއްޗަކީ ގެއްލިގެންދާ އެއްޗެއްނޫނެއްނޫންތަ ޝަފަޤް؟” ރަޝީދާ ޝަފަޤަށް ހަނދާން ކޮށްދިނެވެ. އޭނަގެ ފަހު ޖުމްލައިން ޝަފަޤްގެ ލޮލަށް އަނެއްކާވެސް ކަރުނަތައް ޖަމާވިއެވެ. މަދުން ވިޔަސް ދުނިޔޭގައި ހިތްހެޔޮ ބަޔަކު އުޅޭކަން އެނގުންވުމުންނެވެ.\n“އެހެންވީމަ ފޮނުވާނަން އިނގޭ ޝަފަޤް؟” ރަޝީދާ ބުންޏެވެ. ޝަފަޤް ބޯޖަހާލަމުން ހޫންލައްވާލިއެވެ. އެއަށްފަހު ރަޝީދާ ފޯނު ބޭއްވުމުން އޭނަގެ ކަންފަތުން ފޯނު ނަގައި ﷲ އަށް ޙަމްދުކުރިއެވެ.\nއޭގެ އަނެއްދުވަހުގެ ހަވީރުގެ ވަގުތެއްގައި މިޝްކާ ހަވީރީ ހެދުމެއް ލައިގެން ސިޓިންގް ރޫމުގެ ސޯފާގައި އިނީ އޭނަގެ ބައްޕަގެ އިންތިޒާރުގައެވެ. މިޝްކާ ބިންމަތީގައި ނުޖެހޭ އޭނަގެ ދެފައި ހަލުވަން އިންދާ ވިސާމް ކުޑަ ބޫޓެއް ހިފައިގެން އައިސް މިޝްކާގެ ކުރިމަތީގައި ކުރުފައިމައްޗަށް ތިރިވިއެވެ.\n“އޮރެންޖް ޑްރެސްއަކާ އެކީ އޮރެންޖް ޝޫސް. ޕާރފެކްޓް!”ވިސާމް މިޝްކާގެ ބޫޓު ލައްވައިދެމުން ބުނެލިއެވެ. އޭނަ މިޝްކާ ތައްޔާރު ކުރުވަމުން ދިޔައީ އޭނަ މިއަދު ހެނދުނު މިޝްކާއާ ވަޢުދުވީ ފަދައިން މިޝްކާ ޕާކަށް ގެންދިޔުމަށެވެ.\n“އަވަސް ބައްޕި އަވަސް! މިހާރު ކޮއްކޮގެ ފްރެންޑުން ތިބޭނެ ޕާކްގަ.” މިޝްކާ ޝަކުވާގެ ރާގަކަށް ބުންޏެވެ.\n“ނިމުނީއޭ ކޮއްކޯ ނިމުނީ……އާނ ދެން ހިނގާ.” ވިސާމް މިޝްކާގެ ވާތު ފައިގައި ބޫޓު ލައްވައި ނިންމާލަމުން ތެދުވެލިއެވެ. މިޝްކާ ޔެސްއޭ ކިޔައި ސޯފާއިން ތެދުވެ ގެއިން ނިކުންނަން ދިޔައެވެ. ވިސާމް ވެސް އެތާ ސޯފާގެ ކައިރީގައި ހުރި ކުޑަ މޭޒެއްގެ މަތިން ކާރުގެ ތަޅުދަނޑި ނަގައިގެން ހިނގައިގަތީ އޭނަ ހުރީ ތައްޔާރުވެގެން ކަމަށްވާތީވެއެވެ. އެހެނަސް މިޝްކާއާއެކީ އޭނައަށް ގެއިން ނިކުންނަ ދޮރާއި ހަމައަށް ދެވުނު ތަނާހެން މިޝްކާ ކުއްލި ގޮތަކަށް އެތެރެއަށް ނޭވާއެއް ދަމައި އަނގަމަތީގައި ދެއަތް އަޅާލިއެވެ.\n“ކިހިނެއްތަވީ ކޮއްކޯ؟” ވިސާމް ޙައިރާންކަމާއެކީ އަހާލިއެވެ.\n“ކޮއްކޮ އެބައަންނަން އެއްޗެއް ހިފައިގެން އިނގޭ ބައްޕި؟” މިޝްކާ ބުނެލިއެވެ. ވިސާމް ބޯޖަހާލުމުން މިޝްކާ ދުވެފައި ގޮސް ބަދިގެއަށްވަނެވެ. އެ މަންޒަރު ފެނިފައި ވިސާމް އިތުރަށް ޙައިރާންވިއެވެ. އޭނަ ބަލަބަލާ ހުއްޓާ މިޝްކާ ބަދިގެއިން ނިކުމެގެން އައީ އެއްކަލަ ނޫކުލައިގެ ތަށްޓާއި އެކީގައެވެ.\n“ބައްޕި….މިއީ ޝަފްދައްތިގެ ތަށްޓެއް. މީތި ޝަފްދައްތިއަށް ރިޓާން ކުރަންވާނެދޯ؟ މިއަދު އާންޓީ ބުނީ މިގޮތަށް އެއްވެސް ދައްތިއަކު ނުވަތަ ބޭބެއަކު ތަށްޓަކަށް އަޅައިގެން އެއްޗެއް ދިނިއްޔާ އެ ތަށި ސާފުކޮށްފަ އެ މީހަކަށް ދޭންވާނެއޯ. މިހާރު މީތި މިއޮތީ ސާފުކޮށްފަ. ދެން ޝަފްދައްތިއަށް އަނބުރާ ދޭންވީ. ދޯ ބައްޕި؟” މިޝްކާ ބުންޏެވެ. އޭނަ އެ ދެއްކީ ކޮން “ޝަފްދައްތި”އެއްގެ ވާހަކަކަން ނަގައިގަންނަން ވިސާމަށް އިރުކޮޅެއް ނެގިއެވެ. އެއީ ކާކުކަން އެނގުންވީ ސިކުންތުގައި އޭނަ ވަގުތުން ނޫނެކޭ ބުނަން ބޭނުންވިއެވެ. އެހެނަސް މިޝްކާއަށް ނުބައި މެސެޖެއް ދެވިދާނެތީ އޭނަ ޖެހިލުންވިއެވެ.\n“އަމް….މިޝީ. މިޝީ މިހާރު ތިއުޅެނީ ޕާކަށް ދާކަށެއްނު؟ އެހެންވީމަ މިޝީ ޕާކަށްލާފަ ބައްޕި ގޮއްސަ މީތި ޝަފްދައްތިއަށް ރިޓާން ކޮށްދީފާނަން. އޯކޭއެއްނު؟” ވިސާމް އަހާލިއެވެ. އޭނަ އެއްގޮތަކަށްވެސް ޝަފަޤްގެ ގެއަށް ދާކަށް ބޭނުމެއް ނުވެއެވެ. މިޝްކާއާއެކީ އަމުދުންނެއްނޫނެވެ. އޭނަ މިއަދު ކަންތައް ކުރި ގޮތުގެ ވާހަކަ މިޝްކާއާއި ހަމައަށް ފޯރާކަށް ވިސާމް ނޭދެއެވެ.\n“އެކަމަކު ބައްޕި ކޮއްކޮ ބޭނުން ޝަފްދައްތިއަށް ތެންކިއު ބުނަން. އެހާ މީރު ކޭކުކޮޅެއް ދިނީމަ. ދައްތިއަށް ތެންކިއު ބުނަންވާނެ ބައްޕިއާއި ކޮއްކޮވެސް. ބައްޕިއާ އެކީގަ ކޮއްކޮ ދާނަން ޝަފްދައްތި ކައިރިއަށް. ޕްލީޒް ޕްލީޒް ޕްލީޒް ޕްލީޒް ޕްލީޒް ބައްޕި ޕްލީޒް.” މިޝްކާ އެއްއަތުން ވިސާމްގެ އެއްއަތުގައި ހިފައިގެން ހުރެ އާދޭސްކުރިއެވެ. މިޝްކާ ވާހަކަ ދެއްކި ގޮތުން އޭނަ ދެން އަޑެއް ނާހާނެކަން ވިސާމަށް އެނގުންވިއެވެ. އެހެންކަމުން އޭނަ އެންމެފަހުން އެއްބަސްވީ، ޝަފަޤް ކައިރިއަށް ގޮސް ކޮންމެ ގޮތެއްވިޔަސް އޭނައަށް މިޝްކާ ހައްލާލެވިދާނެ ކަމަށް އަމިއްލަ ނަފްސުގާތު ބުނަމުންނެވެ.\n“އާނއެކޭ! އެ އަންހެނާއަކަށް ނޭނގުނު ތިމަންނަ ތެދުކޮށްލަދޭށޭ ބުނެ ވިސާމްގެ އަތުގަ ހިފާކަށްވެސް! ހޫމް….މަށަކަށް ހިއެއްނުވޭ މި ވިސާމަކާއި ޝަފަޤް ގުޅޭނެހެންނެއް. އެކަމަކު މިއަދު ހެނދުނު ވީ ކަމަކުން އުއްމީދުގެ ހުޅުކޮޅެއް ދިއްލިއްޖެ. ކޮންމެވެސް ގެއެއްގެ ނޯކަރަކު އޭނަގެ މެޑަމް ބުނެގެން ޝަފަޤަށް ދޭން އެތައް ބައިވަރު އަގުހުރި ސާމާނެއް މިގެއަށް ގެނައި. އެ މެޑަމްއަކީ ކާކުތޯ އެހުމުން ނޯކަރު ބުނީ މެޑަމް ބުންޏޯ ނުބުނާށޯ. މަށަށް ހީވަނީ އެ މެޑަމްއަށް ޝަފަޤް ކަމުދިޔައީހެން. އޭނަގެ ފިރިހެން ދަރިއަކާއި ޝަފަޤް ދެވަން ޚިޔާލުކޮށްފިއްޔާ މަށަށް ކިހާ ރަނގަޅު؟” ޒަމީނާ ސިޓިންގް ރޫމުގައި ހުރި ފަތްޖެހި ގޮނޑިއެއްގައި އޮވެ ފޯނުން ވާހަކަ ދައްކަމުން ދިޔައީ އޭނަގެ އެކުވެރިޔަކާއެވެ. ޒަމީނާއަށް މި ނޫނަސް ޝަފަޤަށް ހަދިޔާތައް ގެނެސްދޭ އެ ނޯކަރު ފެނިފައިވެއެވެ. އެހެނަސް މިފަހަރު އޭނަ އެ ނޯކަރު ދެނެގަންނަން ބޭނުންވީ އޭނަ އަގުހުރި އެއްޗެހި ގެންނާތީވެއެވެ. އެ ނޯކަރު މެޑަމްގެ ނަން ނުބުނުމުން ޒަމީނާއަށް ހީކުރެވުނީ ޝަފަޤަށް ވެސް ނޭނގޭނެ ކަމަށެވެ. އޭނަ ޝަފަޤާއި އެ ސުވާލު ނުކުރީ އެހެންވެއެވެ.\nޒަމީނާ އޭނަގެ އެކުވެރިޔާ ދައްކަމުން ދިޔަ ވާހަކަ އަޑުއަހަން އިންދާ ގޭގެ ކައިރިއަށް ކާރެއް އައިސް މަޑުކޮށްލި އަޑުއިވުނެވެ. އޭނަ ނިތަށް ރޫއަރުވާލަމުން ކޮޅަށް ތެދުވެގެން ގޮސް ކުރިމަތީގައި ހުރި ކުޑަދޮރު ބަރިއާއި ދިމާލަށް ދިޔައެވެ. އޭނަ ލައްޕާލެވިފައިވާ ކުޑަދޮރު ކައިރިއަށް ގޮސް ކުޑަކޮށް ބޯއަރިކޮށްލަމުން ބޭރު ބަލާލިތަނާހެން އޭނަގެ ދެލޯ ބޮޑުވިއެވެ.\n“އޭ އަހަރެން ބާއްވަނީ. ކަމެއް ދިމާވެއްޖެ!” ގޭގެ ކުރިމަތީގައި އޮތް ނޫކުލައިގެ ކާރުން ފޭބި ވިސާމް ފެނިފައި ޒަމީނާއަށް ހުރެވުނު ތަނެއްވެސް ނޭނގުނެވެ. އޭނަ ވަގުތުން ފޯނު ކަނޑާލަމުން ގޭގެ ދޮރު ކައިރިއަށް ގޮސް ހުއްޓިލިއެވެ.\nވިސާމް މިޝްކާގެ އަތުގައި ހިފައިގެން ތިރި ފާރަކުން ވަށާލެވިފައިވި ގޭގެ ކުޑަ ފެންޑާގެ ތެރެއަށްވަނެވެ. މިޝްކާއާއި ވިސާމަށް ވެސް ކުރިއަށް ހިނގާފައި އާދެވުނީ ކުރިމަތިން ފެންނަމުން ދިޔަ “ފަޤީރު” ގޭގެ އެކި ދިމަދިމާލަށް ނަޒަރު ހިންގަމުންނެވެ. އެ ދެމީހުން އެންމެ ފަހަކަށް އައިސް އެގޭގެ ބާވެފައިވާ ވަކަރު ދޮރު ކައިރީގައި މަޑުކޮށްލިއެވެ. ވިސާމް އިތުރު ލަސްތަކެއް ނުކޮށް އެ ދޮރުގައި ޓަކި ދިނެވެ. އެއާއެކު އެ ދޮރު ބާރު އަޑަކާއެކީ ކުއްލިއަކަށް ހުޅުވިގެން ދިޔަ ގޮތުން މިޝްކާއާއި ވިސާމް ވެސް ސިހުންވިއެވެ. އެހެނަސް ދޮރުމަތީގައި ހުރިހާ ދަތްތައް ދައްކައިގެން ހުރި ޒަމީނާ ފެނިފައި އެދެމީހުން ވެސް ހަމަޖެހޭތޯ މަސައްކަތް ކުރިއެވެ.\n“ވިސާމް! ދަރިފުޅު ގޮވައިގެން ބުރުޖަހަމުންދޯ ތިދަނީ؟ މިޝްކާ ދަރިފުޅާ ކިހިނެއްތަ؟” ޒަމީނާ ކުޑަކޮށް ގުދުވެލަމުން މިޝްކާގެ ދަތްދޮޅީގައި ހިފާލިއެވެ. އޭނަ ވާހަކަ ދެއްކިގޮތުން ވިސާމަކީ އޭނަގެ ގާތްތިމާގެ މީހެއްހެން އަޑުއަހާ މީހަކަށް ހީވެދާނެއެވެ.\n“ކޮއްކޮ ރަނގަޅު. ޝަފްދައްތިއާ ބައްދަލުކޮށްލަން މިއައީ.” ހުރިހާ އެންމެނާއިވެސް ނުހަނު ފަސޭހައިން އެކުވެރިވެގަންނަ މިޝްކާ، ހިނިތުންވުމަކާއެކީ ޖަވާބުދިނެވެ.\n“އެހެންތަ؟ ޝަފްދައްތި އުޅެނީ ބަލިވެ. އިއްޔެ…..” ޒަމީނާގެ ވާހަކަ މެދުކެނޑުނެވެ.\n“އެހެރީ ޝަފްދައްތި.” ވިސާމް ގޭގެ ތެރެއަށް ނަޒަރު ހުއްޓައިގެން ހުރެ އެހެން ބުނެލުމާއެކު ޒަމީނާއާއި މިޝްކާއަށް ވެސް އެ ދިމާލަށް ބަލާލެވުނެވެ. އެވަގުތު އެ މީހުންނާއި މާ ދުރު ނޫން ހިސާބެއްގައި ފެހި ކުލައިގެ ބޮޑު ހައުސް ކޯޓަކާއި ކަޅުކުލައިގެ ބުރުގާއެއްގައި ޝަފަޤް ހުއްޓެވެ. އޭނަ ހުރިގޮތް ފެނިފައި ޒަމީނާގެ މޫޑު ވަގުތުން ޚަރާބުވިއެވެ. މިކަހަލަ ދުވަހެއްގައި ވެސް އޭނައަށް ތަންކޮޅެއް “ރީއްޗަށް” ހެދުން އަޅަން ނޭނގުނީބާއޭ ހިތަށްއެރިއެވެ.\n“ދައްތި ދައްތި ކޮއްކޮ މިއައީ ދައްތިއަށްދޭން އެއްޗެއް ހިފައިގެން.” މިޝްކާ އޭނަގެ އަތުގައި އޮތް ފޮތި ކޮތަޅާއެކީ ޝަފަޤާއި ދިމާލަށް ދުއްވައިގަތެވެ. ވިސާމަށް ވަގުތުން ކޮއްކޮ ނުދުވާށޭ ބުނެލެވުނެވެ. އެހެނަސް އެވަގުތު މިޝްކާ ޝަފަޤްގެ ކައިރިއަށް ދެވިއްޖެއެވެ. ޝަފަޤް ކުރުފައިމައްޗަށް ތިރިވުމުން ވިސާމްވެސް ގޭގެ ތެރެއަށްވަދެ ދުރުގައި މަޑުކޮށްލިއެވެ. އެހިނދު ކޮޓަރިއަކުން ނިކުތް ހުދާ ވިސާމް ފެނިފައި ދެލޯ ބޮޑުކޮށްލަމުން ހަޅޭއްލަވައިނުގަތީ ކިރިޔާއެވެ. އޭނަ މައިތިރިވީ ޒަމީނާ އޭނައަށް ލޯ އަޅާލުމުންނެވެ.\n“މާޝާ ﷲ. ކޮއްކޮ ހާދަ ރަނގަޅޭ. ދައްތިގެ ތަށި އަނބުރާ ތި ގެނެސްދިނީ. ޖަޒާކަ ﷲ ޚައިރަން.” ޝަފަޤް އޭނަގެ އަތަށް މިޝްކާ ލައިދިން ތަށި ހިފައިގެން ހުރެ ހިނިތުންވުމަކާއެކީ ބުނެލިއެވެ.\n“އެ ބުނީ ކީކޭތަ ދައްތި؟” މިޝްކާ ސުވާލުކުރިއެވެ.\n“ޖަޒާކަ ﷲ ޚައިރަން. މާނައަކީ މާތް ﷲ ތިބާއަށް ހެޔޮގޮތް މިންވަރުކޮށްދެއްވާށިއޭ. މީހަކު ހެޔޮ ކަމެއް ކޮށްދިނީމަ އެ މީހަކު ކައިރީގަ ބުނާނީ އެހެން.” ޝަފަޤް ކިޔައިދޭ ހިތުން ކިޔައިދިނެވެ. ދުރުގައި ހުރި ވިސާމް ކަޅި މައްޗަށް ހިންގާލިއެވެ.\n“އެހެންތަ ދައްތި؟ އެހެންވިއްޔާ ދައްތިއަށް ވެސް ޖަޒާކް…ކަ…..ﷲ ޚައިރްން. ދައްތި ކޮއްކޮއަށް އެހާ މީރު ކޭކުކޮޅެއް ދިނީތީ. ވަރަށް މީރުދޯ އޭތި ބައްޕި؟” މިޝްކާ ވިސާމަށް ބަލާލުމުން ޝަފަޤަށް ވެސް ބަލާލެވުނެވެ. މިޝްކާ ބަލަން ހުންނާތީ ވިސާމް ގަދަކަމުން ހިނިތުންވެލަމުން ބޯޖަހާލިއެވެ. ޝަފަޤަށް އިސްޖަހާލެވުނެވެ.\n“ދެން ދައްތިގެ ކޭކު ކިތަންމެ މީރުވިޔަސް މިއަދު ދައްތިއަކަށް ކޭކު އެޅޭކަށްނެތް. ދައްތިގެ އަތް ބިނދިއްޖެ.” ޒަމީނާ މާޔޫސްވާކަމަށް ހެދެމުން ބުނެލިއެވެ. މިޝްކާގެ ދެލޯ ބޮޑުވީ ހިނދު ވިސާމްގެ މެއަށް ވެސް ގޮތެއްވިއެވެ.\n“ތެދެއްތަ ދައްތި؟ ކޮބައިތަ؟ ބަލާބަލަ ބައްޕި، ދައްތިގެ އަތުގަ މިހިރީ ބޭސްއަޅާފަ.” ޝަފަޤަށް އިތުރު ޙަރަކާތެއް ނުކުރެވެނީސް އޭނަގެ ބޭސްގަނޑު ފެންނާނެހެން މިޝްކާ އޭނަގެ އަތުކުރި މައްޗަށް ޖައްސާލިއެވެ. ބޭސްގަނޑު ފެނިފައި ވިސާމްގެ ހިތް ނުތަނަވަސްވިއެވެ. އޭނަގެ ސަބަބުން މީހަކަށް މިހާ ބޮޑު އަނިޔާއެއް ލިބުނުކަން މިޝްކާއަށް އެނގިދާނެހެން ހީވީތީވެއެވެ.\n“ބައްޕިގެ ކާރުގަ ޖެހި ވެއްޓިފަ ދައްތިއަށް ތިހެންވީ.” ވިސާމަށް އެންމެ ބަހެއްވެސް ބުނެ ނުލެވެނީސް ޒަމީނާ އޭނަގެ ބިރު ޙަޤީޤަތަކަށް ހަދައިފިއެވެ. އޭނައަށް ވަގުތުން ބަލާލެވުނީ މިޝްކާއަށެވެ.\n“ތެދެއްތަ ބައްޕި؟ އެއްކަލަ އެކްސިޓެންޓްވީ ޝަފްދައްތިއާ ދޯ؟” މިޝްކާއަށް އެނގުންވީ ވަގުތު އޭނަ އޭނަގެ އަނގަމަތީގައި ދެއަތް އަޅާލިއެވެ.\n“އާނ…..އެ އެކްސިޑެންޓްގެ ސަބަބުން ދައްތިއަށް ވަރަށް ބޮޑު އޯޑަރެއްވެސް ގެއްލިއްޖެ. ޝަފްދައްތި ކޭކު އަޅަންޖެހޭ މިއަންނަ ހުކުރު ދުވަހަށް. އެކަމަކު އަތް ބިނދިފަ ހުންނާތީ ނޭޅޭނެ.” ވިސާމްގެ ފަރާތުން ފައިސާ ލިބޭނެކަމުގެ އުއްމީދުގައި ޒަމީނާ އިތުރަށް ވާހަކަ ދެއްކިއެވެ. އެކަން އެނގުނު ޝަފަޤް ނުރުހުންވީ ވަގުތު ވިސާމް އައި ރުޅީގައި އޭނަގެ ގޮށްމުއްކެވުނެވެ. ހަޅޭއްލަވައިގަންނަން ހިތަށްއެރިއެއްކަމަކު މިޝްކާ ހުރީތީ އަމިއްލަ ނަފްސު ހަމައަކަށް އެޅޭތޯ މަސައްކަތް ކުރިއެވެ.\n“ސޯ ސޭޑް ދައްތި. އައިމް ވެރީ ސޮރީ. ބައްޕި ވެސް ދައްތިގާތު ސޮރީ ބުނަންވާނެ. ބުނޭ ބައްޕި!” މިޝްކާ ވިސާމަށް ބަލާލަމުން “އަމުރު” ކުރިއެވެ. ވިސާމް ވަގުތުން ރުޅިވެރިކަމާއެކީ ވާހަކަ ދައްކަން ބޭނުންވިއެވެ. އޭނަ ވަކި މަޢާފަށް އެދެން ނުޖެހޭނެކަމަށް ބުނަމުންނެވެ. އޭގައި ޝަފަޤްގެ ވެސް ފަރުވާކުޑަކަން އޮތްކަން ފާހަގަކުރަމުންނެވެ. އެހެނަސް އޭނަ މިޝްކާއަށް ނުބައި މިސާލަކަށް ވާކަށް ބޭނުންވިއެވެ. އޭނަ އެހެން ވާހަކަ ދެއްކިޔަސް މިޝްކާގެ މައުސޫމް ސިކުނޑިއަށް އަބަދުވެސް ވިސްނޭނީ ގޯހެއް ހެދުނިއްޔާ މަޢާފަށް އެދެންޖެހޭނެ ކަމަށްކަން ވިސާމަށް އެނގެއެވެ. އެހެންކަމުން އޭނަ އެންމެފަހުން ފުން ނޭވައެއް ދޫކޮށްލިއެވެ.\n“ސޮރީ.” ވިސާމް އެއްވެސް އަސަރެއް ނެތް ގޮތަކަށް ބުނެލިއެވެ. އޭނަގެ ހިތް އޭރުވެސް ބުނަމުން ދިޔައީ އޭނަ މަޢާފަށް އެދޭކަށް ނުޖެހޭނެ ކަމަށެވެ.\n“ޔޭއި. ދައްތި މަޢާފުކޮށްފިންތަ؟” މިޝްކާ ހެވިފައިހުރެ އަހާލިއެވެ. ޝަފަޤް ހިތްހެޔޮ ހިނިތުންވުމަކާއެކީ ބޯޖަހާލިއެވެ. ވިސާމް މަޢާފަށް އެދުނަސް ނޭދުނަސް އޭނައަކީ އޭނައަށް ލިބޭ ގެއްލުމަކާހެދި ދުވަހަކުވެސް މީހަކަށް ރުޅިވެގެން ހުންނާނެ މީހެއްނޫނެވެ.\n“ދެން މަޢާފުކޮށްދިނަސް އަހަރުމެންނަށް ވަރަށް ބޮޑު ގެއްލުމެއް. އެ އޯޑަރު ނުލިބުނީމަ މި މަހުގެ ކަރަންޓު ބިލުވެސް ނުދެއްކޭނެ ކަންނޭނގެ.” ޒަމީނާ ދެންވެސް ބަލި ޤަބޫލު ނުކުރިއެވެ. އަނެއްކާވެސް ޝަފަޤް ނުރުހުންވީ ވަގުތު ވިސާމްގެ ރުޅިގަދަވާން އުޅުނެވެ. އެކަކުވެސް އެކައްޗެކޭ ނުބުނެ ހިމޭންކަމުގެ ވަގުތުކޮޅެއް ވޭތުވިއެވެ. އެ ހިމޭންކަން ނެތި ދިޔައީ ވިސްނުމެއްގެ ތެރޭގައި ހުރި މިޝްކާއަށް ޚިޔާލެއް ލިބުނު ފަދައަކުން އޭނަގެ މޫނުމަތި އުޖާލާވެގެން ދިޔަ ވަގުތެވެ.\n“އައިޑިޔާ! ބައްޕި ބައްޕި…..ހިނގާ ބައްޕިއާ ކޮއްކޮވެގެން ޝަފްދައްތިގެ ކޭކުތައް އަޅައިދޭން.” މިޝްކާ ވިސާމްގެ ކައިރިއަށް ގޮސް ބުނެލި ވާހަކައިން އެތާ ތިބި އެންމެން ހުއްޓުން އެރިއެވެ. އެއީ އެއްވެސް މީހެއްގެ ސިކުނޑިއަށް ވެރިވި ކަހަލަ ޚިޔާލެއްނޫނެވެ.\n“ކޮއްކޯ….” ވިސާމް އެއްޗެކޭ ބުނަން އުޅުނުތަނާ ޒަމީނާ ވާހަކަ ދެއްކިއެވެ.\n“ވަރަށް ރަނގަޅު ޚިޔާލެއް މިޝްކާ. މިޝްކާއާއި މިޝްކާގެ ބައްޕިއަށް މިގެއަށް އައިއްސަ އެކަން ކުރެވިދާނެ. މިހާރު އެބަހުރި ކޭކު ގިރާ މެޝިންވެސް މިގޭގަ.” ޒަމީނާ އަވަސްއަވަހަށް ބުންޏެވެ. އޭނަ ބޭނުންވީ ކޮންމެ ގޮތެއް ހަދާފައިވެސް ވިސާމާއި ގުޅުން ބަދަހިކުރާށެވެ. ވިސާމް މިގެއަށް ގެނައުމުން ވިސާމާއި ޝަފަޤާއި ދެމެދު ލޯބީގެ ވާހަކައެއް އުފެދިދާނެކަމަށް ޒަމީނާގެ ހިތް ބުންޏެވެ. އޭރުން އޭނަ އަބަދުވެސް އިންތިޒާރު ކުރަމުން އައި ޝަފަޤްގެ ކައިވެނިވެގެން ދާނެކަމަށް އޭނައަށް އުއްމީދު ކުރެވުނެވެ. އޭނައަށް ނޭނގުނު ކަމަކީ ވިސާމާއި ޝަފަޤްގެ ދެމެދުގައި އޮތީ އެއަށްވުރެ ފުން ނަފްރަތެއްކަމެވެ.\n“ވާވް! ވަރަށް މަޖާވާނެ ބައްޕި! ޕްލީޒް ނޫނެކޭ ނުބުނައްޗޭ. ޕްލީޒް ޕްލީޒް ޕްލީޒް ޕްލީޒް……” މިޝްކާ އޭނަގެ އެންމެ ފަހު ބަސް ދިގުކޮށްލަމުން ވިސާމްގެ އެއްއަތުގައި ދެއަތުން ހިފާލިއެވެ. ވިސާމަށް އޭނަގެ ދަރިފުޅާއާއި ދިމާލަށް ބަލަން ހުރެވުނެވެ. މިޝްކާގެ ކުރިމަތީގައި އޭނަ އަބަދުވެސް މިހާ ބަލިކަށިވަނީ ކީއްވެބާއޭ އޭނަގެ ހިތަށްއަރައެވެ. ނޭނގޭ ސަބަބަކާހުރެ މިޝްކާގެ ލޮލުން ފެންނަމުން ދިޔަ ޖޯޝު ގެއްލޭކަށް ވިސާމްގެ ހިތް ނޭދުނެވެ. އެ ލޯބިލޯބި ހިނިތުންވުން ގެއްލުވާލާކަށް ބޭނުމެއްނުވިއެވެ.\n“އެންމެ ރަނގަޅު.” ވިސާމަށް އެހެން ބުނެލެވުނީ އޭނަގެ އަމިއްލަ އިޚްތިޔާރަކާ ނުލައޭ ބުންޏަސް ދޮގަކަށް ނުވާނެއެވެ. މިޝްކާ ފުންމައިގަތްތަން ފެނިފައި ވިސާމަށް ހީވީ އެތާނގައި ދެން އެހެން މީހަކު ނުވެސް ނެތްހެންނެވެ. މީގެ އިރުކޮޅެއްކުރިން އޭނަގެ ގާތަށް އައި ގަދަ ރުޅީގެ މަތިން ހަނދާން ނެތި އޭނަގެ މޫނުމައްޗަށް ލުއި ހިނިތުންވުމެއްވެރިވިއެވެ.\n“ޝަފްދައްތި ބައްޕި ބުނީ އެންމެ ރަނގަޅޭ. ކޮން ދުވަހަކުތަ އަންނަންވީ؟” މިޝްކާ ފޯރިއާއެކީ އެވަގުތު ކޮޅަށް ހުރި ޝަފަޤާއި ސުވާލުކުރިއެވެ. ޝަފަޤް ހުރީ ވިސާމް އެގެއަށް އަންނަ ޚިޔާލާއިމެދު ހިތްހަމަ ނުޖެހިފައެވެ. އެހެނަސް އޭނަ އިންކާރު ކުރާ ހިތްނުވީ އޭނަވެސް މިޝްކާ ދެރަކުރަން ބޭނުމެއްނުވީތީވެއެވެ. އެހެންނޫނަސް އޭނައަށް ވިސާމް މަސައްކަތް ކުރާއިރު ކޮޓަރީގަ ހުރެވިދާނެއެއްނޫންހޭ ހިތައި ޝަފަޤް މިޝްކާއާއި ހިނިތުންވެލިއެވެ. އަދި ހުކުރު ދުވަހު ކަމަށް ބުނެލިއެވެ. މިޝްކާ އަނެއްކާވެސް ކުޑަކޮށް ދުވެފައި ވިސާމް ކައިރިއަށް ގޮސް ހުކުރު ދުވަހޭ ބުންޏެވެ. ވިސާމް ހިނިތުންވުމަކާއެކީ ހޫންލައްވާލަމުން ބޯޖަހާލިއެވެ. އެއަށްފަހު މިޝްކާ އުރާލީ ހިތް އެކަމަށް އެދުނު ވަރުންނެވެ.\n“ހުކުރު ދުވަހު އަންނާނަން އިނގޭ ޝަފްދައްތި؟ މްމްމްމަހް!” ވިސާމް ގެއިން ނިކުންނަން ހިނގައިގަތުމުން މިޝްކާ ވައިގެ ތެރެއިން ދޮނެއް ފޮނުވާލިއެވެ. މިޝްކާގެ އެ ޙަރަކާތުން ޝަފަޤަށް ހީލެވުނެވެ. އޭނަ ބަލަން ހުއްޓާ ވިސާމް ގޮސް މިޝްކާއާއެކީ ކާރަށް އެރިއެވެ. ކާރު ދުއްވާލުމާއެކު ޒަމީނާ ޝަފަޤްގެ ކުރިމައްޗަށް އެރިއެވެ. ޝަފަޤްގެ ހިނިތުންވުން ފަނޑުވިއެވެ.\n“ހީވޭތަ ކަމެއްހެން؟ އަނެއްކާވެސް މިއޮތީ ފުރުޞަތެއް އަހަރުމެންގެ މުށުތެރޭގަ. މިފަހަރު ޝަފަޤް ބޭނުންވިޔަސް ނުވިޔަސް ވިސާމާއި ކައިރި ވެވޭނެ ކަންނޭނގެ، ދޯ؟” ޒަމީނާ ނުލަފާ ހިނިތުންވުމަކާއެކީ އެހެން ބުނެލުމުން ޝަފަޤްގެ މޭނުބައި ކުރިއެވެ. އޭނަ އެއްގޮތަކަށް ވެސް ވިސާމާއި ކައިރިވާކަށް ބޭނުމެއްނޫނެވެ. ވިސާމްގެ ކުރިމައްޗަށް ދާކަށް ވެސް އޭނަ ޚިޔާލެއް ނުކުރެއެވެ. ކޮންމެއަކަސް އޭނަ ކެތްތެރިކަމެއްނެތި އިންތިޒާރު ކުރަމުން އަންނަނީ މިޝްކާއާއެކީ ވަގުތުތައް ހޭދަކުރުމަށެވެ. މިޝްކާގެ ނަން ހިތަށް ވަނުމުން ޝަފަޤަށް ލުއި ހިނިތުންވުމަކާއެކީ އިސްޖަހާލެވުނެވެ. ޒަމީނާ ޝަފަޤްގެ އެ ޙަރަކާތުގެ ނުބައި މާނައެއް ނަގައި ގޭގެ ތެރެއަށް ވަންނަން ދިޔައެވެ. އެ ހިނދު ހުދާ ތޫލި އަޑެއް ލައްވައި ފުންމަމުން ސޭމް އެބައާދެއޭ ކިޔަން ފެށިއެވެ. ޒަމީނާ އޭނަގާތު މައިތިރިވުމަށް އެންގިއެވެ. އަދި މިއަދު އޭނަ ގެނެސްދިން ޔުނިފޯމް ހެޔޮވަރުތޯ ބަލަން އެދުނެވެ.\nބުރާސްފަތި ދުވަހުގެ ރޭ 8:11 ވީ ވަގުތު އައިމަނާއި އަޒާން ހުދުކުލައިގެ ގަމީހާއި ކަޅުކުލައިގެ ފަޓުލޫނުގައި ބެގީކޮށްގެން ޓައި އަޅައިގެން އެމީހުންގެ ދެ ބުރިއަށް ނަގާލެވިފައިވާ ތަނަވަސް ގެއިން ނިކުތެވެ. ދެމީހުން އެއް ޔުނިފޯމެއްގައި އެއްހަމައެއްގައި ހިނގަމުން އައިއިރުވެސް އެދެމީހުންގެ ދެމެދުގައި އެތައް ތަފާތެއްވިއެވެ. އައިމަންގެ ބޯ އިސްތަށިގަނޑު އެއްފަރާތަކަށް ކަހާލެވިފައިވީއިރު އަޒާންގެ ތުނިކޮށް ކޮށާލެވިފައިވި އިސްތަށިގަނޑުވަނީ ކުރިމައްޗަށް ވައްޓާލެވިފައެވެ. އައިމަން އޭނަގެ އަތްދިގު ޔުނިފޯމްގެ އަތުކުރި އޮޅާލައިގެން ހުރިއިރު އަޒާން ހުރީ އަތުކުރީގެ ގޮށް އަޅުވައިގެންނެވެ. އައިމަން އޭނަގެ ފޯނާއި ކުޅެން ކުޅެމުން އައިއިރު އަޒާންގެ ދެއަތްވަނީ އޭނަގެ ފަޓުލޫނުގެ ޖީބަށް ޖަހާލެވިފައެވެ. ހިނގަމުން އައިއިރު އަޒާން ގޭގެ ފެންޑާގެ އެއްފަރާތެއްގައި ހުރި ޖަނބުރޯލު ގަހުން ފެށިގެން އުޑާއި ހަމައަށް ވަރަށް ފުން ނަޒަރަކުން ބަލަމުން ދިޔައެވެ. އޭނަ އުޑުގައި ހުރި ހަނދާއި ތަރިތަކަށް ބަލަމުން ވިސްނުމެއްގެ ތެރެއަށް ގެއްލެން އުޅެނިކޮށް އައިމަން ހެލޯއޭ ކިޔާލި އަޑަށް އޭނަ ސިހިގެން ދިޔައެވެ.\n“އާނ ހެލޯ މޯމް. އަހަރުމެން ސައިކަލުގަ ސްކޫލަށް ދާންވީތަ؟ ޕޭރެންޓުން ވެސް ދާންޖެހޭ އެ މީޓިންއަށް. އެކަމަކު މިހާރު ވަރަށް ލަސްއެބަވޭ.” އަޒާން ބަލާލިއިރު އައިމަން ހުރީ ފޯނު ކަންފަތުގައި ޖައްސައިގެންނެވެ.\n“އެބަ އަންނަންދޯ މޯމް؟ އޯކޭ.” އައިމަން ފޯނު ކަންފަތުން ނަގާލިއެވެ. އެއަށްފަހު އަޒާނަށް ބަލާލިއެވެ.\n“މޯމް ބުނީ އެބަ އަންނަމޭ ކާރުގަ. ކާރުގައޭ ތިން މީހުން ދާނީ. ޑޭމް! އަހަރެން ހުރީ ސައިކަލު ދުއްވާ ހިތުން.” އައިމަން ގޮސް ފެންޑާގައި ޕާކު ކުރެވިފައިހުރި ކަޅުކުލައިގެ ސައިކަލުގެ މަޑީގައި އެއްފަރާތަކަށް އިށީނެވެ.\n“ހޫމް……ދުއްވާފަ ދަނިކޮށް ފުލުހުންނާ ދިމާވެއްޖެއްޔާ ވަރަށް މަޖާވާނެ.” އަޒާން އައިމަން ކުރިމަތީގައި ހުއްޓިލަމުން ރާގަކަށް ބުނެލިއެވެ. އައިމަން ޗޮއްކަނޑާލަމުން އެއްޗެކޭ ބުނަން އުޅުނުތަނާ އެގޭގެ ގޭޓުން ފެންޑާ ތެރެއަށް ހުދުކުލައިގެ ކާރެއް ވަދެގެންއައެވެ. ދެބެއިން އެއާއި ދިމާލަށް ބަލަބަލާ ތިއްބާ އެ ކާރު އެ މީހުންގެ ކުރިމައްޗަށް ވާ ގޮތަށް ޖަނބުރޯލު ގަސް ކައިރީގައި ޕާކު ކުރެވިގެންދިޔައެވެ. އޭގެ މާގިނައިރެއްނުވެ އެ ކާރުން ފޭބީ ހަފްސާއެވެ. ހަފްސާއަށް ބަލާފައި އޭނައަކީ 17 އަހަރުގެ ދެ ފިރިހެން ކުދިންގެ މަންމައެކޭ އެކަކު ވެސް ނުބުނާނެއެވެ. އޭނަ ލައިގެން ހުރީ ރަތް ކުލައިގެ ގަޔަށް ބާރު އަތްކުރު ޓީޝާޓަކާއި ކަޅުކުލައިގެ ޖިންސެކެވެ. ކޮނޑާއި ހަމައަށް އޮތް ފަންކޮށްފައިވާ އިސްތަށިގަނޑު ވަނީ ކަޅު ކުރެވިފައެވެ. އޭނަގެ ކޮނޑުގައި އަތް ދަބަހެއް އެޅުވިފައި އޮތްއިރު އޭނަގެ މޫނުމަތިން ފެންނަމުން ދިޔައީ ވަރުބަލިކަމެވެ.\n“ހާދަ ހޭންޑްސަމް ކުއްޖަކު އެބަފެނެއޭ. އައްމު ޚާލިދުތަ މިއީ އަނެއްކާ.” ހަފްސާ ކާރުގެ ދޮރު ތަޅުލަމުން ހިނިތުންވުމަކާއެކީ އޭނަގެ ދެކުދިންނާއި ދިމާލަށް އެނބުރިލިއެވެ. އޭނަ ބުނި ވާހަކައިން އައިމަނަށް ހީލެވުނުއިރު އަޒާންގެ މޫނުމައްޗަށް ވެރިވި ހިނިތުންވުން ފަނޑުވިއެވެ. ހަފްސާއަށް އެކަން ފާހަގަ ކުރެވުނީ ކަންނޭނގެއެވެ.\n“ޒާން ވެސް ވަކި ގޯހެއްނޫން އިނގޭ. ހަމަ ބެސްޓް.” ހަފްސާ އެމީހުންގެ ކައިރިއަށް އަންނަމުން ބުންޏެވެ. އަޒާނަށް ދުރުބެލެން ފެށީ ދެންމެ އޭނަގެ މަންމަ ބުނީ ތެދެއްކަން އޭނައަށް ޤަބޫލު ނުކުރެވުނީތީވެއެވެ. މިއީ އެއްގޮތަކަށް ވެސް އޭނައަށް އާ ކަމެއްނޫނެވެ. މަންމަ ތަޢުރީފު ކުރާއިރު “ޒާން ވެސް” އަންނާނީ އަބަދުވެސް ފަހުންނެވެ. އޭނަ އެކަމާމެދު އަޅާނުލަން ކިތަންމެ މަސައްކަތް ކުރިޔަސް އޭނަގެ މަންމަގެ ސަބަބުން އޭނަ އަމިއްލަ ނަފްސަށް ކުރާ އިތުބާރަށް އަސަރުކުރެއެވެ. މަންމައަށް އެކަން އެނގޭނެނަމައޭ އޭނަގެ ހިތަށްއަރައެވެ.\n“މޯމް ކީއްވެތަ ކާރު ތި ވައްދާލީ؟ ކާރުގައެއްނޫންތަ އަހަރުމެން ދަނީ؟” އައިމަން އަހާލިއެވެ. ހަފްސާ ދެލޯ ތަގުޅި ކޮށްލިއެވެ.\n“މްމްމް ނޫން. މޯމްގެ ޚިޔާލު ބަދަލުވެއްޖެ. ވަރަށް ޓަޔަޑްވެފަ މިހިރީ. މޯމްއަކަށް ނުދެވޭނެ. ދެކުދިން ދޭ ސައިކަލުގަ ބޭނުމިއްޔާ. އެހެންނޫނީ މޯމް ކާރުގެ ޑްރަ…” ހަފްސާގެ ވާހަކަ މެދުކެނޑުނެވެ.\n“ޔެސް މޯމް! ސައިކަލުގަ ދާން ބޭނުންވަނީ، ދޯ ޒާން؟” އައިމަން ނުހަނު ފޯރިއާއެކީ ދޯދިނެވެ.\n“ބަޓް މޯމް. އަހަރުމެން އަތުގަ ލައިސަނެއްނެތް. ކުރީ ރޭ ވެސް ފުލުހުންނާ ދިމާވެގެން އެމީހުން އަހަރުމެން ފައިން ކޮށްފި.” އަޒާންގެ ވާހަކަ ނިމުނުތަނާހެން އައިމަން އަނެއްކާވެސް ޗޮއްކަނޑާލިއެވެ. ހަފްސާގެ މޫނުމަތިން ވެސް ފާޅުވީ އައިމަންގެ މޫނުމަތިން ފެނުނު ފަދަ ކުލަވަރެކެވެ.\n“ޒާން….މިރޭ ފުލުހުންނެއްނެތް މަގުމަތީގަ. އެހެންވީމަ ދިޔަޔަސް އޯކޭވާނެ. ދިރިއުޅުމުގަ މަޖާކޮށްލަން ލިބޭނީ މަދު ދުވަސްކޮޅެއް. މޯމްގެ ޢުމުރަށް އައިސް 12 ގަޑިއިރު ވަންދެން ރުޅިގަދަ މީހުންނާއެކީ އޮފީހެއްގައި މަސައްކަތް ކުރަން ޖެހުނީމައެއް މަޖަލެއް ނުކުރެވޭނެ.” ހަފްސާ ބުނެލި ވާހަކައިން އަޒާނަށް ހުރެވުނީ އަޖާއިބުވެ އަންތަރީސްވެފައެވެ.\n“އެގްޒެކްޓްލީ މޯމް! ވީ ވާރ ބޯން ޓު އެންޖޯއި.” އައިމަން އެހެން ބުނެލުމުން ހަފްސާ ހިނިތުންވުމަކާއެކީ ބޯޖަހާލިއެވެ. އަޒާންގެ މޫނުމަތިން ފެންނަމުން ދިޔައީ އޭނަ ހިތްހަމަ ނުޖެހިގެން އުޅޭފަދަ އަސަރެކެވެ. ނޭނގޭ ސަބަބަކާހުރެ އައިމަން ދެންމެ އެ ބުނި ބަސްތަކަކީ ރަނގަޅު ބަސްތަކެއް ނޫންހެން އޭނައަށް ހީވިއެވެ. ކޮންމެއަކަސް އޭނަ އޭނަގެ ސިކުނޑިއަށް ވެރިވާ ގިނަ ވާހަކަތައް ފަދައިން އެ ވާހަކަ ވެސް ދުލާއި ހަމައަކަށް ނުގެނައެވެ. އަދި މަންމަގެ “ނަޞޭޙަތް” އަޑުއަހައިގެން އައިމަނާއިއެކީ ސައިކަލުގައި ސްކޫލަށް ދިޔައެވެ.\n“ނިއު ސްކޫލް ޔިއާރ ރިޒޮލިއުޝަންސް. އަހަރެންގެ ފަހަތުން ކިޔާ. ވަން، އަހަރެން ފޮތުގެ ތެރެއަށް އެހާ ވަރަށް ނުވަންނާނަން. ޓޫ، އަހަރެން މީހުން ކުރިމަތީގަ ނާވަސް ނުވާނަން. ތްރީ، އަހަރެން އާ އެކުވެރިން ހޯދާނަން. ފޯރ، އަހަރެން ގާލްފްރެންޑެއް ހޯދާނަން.” އައިމަން އަޒާނާއި އެކީ ސްކޫލްގެ ގޭޓުން ވަންނަމުން ވާހަކަ ދެއްކިއެވެ. އައިމަން ބުނި އެއްވެސް ކަމެއް އޭނައަށް ކުރެވޭނެ ކަމުގެ އެއްވެސް އުއްމީދެއް ނެތެއް ކަމަކު އަޒާން ކޮންމެ ނުކުތާއަކަށް ބޯޖަހަމުން ދިޔައެވެ. އޭނަ އައިމަނާއެކީ ސްކޫލްގެ ގޭޓުން ވަތް ވަގުތު އެތައް ދަރިވަރުންނާއި ބެލެވެރިންނެއް ފެނިފައި އޭނަގެ ދެ އަތް ފިނިވިއެވެ. އެހެންކަމުން އޭނަ އަނެއްކާވެސް ފަޓުލޫނުގެ ޖީބަށް ދެއަތް ޖަހާލިއެވެ. އަދި ވަށައިގެން ފެންނަމުން ދިޔަ އެކި މީހުންނަށް ބަލަމުން އޭނަ އެ މީހުންނަށް ބިރުގަންނަންވީ ސަބަބެއް ނެތްކަމަށް އަމިއްލަ ނަފްސުގާތު ބުނަން ފެށިއެވެ.\n“އޭ އައްމު!” ކަނާތް ފަރާތުން ފިރިހެން ކުއްޖަކު ގޮވާލި އަޑަށް އައިމަނާއި އަޒާނަށް އެކުއެކީގައި އެ ދިމާލަށް ބަލާލެވުނެވެ.\n“ފައިސަލް! ހާދަ ދުވަހެއް ކޮށްލާފަ؟” ފައިސަލް އެމީހުންނާއި އަރާ ހަމަވި ވަގުތު އައިމަން ހެވިފައި ހުރެ ވާހަކަ ދެއްކިއެވެ. އައިމަންގެ ސުވާލަށް ފައިސަލް ދެއްކި ވާހަކައަކަށް އަޒާނަށް ސަމާލުކަން ނުދެވުނެވެ. އެއަށްވުރެ ބޮޑަށް އޭނަ ހުރީ އައިމަންގެ އެކުވެރިން ގިނަކަމާމެދު ޙައިރާންވެފައެވެ. ފައިސަލަކީ އެރޭ އައިމަނާއެކީ ކާން އައި 10 އެކުވެރިންގެ ތެރެއިން މީހެއްނޫނެވެ. އައިމަން އެހާ ގިނަ އެކުވެރިން ހޯދަނީ ކިހިނެއްބާއޭ އޭނަގެ ހިތަށްއަރައެވެ. އެއީ އައިމަން ކުރާ ކަމަކުން އޭނައަށް ލިބޭ އެކުވެރިން ހެއްޔެވެ؟ އެހެންނޫނީ އައިމަންގެ މަޝްހޫރުކަމުގެ ސަބަބުން މީހުން އޭނައާއި ގުޅުން ބާއްވަން މަސައްކަތް ކުރަނީ ހެއްޔެވެ؟ އަޒާނަކަށް ޔަޤީނެއް ނުކުރެވުނެވެ. ކޮންމެއަކަސް އޭނަ އައިމަންގެ އެކުވެރިންގެ ތެރެއިން ނަމަވެސް އެކުވެރިން ހޯދަން ބޭނުންވިއެވެ. އެގޮތަށް އެކުވެރިން ހޯދަން ތަންކޮޅެއް ފަސޭހަވެސްވާނެތާއޭ އޭނަގެ ހިތް ބުންޏެވެ. އެ ޚިޔާލު ހިތަށް ވަނުމުން އޭނަ ހިނިތުންވުމަކާއެކީ އެއްޗެކޭ ބުނަން އުޅުނުތަނާހެން އޭނައަށް ހުރަސް އެޅުނެވެ.\n“އޭ ޒާން އަހަރެން މިދަނީ ފައިސަލްއާއެކީ އެކޮޅަށް އިނގޭ؟ މީޓިންގް ފެށޭނެ ކަންނޭނގެ އިރުކޮޅަކުން. ޒާން ވެސް ދޭ މީޓިންގް އޮންނަ އޭރިއާއަށް. އެންޑް…..މޭކް ފްރެންޑްސް.” އައިމަން އެންމެ ފަހު ދެ ބަސް ބުނެލީ މަޑުމައިތިރި އަޑަކުން ހަނދާން ކޮށްދިނުމެއްގެ ގޮތުންނެވެ. އަޒާން އައިމަން ބުނި ގޮތަށް އެކުވެރިޔަކު ލިބޭތޯ ފައިސަލާއި ދިމާލަށް ބަލާލިއެވެ. އެހެނަސް ފައިސަލް އަޒާން ފެނިފައި ވެސް ނުފެނޭ ކަމަށް ހަދައި އައިމަން ގާތު އައުމަށް އެދުނެވެ. އައިމަން އަޒާންގާތު ބާއިއޭ ބުނެލަމުން ދާން ހިނގައިގަތެވެ. އަޒާނަށް މަންޒަރު ބަލަން ހުރެފައި ފުން ނޭވައެއް ދޫކޮށްލެވުނެވެ. އެއަށްފަހު އިސްޖަހާލަމުން އޭނަ ސްކޫލްގެ ތެރެއަށްދާން ހިނގައިގަތީ، ކުރިއަށް އޮތް ދެ އަހަރަކީ ވެސް އޭނައަށް ވަކި ތަފާތު އަހަރުތަކަށް ނުވާނެއޭ ހިތާހިތުން ކިޔަމުންނެވެ. އޭނަ މި ދެ އަހަރު ދުވަސްވެސް ހޭދަކުރަން ޖެހޭނީ އެކަނިވެރިކަމުގައި ކަމަށް ޔަޤީންކުރަމުންނެވެ. އަޒާނަށް މާ ދުރަށް ނުދެވެނީސް އޭނަގެ ފިޔަވަޅުތައް މަޑުޖެހުނީ ސްކޫލްގެ ކުރިމައްޗަށް އައިސް މަޑުކޮށްލި ބަހެއްގެ އަޑަށެވެ. އަޒާން ބޭއިޚްތިޔާރުގައި ފަހަތަށް ބަލާލި ވަގުތު ބަހުން ކުދިންނާއި ބެލެނިވެރިން ފައިބަމުން ދިޔަތަން އޭނައަށް ފެނުނެވެ. ބަހުން ފުރަތަމަ ފޭބި ބެލެނިވެރިޔާގެ ފަހަތުން އަންނަމުން ދިޔަ އަންހެން ކުއްޖަކު ފެނިފައި އަޒާންގެ ހިތުގެ ތެޅުން އަވަސްވިއެވެ. އަމިއްލަ ފިޔަވަޅުތަކަށް ބަލަމުން ބަހުން ދެވަނައަށް ފޭބީ ހުދާ ނޫން ދެވަނަ ކުއްޖެއް ނޫންކަން އަޒާނަށް ދުރުގައި ހުރެވެސް އެނގުނެވެ.\nހުދާއަކީ އަޒާނަށް މިހާތަނަށް ފެނުނު ހުރިހާ އަންހެން ކުދިންގެ ތެރެއިން އޭނައަށް އެންމެ ބޮޑަށް ކަމުދިޔަ އަންހެން ކުއްޖާއެވެ. ހުދާ ނޫން އެހެން އަންހެން ކުދިންގެ ރީތިކަން އޭނައަށް ފާހަގަވެފައިވިޔަސް އޭނަގެ ހިތުގައި ހުދާއަށް ދެވިފައިވަނީ ޚާއްޞަ މަޤާމެކެވެ. އެއީ ކީއްވެކަމެއް ޚުދު އަޒާނަކަށް ވެސް ޔަޤީނެއްނުކުރެވެއެވެ. އެއީ ގްރޭޑް 8 ގައި އޭނަ ހުދާއާއެކީ ކިޔެވުމުގައި އެހާ ގިނަ ވަގުތު ހޭދަކުރީތީވެ ކަމަށްވެސް ވެދާނެއެވެ. އޭނައަށް ހުދާ ފުރަތަމަ ފެނިފައި ވެސް ވަނީ އެ އަހަރުގައެވެ. އެ އަހަރު ތެރޭގައި ހުދާ ވެސް ފާހަގަވެގެން ދިޔައީ އަޒާންހެން ހުރިހާ އެއްޗެއް “ތަފްޞީލުކޮށް” ދެނެގަންނަން މަސައްކަތް ކުރާ ކުއްޖެއްގެ ގޮތުގައެވެ. ހުދާ އޭނައާއެކީ ހޭދަކުރި ވަގުތުތަކުގައި ހުދާ ވެސް އޭނަ ޝައުޤުވެރިވާފަދަ “ފުން” ސުވާލުތައްކޮށް ހަދައެވެ. އޭނަ އެ ސުވާލުތަކަށް ޖަވާބު ދެމުން ދިޔައީ ޖޯޝާއިއެކީގައެވެ. އޭނަ ކަހަލަ ކުއްޖަކު ހުރިކަން އެނގުމުން އަޒާންގެ ހިތަށް އުފާވެރިކަމެއް ލިބުނެވެ. އެހެނަސް އެ އުފާވެރިކަން މާ ގިނަ ދުވަހަކަށް ދެމިއެއް ނުދިޔައެވެ. ޖެހިގެން އައި އަހަރު ހުދާ މުޅިން އެހެން މީހަކަށް ބަދަލުވިއެވެ. ކިޔެވުމަށް ސަމާލުކަން ދިނުމުގެ ބަދަލުގައި ހުދާ ރައްޓެހިވާނެ ކުދިން ހޯދުމުގައި މަޝްޣޫލުވިއެވެ. އެކްސްޓްރާ ކުލާސްތަކަށް އައުމުގެ ބަދަލުގައި އެކުވެރިންނާއެކީ ވަގުތުތައް ބޭކާރުކުރަން ފެށިއެވެ. ފިލާވަޅުތައް އަމިއްލައަށް ނިންމުމުގެ ބަދަލުގައި އެހެން މީހުންގެ ފޮތްތައް ބަލައިގެން ފިލާވަޅުތައް ނިންމަން ފެށިއެވެ. އަޒާން އެންމެ ބޮޑަށް ދެރަވީ ހުދާ ކިޔެވުމާއި ދުރުވީވީހެން އޭނައާއި ވެސް ދުރުވީ ގޮތުންނެވެ. އެހެންނޫންނަމަ ގިނަ ޒަމާންތަކަށް މީހުން ހަނދާން ހުންނާނެ ފަދަ ލޯބީގެ ވާހަކައެއް އޭނައާއި ހުދާއާއި ދެމެދުގައި އުފެދޭނެ ކަމަށް އޭނަ ހީކުރިއެވެ. އޭނަގެ ރީތި ހުވަފެން ވިއްސިވިހާލިވީ ކީއްވެކަމެއް އަޒާނަކަށް އެއްގޮތަކަށްވެސް ނުވިސްނުނެވެ. އަޒާންގެ މައުސޫމް ހިތަށް ނޭނގުނު ކަމަކީ ހުދާ ކިޔަވަން މަސައްކަތް ކުރީ ވަކި އާ އެއްޗެއް ދެނެގަންނަން ނޫންކަމެވެ. އޭނަ ކިޔެވުމުގެ ތެރެއިން ވެސް ހޯދަން އުޅުނީ މީހުންގެ ސަމާލުކަން ކަމެވެ. ހުދާ ކޮންމެ ކަމަކާމެދު ރަނގަޅަށް ދެނެގަންނަން އުޅުނީ އޭނައަށް ކިހާ އެނގޭކަން އެހެން މީހުންނަށް ދެއްކުމަށްޓަކައި ކަމެވެ. އަދި އޭނަ ފަހުން ކިޔެވުމާއި ދުރުވީ މީހުންގެ ސަމާލުކަން ހޯދުމަށްޓަކައި ކިޔެވުމަށްވުރެ ފަސޭހަ ގޮތްތައް އޭނައަށް ފެނުމުން ކަމެވެ.\nހުދާގެ އުޅުން ގޯސްވަމުން އައިތަން އަޒާނަށް އަމިއްލަ ލޮލުން ފެނިފައިވިޔަސް އޭނަގެ ހިތުގައި ހުދާއަށްޓަކައި އަދިވެސް ޖާގައެއް ދެވިފައިވެއެވެ. އެއީ “އޭނަ ކަހަލަ” ޝަޚުޞިއްޔަތެއް އޭނައަށް އެއްއިރެއްގައި ވެސް ފެނިފައި ވަނީ ހުދާގެ ފަރާތުން ކަމަށްވާތީވެސް ވެދާނެއެވެ. އޭނަގެ ހިތް ޤަބޫލުކުރަން ބޭނުންވަނީ އޭނައަށް އެންމެ ފުރަތަމަ ފެނުނު ހުދާ އަދިވެސް ފެންނާނެ ކަމަށެވެ. އެދުވަހަކުން އޭނައަށް އޭނަގެ ހިތަށް އުނދަގޫ ކުރަމުން އަންނަ ސުވާލުތައް ހުދާއާއި ޙިއްޞާ ކުރެވޭނެ ކަމަށް އޭނަގެ ހިތް ބުނެއެވެ. އަދި އެދުވަހަކުން އޭނަ ހުދާއާއި އެކީގައިވުމުން އެ ސުވާލުތަކުގެ ޖަވާބުތައް ހޯދުމުގެ ހިތްވަރެއް އޭނައަށް ލިބިފައިވާނެކަމަށް އޭނަ ޤަބޫލުކުރެއެވެ.\nއަޒާން ޚިޔާލުތަކެއްގެ ތެރޭގައި ހުއްޓާ މުޅި ސްކޫލަށް އިވޭ ގޮތަށް ހުރިހާ ދަރިވަރުންނާއި ބެލެނިވެރިން މީޓިންގް އޭރިއާއަށް އައުމަށް އެންގުނެވެ. އަޒާން ގަދަކަމުން ކަހަލަ ގޮތަކަށް ހުދާއާއި ނަޒަރު ވަކި ކޮށްލަމުން ދާން ހިނގައިގަތެވެ.\nހުކުރު ދުވަހު ހެނދުނު ހެނދުނާ ވިސާމަށް ހޭލެވުނީ މިޝްކާ ބައްޕިއޭ ކިޔައި ގޮވަމުން އޭނަގެ ކޮޓަރިއަށް ވަދެގެން އައިސް އޭނަގެ އެނދަށް އެރުމުންނެވެ. ވިސާމް ގަދަކަމުން ލޯ ހުޅުވާލަމުން ކިހިނެއްވީތޯ ސުވާލުކުރުމާއެކު މިޝްކާ މިއަދު ކޭކު އަޅަން ޝަފްދައްތިގެ ގެއަށް ދާންޖެހޭކަން ހަނދާން ކޮށްދިނެވެ. އެއާއެކު ވިސާމް ވީ ފޫއްސާއެކީ ފުން ނޭވައެއް ދޫކޮށްލެވުނެވެ. ފުރަތަމަ ސިކުންތުގައި ނުދާނީއޭ އޭނަގެ ހިތަށްއެރިއެވެ. ޝަފަޤް ހަނދާންވުމުން އައި ރުޅިއާއެކީ އޭނައަކީ ވަކި ފަޤީރު އަންހެން ކުއްޖެއްގެ ނޯކަރެއް ނޫންކަމަށް އޭނަގެ ކިބުރުވެރިކަމުން ފުރިފައިވި ހިތް ބުންޏެވެ. އެހެނަސް އޭނަ އަމިއްލަ ނަފްސު މަޖުބޫރުކުރުވީ އޭނަގެ އަތަށް ދަމަމުން ދިޔަ އޭނަގެ ދަރިފުޅަށްޓަކައެވެ. އޭނަ ލުއްކެއްޖަހައި ތެދުވެ ރުޅިވެރިކަމާއި ލޯތްބެއް އުފެދޭ ކަހަލަ ގޮތަކަށް ކަރުގެ ބުޑުން އަޑެއް ލައްވަމުން މިޝްކާގެ ގައިގައި ބައްދާލިއެވެ. މިޝްކާގެ އުފާވެރި ހީލުމުގެ އަޑު މުޅި ކޮޓަރީގައި ހަރުލިއެވެ.\n“ރަޝީދައްތާ އެހެންވީމަ މިއަދު ހަވީރު މީހަކު ފޮނުވައްޗޭ އޯޑަރު ނަގަން. ހަނދާން ކޮށްލަދޭންވެގެން މި ގުޅާލީ.” ޝަފަޤް ކަންފަތުގައި ފޯނު ޖައްސައިގެން ހުރެ ބަދިގެއަށް ގޮސް އޭނަގެ އަތުގައި އޮތް ގަނޑެއް އެތާހުރި ކަބަޑުމަތީގައި ބޭއްވިއެވެ. އެ ގަނޑުގައި ލިޔެވިފައިވީ އޭނަ ކޭކު އަޅާއިރު ކަންތައް ކުރާ ގޮތެވެ. އޭނަ މި ގަނޑު ލިޔުނީ އޭނަ ވިސާމާއި އިތުރަށް ވާހަކަ ދައްކަން ނުޖެހޭނެ ގޮތަށް ކަންތައް ކުރުމަށެވެ. އެހެނަސް އޭނަ ލިޔަން ޖެހުނީ ވާތް އަތުން ކަމަށްވުމުން އޭނަގެ ލިޔުން ހުރީ އެހާ ރީއްޗަށް ނޫނެވެ. ކޮންމެއަކަސް ވިސާމަށް އެ ލިޔުން ކިޔަން އެނގޭނެ ކަމަށް ޝަފަޤް ހިތާހިތުން އެއްބަސްވިއެވެ.\n“އެންމެ ރަނގަޅު ޝަފަޤް. މީހަކު ފޮނުވާނަން އިން ޝާ ﷲ. ޝަފަޤް……ސް…ސުވާލެއްކޮށްލަންތަ ދައްތަ؟” ރަޝީދާ ހިސާބެއްގެ ޖެހިލުންވުމަކާއެކީ އަހާލިއެވެ. އެކަން ފާހަގަވުމުން ޝަފަޤް ޙައިރާންވެހުރެ ހޫންލައްވާލިއެވެ.\n“ޝަފަޤްއަށް އެހީވަނީ ކާކުތަ؟” ރަޝީދާ އެހިއެވެ. ޝަފަޤަށް އިރުކޮޅަކު ހުރެފައި ހީލެވުނެވެ.\n“ހެހެ….ދައްތަ ބިރުގަންނަނީތަ އެހެން މީހަކު އެޅީމަ ކޭކު ނުބައިވެދާނެތީ؟ ހާސްނުވޭ ދައްތާ. އަހަރެން އަހަރެންގެ ރެސިޕީ އެމީހަކަށް ދީގެން ކޭކު އަޅުވާނީ އިން ޝާ ﷲ.” ޝަފަޤް ބުނެލިއެވެ.\n“ނޫނޭ ޝަފަޤް. ދައްތަ ކައިރި ބުނެވިދާނެތަ ކާކުކަން ޝަފަޤްއަށް އެހީވަނީ؟ ނަން ބުނެވިދާނެތަ؟” ރަޝީދާ އެހިއެވެ. ޝަފަޤް ވިސާމްގެ ނަން ބުނަން ޖެހިލުންވިއެވެ. އެކަހަލަ މީހަކާއި އޭނަ ގުޅުން ބާއްވާކަން އެކަކަށްވެސް އެނގެން އޭނަ ނޭދޭވަރު އޭނައަށް އެނގުންވީ އެވަގުތެވެ. ނަމަވެސް އޭނަ ދޮގު ހަދާކަށް ބޭނުމެއްނުވިއެވެ.\n“ދައްތާ އެއީ……ވިސް..” ޝަފަޤަށް އެހާ ހިސާބަށް ބުނެލެވުނުތަނާ މީހަކު ގޭގެ ދޮރުގައި ޓަކިދިން އަޑު އިވުނެވެ. އޭނައަށް ވަގުތުން އެދިމާލަށް ބަލާލެވުނެވެ.\n“ދައްތާ މިވަގުތު ބާއްވަނީ އިނގޭ؟ ހަނދާންކޮށް މީހަކު ފޮނުވާތި އިން ޝާ ﷲ.” ޝަފަޤް އަވަސްއަވަހަށް ބުނެލަމުން ފޯނު ކަންފަތުން ނަގައި ބަދިގެއިން ނިކުތެވެ. އެވަގުތަކީ ޒަމީނާ ޒައިން ޓިއުޝަނަށް ލާން ގޮސްފައި އަދި ހުދާ ގަދަ ނިދީގައި އޮތް ވަގުތު ކަމަށްވުމުން ޝަފަޤް ފިޔަވައި ގޭގެތެރެއިން އެހެން މީހަކު ނުފެނެއެވެ. އޭނަ އަވަސް ހިނގުމެއްގައި ގޮސް ދޮރު ކައިރީގައި މަޑުކޮށްލިއެވެ. އަދި ދެލޯ މަރައި ފުން ނޭވައެއް ދޫކޮށްލަމުން ދޮރު ހުޅުވާލިއެވެ.\nvvv teethi vaahaka dhaagoi\nLow self esteem could be hard to identify but you know you have it when you are looking for other people’s attention. When you NEED someone’s compliment for you to feel beautiful. When you just want to be praised by someone for you to feel worthy.\nBut my dear sisters, Allah swt told us that He created all of us in the most beautiful way. I know that even when i say this some of you might want to roll your eyes and say “Right!” But think about this logically dear sisters. Who will know beauty better? Some random dude that you meet in high school or on facebook? Or the One Who created beauty itself? Well the One Who originated beauty itself has said that YOU are beautiful!\nWe seriously need to work on our self esteem dear sisters. We could fall into2extremes if we dont. Either we would become suicidal because of how depressed we are over our looks, or we would end up ruining multiples lives looking for attention like Hudha is doing.\nLow self-esteem is not justaproblem among sisters. It happens rarely among brothers as well. And that is what i’m trying to describe in the other half of the story. Continue reading to find out ways on how we can overcome that through the timeless guidance that Allah gave us In Sha Allah.\nVarah reethi mibaives..looking forward to the upcoming parts.. and thanks for the valuable advices you are giving your readers..May Allah bless you and fill your life with happiness!! Aameen.\nMay Allah bless you even more and fill your life with even more happiness. Ameen! Alhamdhulillah! 🙂\nލޯބި March 22, 2020\nކެތްކުރާނަން އުއްމީދުގައި 12


ދާއިރާގެ މަޖިލިސް ގޮޑިއަށް ފާޅުކުރެވޭ ޝައުޤުވެރިކަން — Ihavandhoo.com\nދާއިރާގެ މަޖިލިސް ގޮޑިއަށް ފާޅުކުރެވޭ ޝައުޤުވެރިކަން\n26 ޖޫން 20137މުޙައްމަދު ފިރާޟް\nކުރީގެ ރައީސް ނަޝީދު ދާދިފަހުން އިހަވަންދޫ އަށް ކުރެއްވި ދަތުރުގައި "އެމްޑީޕީ ޒުވާނުންގެ ހަރުގޭ" ގައި ހުރި އުނދޯއްޔެއްގައި އިހަވަންދޫ ދާއިރާގެ މަޖިލިސް މެމްބަރާއެކު އިށީނދެލައިގެން\nދިވެހިރާއްޖޭގެ ރައްޔިތުންގެ މަޖިލީހަކީ އެއް ގޭގެ މައްޗަށް އެކުލެވިގެންވާ އިންތިޚާބު ކުރެވިފައިވާ 77 މެންބަރުން ހިމެނޭ މަޖިލީހެކެވެ. ދިވެހި ޖުމްހޫރިއްޔާގެ ޤާނޫނުއަސާސީގެ 70 ވަނަ މާއްދާގެ (ހ)ގައި ބަޔާންކޮށްފައިވާ ގޮތުގެ މަތިން ދިވެހިރާއްޖޭގައި ޤާނޫނު ހެދުމުގެ އެންމެހާ ބާރުތައް ލިބިގެންވަނީ ރައްޔިތުންގެ މަޖިލީހަށެވެ. އެހެންކަމުން، މި ލޮބުވެތި ޤައުމުގެ މާޒީގައި މިނިވަން ދައުލަތެއްގެ ސިފަ ދިވެހިރާއްޖޭގެ ދައުލަތުގައި ދެމެހެއްޓުމަށް ރައްޔިތުންގެ މަޖިލިސް އަދާކުރާ ދައުރަކީ ނުހަނު ބޮޑު ދައުރެއްކަން ޔަޤީނެވެ. މިކަން ޙާޞިލްވެގެން ދަނީ ރައްޔިތުންގެ މަޖިލިހުން ފާސްކުރާ ޤާނޫނުތަކާއި ޤަވާޢިދުތަކުގެ ޒަރިއްޔާއިންނެވެ. ޤައުމުގެ ސިޔާސީ ތަނބުތައް ވަރުގަދަކުރުމަށާއި އަދި ސިޔާސީ ބާރު ހިފެހެއްޓުމަށް ވެސް މި މަޖިލިސް، ވެރިކަން ކުރާ ބާރާ އަދި ޢަދުލުގެ ނިޒާމާ ކޯޅުމެއް ނެތި ފާރަވެރިކަމާއިއެކު މަސައްކަތް ކުރަންޖެހެ އެވެ. ޤައުމިޔައްތު ބިނާކުުރުމަށް ރައްޔިތުންގެ މަޖިލީހުގެ ދައުރު އެހާމެ މުހިއްމެވެ.\nއިންތިހާބުތައް ބޯމަތިވަމުން އަންނަ ދުވަސްވަރު، އެންމެ ބޮޑަށް ހިނިތުން ވަނީ އާދައިގެ ދެރަ ނިކަމެތި ރައްޔިތުމީހާ އެވެ. އެއީ އޭނާއަށް ކޮންމެވެސް މާލީ އެހީތެރިކަމެއް ލިބޭނެކަމުގެ އުއްމީދުގެ ބޮޑުކަމުންނެެވެ. ނަމަވެސް، ނިކަމެތި ރައްޔިތުމީހާގެ ވެސް ބޭނުން ޙާޞިލް ވަނީ "އާދޭސް" ދެންނެވުމުންނެވެ. މިއީ އަޅުގަނޑުމެންގެ ސިޔާސީ ވެރިން އަޅުގަނޑުމެން "ނަފުސަށް" ކުރާ އިހްތިރާމާއި ޤަދަރުގެ ކުޑަމިންވަރު ދައްކުވައިދޭ ކަމެކެވެ. ސިޔާސީ މަޤްޞަދުތައް ޙާޞިލްކުރުމަށް އެވެރިން ނުހަނު ބުންވަރާއި ހިތްވަރާއެކު އެބައިމީހުންގެ ސިޔާސީ ބައިވެރިންނާއި އެޖެންޓުންނާއެކު ގިނަގުނަ މަސައްކަތްތައް ރޭވުންތެރިކަމާއެކު ކުރެ އެވެ. ޤާނޫނުއަސާސީން ރައްޔިތުންނަށް ފޯރުކޮށްދޭންޖެހޭ ޚިދުމަތްތައް ފޯރުކޮށްދިނުމަށްފަހު ވެސް، މެޑެލް "ނިސްބަތްވާ ސިޔާސީ ޕާޓީއަށް" ހިފެހެއްޓުމެއް ނެތިދެ އެވެ. ނުފޫޒެއް ނުވަތަ ބިރުވެރިކަމެއްނެތި މިނިވަންކަމާއެކު، އަމިއްލަ އިޚްތިޔާރުގައި ވޯޓުލުމަކީ ކޮންމެ މީހަކަށް ވެސް ލިބިގެންވާ ޙައްޤެކެވެ. ވީމާ، މިފުރުޞަތު ވާދަވެރި ސިޔާސީ ހުރިހާ ފަރާތްތަކުންވެސް ރައްޔިތުމީހާ އަށް ދިނުމަކީ އެންމެ ރަނގަޅު ގޮތް ކަމަށް ދެކެމެވެ. ސިޔާސީ އަޅުވެތި ކަމުގައި ބަނދެވިގެން ރައްޔިތުން ތިބެން ބޭނުންވާހާ ދުވަހަކު، ނުފޫޒާއި ބާރުގެ ބޭނުންކޮށްގެން އެފުރުޞަތު ސިޔާސީ ފަރާތްތަކުން ހޯދާނެ އެވެ. ނަމަވެސް، ޤަބޫލުކުރަންޖެހޭ ޙަޤީޤަތަކީ ސިޔާސީ ބާރުވެރިންނަކީ ރައްޔިތުން ކަމެވެ.\n77 އިދާރީ ދާއިރާއަށް މިހާރު ރާއްޖެ ބެހިފައިވާއިރު، ދާއިރާގެ މަޖިލިސް ގޮޑި އާ މެދު ކުރެވޭ އުއްމީދުތައްވެސް "ރައްޔިތު މީހާ" އަށް އެހާމެ ބޮޑެވެ. ނުހަނު ހިކުމަތްތެރިކަމާއި ޝަޢުޤުވެރިކަން ފާޅުކުރެ އެވެ. ޤައުމަށް ބޭނުންވާ ސިޔާސީ ހެޔޮ ބަދަލު ގެނައުމަށާއި އިންޤިލާބުތަކަށް ގޮވާލުމަށްވެސް ބައެއް ބޭފުޅުންގެ ނަޒަރުގައި މަޖިލިސް ގޮޑީގެ މުހިއްމުކަން ބޮޑެވެ. ދުނިޔޭގެ ތާރީޚަށް ނަޒަރު ހިންގާލާއިރު، ރަސްމީ ސިފައެއްގެ މި ފަދަ ޤާނޫނޫ ހަދާ މަޖިލިހެއް އެންމެ ފުރަތަމަ އުފަންވީ މީލާދީ ސަނަތުން 930 ވަނަ އަހަރުގަ އެވެ. އެއީ އައިސްލޭންޑުގެ ޤާނޫނު ހަދާ މަޖިލީހެވެ. އޮޓޯމަނުންނާ އަދި ގްރީސްގެ ރައްޔިތުންވެސް، އެންމެދުވަސްވީ ޤާނޫނު ހަދާ މަޖިލީހެއް އުފެދުނީ އެބައިމީހުންގެ ޤައުމުގަކަމަށް ބުނަމުންދެ އެވެ. އިނގިރޭސިވިލާތުގައި މިލަފުޒު އެންމެ ފުރަތަމަ ބޭނުންކުރެވުނީ 1236 މީލާދީ ވަނަ އަހަރު އެވެ. މީލާދީ ސަނަތުން 1235 ވަނަ އަހަރު ޤާނޫނު ހަދާ މަޖިލިސް ސްކޮޓްލޭންޑުގައި އުފަންވިއިރު، ފަރަންސޭސި ވިލާތުގައި މިފަދަ މަޖިލީހެއް އުފެދިފައި ވަނީ 1307 މީލާދީ ވަނަ އަހަރު އެވެ.\nހއ. އިހަވަންދޫ ދާއިރާ އެކުލެވިގެން ވަނީ މޮޅަދޫ، މާރަންދޫ އަދި ދާއިރާގެ އެންމެ ބޮޑު އާބާދީއާއެކު އިހަވަންދޫ މި ތިން ރަށެވެ. އިހަވަންދޫގެ ރަށުކައުންސިލުން މަޢުލޫމާތު ލިބޭގޮތުގައި ރަށުގެ އާބާދީ މިހާރު އުޅެނީ 3000 (ތިން ހާސް) އަށް ވުރެ މަތީގަ އެވެ. އިލެކްޝަން ކޮމިޝަންގެ ތަފާސް ހިސާބުން ދައްކާގޮތުގައި އިހަވަންދޫގައި އެކަނިވެސް ވޯޓު ލުމުގެ ޙައްޤު ލިބިގެންވާ 1913 މީހުން އެބަތިއްބެވެ. މާރަންދޫގައި ވޯޓު ލުމުގެ ޙައްޤު ލިބިފައިވާ 622 މީހުން ތިބިއިރު މޮޅަދޫގައި ތިބީ ވޯޓު ލިބުމުގެ ހައްޤުލިބިފައިވާ 284 މީހުންނެވެ. މުޅި ދާއިރާއިން ނިކުންނާނެ ޖުމުލަ ވޯޓުގެ ޢަދަދަށް ވާނީ 2819 އެެވެ. އަދި މޮޅަދޫ އާއި މާރަންދޫ އެއްކޮށްލުމުންވެސް އެދެރަށުގެ ޖުމުލަ ވޯޓުގެ ޢަދަދު އުޅޭނީ 906 ގަ އެވެ. މި ޢަދަދަކީ އިހަވަންދޫއިން ވޯޓުލާން ނިކުންނާނެ މީހުންގެ ނިޞްބަތުން 50 އިންސައްތަ އަށްވުރެންވެސް ދަށް ޢަދަދެއް ކަމުން، ދާއިރާގެ މަޖިލިސް ގޮޑީގެ އާޚިރު ނިންމުން ނިންމާނީވެސް އިހަވަންދޫގެ ރައްޔިތުންނެެވެ. ވީމާ، މިފަދަ ނުފޫޒު ގަދަ ނިންމުމެއް ނިންމުމަށް އިހަވަންދޫގެ ރައްޔިތުންނަށް ލިބިފައިވާއިރު، ސިޔާސީ ފަަސާދަ އާއި ފިތުނަވެރިކަން އެކަހެރިކޮށް، އިހަވަންދޫއަށް އުފަން އިހަވަންދޫގެ ބޭފުޅަކަށް މިފުރުޞަތު ތަނަވަސްކޮށްދިނުން ކީއްތޯއެވެ؟ ނިންމުން ނިންމާނީ ރައްޔިތުންގެ ވޯޓުންނެެވެ. ފުރިހަމަ އިޚްތިޔާރާއި ބާރާއެކުގަ އެވެ. އެކަން އަޅުގަނޑު ރައްޔިތުންނަށް ދޫކޮށްލަމެެވެ.\nދާއިރާގެ މަޖިލިސް ގޮޑިއަށް އެކިބޭފުޅުން އެބޭފުޅުންގެ ޝައުޤުވެރިކަން ފާޅުކުރާ އެތައް ސަބަބެއްވެ އެވެ. ބޮޑު މުސާރަ އާއި އެލަވަންސް ތަކެވެ. ޢިއްޒަތްތެރި މެމްބަރަކަށް ވާތީ އެވެ. ރަސްމީ ޑިޕޮލޮމަޓިކް ޕާސްޕޯޓެވެ. މި ސަރަޙައްދުގެ ޤައުމުތަކުގެ ތެރެއިން، އާސިއާން ޤައުމުތަކުން ހިލޭ ލިބޭ ބޭސްފަރުވާ އެވެ. ސިޔާސީ ނުފޫޒާއި ބާރުވެރިކަމެވެ. ސަރުކާރުގެ ޕްރޮޖެކްޓުތައް ހިންގަން ވިޔާފާރީގެ އުޞޫލުން ލިބޭތީ އެވެ. ފައިސާގެ މަގުތައް ތަނަވަސްވެ، "މަޖިލިސްގެ ޓްރާސްފަރ މާކެޓް"ގެ ބޮޑު އަގެވެ.\nރައްޔިތުންގެ މަޖިލީހުގެ ގޮނޑިއަކީ ރައްޔިތުންގެ އަމާނާތެކެވެ. އެހެންކަމުން، ރައްޔިތުންނަން ޖަވާބުދާރީވާ، ރައްޔިތުންނަށް ޚިދުމަތްކުރުމުގައި އެންމެ ފުރިހަމަ އަށް މަސްއޫލިއްޔަތު އުފުލާ، އިޚްލާސްތެރި، ތެދުވެރި، އަދުލުވެރި އަދި އަދަބުވެރި ދިރިއުޅުމެއް އުޅޭ މީހުން މެންބަރުންނަށް އިންތިޚާބު ކުރުމުން ނޫނީ އެކަމުގެ ފައިދާ ރައްޔިތުންނަށް ނުކުރާނެކަން ކަށަވަރެވެ. ދީމިޤްރާތީ ވެރިކަމެއް ކުރަމުންދާ، ތިންބާރު ވަކިކޮށްފައިވާ މި ޤައުމުގައި "އަހަރެންވެސް ހއ. އިހަވަންދޫ ދާއިރާގެ މަޖިލިސް ގޮޑި ބޭނުމެވެ" މިހެން ބުނުމުގެ ފުރުޞަތު ދިވެހި ކޮންމެ ރައްޔިތަކަށް ވެސް ލިބިގެންވާ ކަމަށް އަޅުގަނޑަށް ޤަބޫލުކުރެވެ އެވެ.\nޤާނޫނުހަދާ މަޖިލިސްތައް ރައްޔިތުންގެ ލާބަޔާއި މަންފާއަށްޓަކައި މަސައްކަތްނުކުރާތީ އުވާލެވިފައިވެ އެވެ. ދާދި މިދާކަންދުވަހު، ކުވައިތުގެ ކޯޓުން ވަނީ އެޤައުމުގެ ޤާނޫނު ހަދާމަޖިލިސް އުވާލާފަ އެވެ. ހަމަ މިހައަހަރުގެ އެޕްރީލް މަހު، މެލޭޝިޔާގެ ބޮޑުވަޒީރު ވަނީ އެ ޤައުމުގެ ޤާނޫނު ހަަދާ މަޖިލިސް ނިމުމަކަށް ގެނެސްފަ އެވެ. އިނގިރޭސިވިލާތާ އަދި ޖަޕާނުގެ ޤާނޫނު ހަދާ މަޖިލިސް ވެސް އެތައް ފަހަރަކު އުވާލެވިފައިވެ އެވެ. އެހެންކަމުން، މި ޤައުމުތަކުގެ މި ނިންމުންތަކަކީ ރައްޔިތުންތައްޓަކައި ނިންމާފައިވާ ނިންމުންތަކެވެ.\nއިހަވަންދޫއަށް ފައިދާ ވާނީ އިހަވަންދޫގެ ދަރިއަކު އެގޮނޑީގައި ބޭންދީމަކަން އެނގޭ އިރުވެސް އިހަވަންދޫގެ ބައެއް ފަރާތް ތަކުން، ހާއްސަކޮށް އެމޑީޕީގެ ހަރު މީހުން މިކަމާ އިދިކޮޅަށް ކެމްޕޭން ކުރާކަމީ ނުހަނު ހިތާމަ ހުރި ކަމެކެވެ. މާޒީގަ ކަންވެފަ ވަނީ މިހެންނެވެ. އަދި އަޑުއިވޭ ގޮތުން ކުރިއަށް އޮތީ ވެސް ހަމަ މިގޮތަށެވެ.\n– 26 ޖޫން 201330\nއިހަވަންދޫ ކައުންސިލުން މަޖިލިސް މެމްބަރު އަހުމަދު ޢަބުދުﷲގެ ނަމުގައި ޕުރީ ސުކޫލުގެ މަސައްކަތް ސަރުކާރުގެ ބަޖެޓު ތެރެއިން ކުރަމުން އަހުމަދު ޢަބުދުﷲ އަށް ކުރަމުންދާ ކެމްޕޭނާ ދެކޮޅަށް މިފަދަ ލިޔުމެއް ފިރާޒު ލިޔުއްވީތީ ވަރަށް ބޮޑަށް ޝުކުރިއްޔާ.\n– 26 ޖޫން 2013 1 0\nއަޙްމަދު ޢަބްދުﷲ އަށް މިރަށުން ދެން ތާއީދު ދޭކަށް ބޭނުމެއް ނުވޭ. ބޭނުމީ މިރަށަށް އިޚްލާސްތެރި މިރަށުގެ ދަރިއެއް\n– 27 ޖޫން 201320\nއިހަވަންދޫ ދަރިއަކަށްވީމަ ހެޔޮތަ މީދާކޭ އުނބެއް ވިއަސް..\n– 28 ޖޫން 201320\nސުކޫލުގައިވެސް ރަށުން ބޭރު ، ސިއްޙީ މަރުކަުގައިވެސް ރަށުން ބޭރު. އެވެސް އޯކޭ.. ރަށު ދަރިންނަކީ އަބަދުވެސް ރަށް ޚިދުމަތް ކޮށްދޭ ބައެއް. ވަކިކަމަކަށް ރަށުދަރިޔަކޭ ކިޔުމީ . ވަކިކަމެށް ގައި ދީނޭ ކިޔުން ފަދަކަމެށް..\n– 28 ޖޫން 201300\nޕުރީ ސުކޫލަށް ބޭނުންވާ އެންމެހާއި ތަކެއްޗެއް ދެއްވަނީ މަޖިލިސް މެންބަރު އަހުމަދު ޢަބުދުﷲ އަމިއްލަފުޅު ހަރަދުގައި އެއީ ގާތް ގަނޑަކަށް2މިލިން ރުފިޔާއަށް ވުރެށް އިތުރު ހަރަދެއް ހިނގާނެ ކަމެށް.\n– 29 ޖޫން 2013 1 0\nމަސައްކަތުގެ އެންމެހައި ހަރަދު އެއީ ކައުންސިލުން ނުވަތަ އިހަވަންދޫ ރައްޔަތުން . ސަރުކާރުގެ ބައި ރުފިޔާއެއް ޚަރަދު ނުކުރޭ... އިހަވަންދޫ ދަރިންވެސް ހަރަދު ކުރަންވީ.. އިހަވަންދޫ ވިޔަ.\n– 29 ޖޫން 201300


ޢާންމު ލިޔުން – Page 18 – DhiSalafiyyah\nހުޅަނގުލަންޑަނުގައި ހުރި އެންމެ ގިނަ ގޭންގުކުށްތަކުގައި ފާހަގަކޮށްލެވޭ ޒުވާނުން ލާފައިވާ ޖަލެއްގައި ޒުވާނުން އިސްލާމްވާ އަދަދު ވަރަށް ގިނަވެއްޖެއެވެ. އެއީ ފެލްޓުހަމްޖަލެވެ. (ނުވަތަ ފެލްތަމް ޖަލެވެ.) 686 ޒުވާނުންގެ ތެރެއިން މިހާރު މުސްލިމުންގެ އަދަދަކީ 229 ޒުވާނުންނެވެ. މިއީ އަލަށް ޖަލުގައި އިސްލާމްވެފައިވާ ކުދިން ލައިގެންނެވެ. ހުކުރު ދުވަހު ވަރަށް ގިނަޒުވާނުން އެއްކޮށް ހުކުރު ނަމާދުކުރެއެވެ. އެތަނުގެ މިސްކިތް ފުރިގެން އެތަނުގެ ޖިމްގައިވެސް ބައެއްކުދިން ހުކުރުކުރެއެވެ. އަދި އިނގިރޭސި ވިލާތުގެ ބައެއްނޫސްތަކުން ތުހުމަތުކުރާ ގޮތުގައި ގިނަ ޒުވާނުން…\nއިސްލާމީ ރިވެތި ޝިޢާރުތަކުގެ ތެރެއިން މުހިއްމު އެއްޝިޢާރަކީ އެދީނަށް ހެޔޮގޮތުގައި ތަބާވާމީހުންގެ ހެދުން އެޅުމުގެ ވައްޓަފާޅިއެވެ. އެބައިމީހުންނަކީ އިސްލާމްދީނުގެ މަތިވެރި މީޒާނުން ކިރާލައިގެން މެނުވީ ހެދުންލައި ޒީނަތްތެރިވެއުޅޭ ބައެއްނޫނެވެ. އެބައިމީހުންގެ ދިރިއުޅުމުގެ އެންމެހާ ކަމެއް ބުނާކުރަނީ އިސްލާމީ ބިންގަލުގެ މައްޗަށެވެ.\n07/01/2012 އެހެނިހެން, ޢާންމު ލިޔުންއަލް އުޚްތު އުއްމުފުޟެއިލް\nއަލުން ދިރުއްވުމާއި ޙިސާބު ބެއްލެވުން – ދަލާއިލުއްތައުޙީދި 23\n37- އަލުންދިރުއްވުމަށްފަހުގައި މީސްތަކުންގެ ޢަމަލުތައް ޙިސާބުބައްލަވައި ޖަޒާ ދެއްވޭނެތަ؟ ޖަވާބު: އަލުން ދިރުއްވުމަށްފަހުގައި ﷲ ސުބްޙާނަހޫ ވަތަޢާލާ، މީސްތަކުންގެ ޢަމަލުތައް ޙިސާބުބައްލަވައި ޖަޒާދެއްވާނެއެވެ. އެކަމުގެ ދަލީލަކީ ﷲ ސުބްޙާނަހޫ ވަތަޢާލާގެ މިބަސްފުޅެވެ. “لِيَجْزِيَ الَّذِينَ أَسَاءُوا بِمَا عَمِلُوا وَيَجْزِيَ الَّذِينَ أَحْسَنُوا بِالْحُسْنَى” النجم: ٣١ މާނަ: “ތިމާމެން ދުނިޔޭގައި ތިބެގެން ނުބައި ޢަމަލުތައް ކުރިމީހުންނަށް ނުބައި ޖަޒާ ދެއްވުމަށާއި، އަދި ރަނގަޅު ހެޔޮ ޢަމަލުކުރި މީސްތަކުންނަށް ރަނގަޅު ހެޔޮ ޖަޒާ ދެއްވުމަށެވެ.” 38- މަރުވުމަށްފަހު…\n07/01/2012 ޢާންމު ލިޔުންއައްޝައިޚު މުޙައްމަދު ޝާފިޢު ބިން ޢަބްދިލްޣަފޫރު\n21 ވަނަ ޤަރުނުގެ ރަންނަމާރިއަކީ ކޮންއެއްޗެއްކަން ދެނެހުރީމުހެއްޔެވެ؟ އެ ރަންނަމާރިއަކީ 21 ވަނަ ޤަރުނުގެ ރަންނަމާރިއެވެ. އެއީ ލޮލަށް ފެންނަ ރަންނަމާރިއެއްނޫނެވެ. އެއީ މިޒަމާނުގައި މުސްލިމު ހުރިހާ ޤައުމުތަކަކަށް އެ ރަންނަމާރިއެއްގެ މުސީބާތުން މުސީބާތް ޖެހެމުންދާ ރަންނަމާރިއެކެވެ. މިރަންނަމާރީގެ ޚާއްޞަކަމަކީ މިރަންނަމާރި އަކީ އޭގެޒާތުގައި އެރުމުގެ ބާރުލިބިފައިވާ ރަންނަމާރިއެއްނޫންކަމެވެ. ނަމަވެސް މިރަންނަމާރި ގެންނަނީ އެގައުމެއްގެ އަހުލުވެރިންގެ ތެރެއިންބަޔެކެވެ. މިކުޑަކުޑަ ދިވެހިރާއްޖެއަށްވެސް އެރަންނަމާރި މިހާރު އަރަން ފަށައިފިއެވެ. 12 ވަނަ ޤަރުނުގެ ރަންނަމާރި 12 ވަނަ ޤަރުނު ދިވެހިރާއްޖެއަށް…\nﷲ ތަޢާލާ އެއިލާހުގެ އަޅުތަކުންގެ ގާތައް ހަމަ އެމީހުންގެ ތެރެއިން ރަސޫލުން ފޮނުއްވާފައިވަނީ، އެއިލާހުގެ ޝަރީޢަތް އެ އަޅުތަކުންނާއި ހަމައަށް ފޯރުކޮށްދިނުމަށެވެ. އެއީ އެއިލާހު ރުހިވޮޑިގެންފައިވާ\nއޭރުން މިމަސައްކަތްތައް ހުއްޓުމަކަށް އަންނާނޭކަން ކަށަވަރެވެ. އެހިނދުން މުޖްތަމަޢުގެ އަނެއް 2/1 ގެއްލިގެންދާނެއެވެ. (އެބަހީ: ވަޒީފާ އަދާކުރުމަށްޓަކައި، ރަނގަޅު ތަރުބިއްޔަތެއް ލިބިފައިވާ ފިރިހެނުންތަކެއް އޭރުން ނުތިބޭނެއެވެ.)\nމިބައިމީހުން މިއުޅެނީ އުޚްރަވީ ޙަޔާތުގެ ސަޒާއަށް އަންހެނުން ހުށަހަޅާށެވެ.\nالحمد لله رب العالمين. والصلاة والسلام على أشرف الأنبياء والمرسلين. نبينا محمد وعلى آله وصحبه أجمعين. أما بعد ސައްތައިންސައްތަ މުސްލިމު ޤައުމެއްގެ ގޮތުގައި ދިވެހިރާއްޖެ އޮތުމުން އެކަމާއި ކަންބޮޑުވެ، ހަތަރުއުދަރެސްފެނުޖެހިގެން ބަޔަކު އެބައުޅެއެވެ. އަޅުގަނޑުމެންގެ ޤައުމުގައި އޮތް އިސްލާމީ ވަޙުދަތު ނަގާލައި އެހެންދީންތަކުގެ ޝިޢާރުތައް އެކިއެކި މޮޅެތި ނަންތައް ކިޔައިގެން ފާޅުކުރަން މަސައްކަތްކުރަމުން އެބަދެއެވެ. އެހެނަސް އޮރެންޖް ޖޫހޭ، މެބިސްކަދުރު ޖޫހޭ ކިޔަސް ރާ ވާނީ ރަލަށްކަމާއި، މޮނިއުމެންޓޭ ކިޔަސް…\n02/12/2011 އުޚްތުންއައްޝައިޚް މުޙައްމަދު ޝަމްޢޫން


Covid-19: Serious Haalathuga Thibi Meehun Ge Adhadhu Bai Lakkaiga! - Vaguthu\nކޮވިޑް-19: ސީރިއަސް ހާލަތުގައި ތިބި މީހުންގެ އަދަދު ބައި ލައްކައިގައި!\nދުނިޔޭގެ އެކިކަންކޮޅުތަކުގައި ކޮވިޑް-19 ޖެހިގެން ސީރިއަސް ހާލަތުގައި ތިބި މީހުންގެ އަދަދު ބައިލައްކަ އަށް އަރައިފިއެވެ.\nކޮވިޑް-19 ގެ އެންމެ ފަހުގެ ތަފާސް ހިސާބުތައް ދައްކާ ގޮތުގައި މި ބަލި ޖެހުނު މީހުންގެ އަދަދު ވަނީ 1.8 މިލިއަނަށް އަރައިފައެވެ. މި ބަލި ޖެހިގެން މިހާތަނަށް 114,332 މީހުން މަރުވެފައިވާ އިރު، ބަލިން ރަނގަޅުވެފައި ވަނީ 428,322 މީހުންނެވެ.\nތަފާސް ހިސާބުތައް ދައްކާ ގޮތުގައި މި ބަލި ޖެހިގެން މިހާރު އެކިކަންކޮޅުތަކުގައި ފަރުވާދެނީ 1.3 މިލިއަނަށް ވުރެ ގިނަ މީހުންނަށެވެ. އޭގެތެރެއިން 50,852 މީހުންގެ ހާލު ސީރިއަސްއެވެ. އަދި ބާކީ ތިބި 1.2 މިލިއަނަށް ވުރެ ގިނަ މީހުންގެ ހާލު ގޯސް ނޫން ކަމަށްވެއެވެ.\nދުނިޔޭގެ ގައުމުތަކުގެ ތެރެއިން މި ބަލި އެންމެ ގިނަ އިން ފެނުނު ގައުމުތަކުގެ ތެރޭގައި ހިމެނެނީ އެމެރިކާ، ސްޕެއިން އާއި އިޓަލީއެވެ.\nއެ ތިން ގައުމުން އެކަނި ވެސް ބަލި ޖެހުނު މީހުންގެ އަދަދު އަށް ލައްކަ އަށް ވުރެ މައްޗަށް އަރައެވެ. އެ ބަލީގައި އެ ތިން ގައުމުން އެކަނި ވެސް 30،000 އަށް ވުރެ ގިނަ މީހުން މަރުވެއްޖެއެވެ. އަދި އެ ބަލީގައި އެ ތިން ގައުމުން އެކަނި މަރުވި މީހުންގެ އަދަދު ވަނީ ބައި ލައްކައާ ކައިރިކޮށްފައެވެ.\nއެމެރިކާ އަށް ބަލާ އިރު، 560,433 މީހެއްގެ ގައިން ބަލި ފެނުނު އިރު، އެ ބަލީގައި އެ ގައުމުން މަރުވެފައި ވަނީ 22,115 މީހުންނެވެ. ސްޕެއިން އިން 166,831 މީހެއްގެ ގައިން ބަލި ފެނުނު އިރު، ބަލި ޖެހިގެން މިހާތަނަށް 17,209 މީހުން ވަނީ މަރުވެފައެވެ.\nއިޓަލީން 156,363 މީހެއްގެ ގައިން ބަލި ފެނުނު އިރު، މި ބަލި ޖެހިގެން އެ ގައުމުން 19,899 މީހުން ވަނީ މަރުވެފައެެވެ.


Covid-19 Ge Fiyavalhu Thakaa Eku Umra Ge Alhukan Fashaifi - Vaguthu\nކޮވިޑް-19 އާ ގުޅިގެން އަޅާފައިވާ ހާއްސަ ފިޔަވަޅުތަކާއެކު އުމްރާގެ އަޅުކަން ފަށައިފިއެވެ.\nއިއްޔެއަކީ ރަމަޟާން މަހުގެ ފުރަތަމަ ދުވަހަށް ވުމާއެެކު ދުނިޔޭގެ އެކި ކަންކޮޅުތަކުން މީހުން ވަނީ އުމްރާ އަށް ދާން ފަށައިފައެވެ. މިއަދު މައްކާގެ ހަރަމްގައި އުމްރާގެ މަތިވެރި އަޅުކަން ފަށާފައިވާ އިރު، ސައުދީ ސަރުކާރުން ވަނީ ކޮވިޑް-19 އާ ގުޅިގެންް އަޅާފައިވާ ފިޔަވަޅުތަކާ އެކު ނޫން ގޮތަކަށް އުމްރާގެ އަޅުކަން ކުރިއަށް ނުގެންދެވޭނެ ކަމަށް ނިންމައިފައެވެ.\nއެގޮތުން ކޮންމެ ދެމީހެއްގެ ދެމެދުގައި އިޖްތިމާއީ ގައިދުރުކަން ބެހެއްޓުމާއި، މާސްކު އެޅުމަށް މަޖުބޫރުކުރުން ފަދަ ހުރިހާ ރައްކާތެރިކަމުގެ ފިޔަވަޅުތަކެއް އެޅުމަށް ވަނީ އިރުޝާދު ދީފައެވެ.\nމި ރަމަޟާން މަހު މައްކާގެ ހަރަމަށް ދުވާލަކަށް ވަދެވޭނީ 50،000 އުމްރާ ވެރިންނަށް ކަމަށާއި އަދި ހަރަމްފުޅުގައި ނަމާދުކުރެވޭނީ ދުވާލަކު 10،000 މީހުންނަށް ކަމަށް ސައުދީ ޕްރެސް އެޖެންސީ (އެސްޕީއޭ) އާ ހަވާލާދީ "އަލް އަރަބިއްޔާ" ނޫހުން ވަނީ ރިޕޯޓުކޮށްފައެވެ.\nއުމްރާގެ އަޅުކަން ފުރިހަމަ ކުރަން ބޭނުންވާ ފަރާތްތަކުން ޖެހޭނީ ސައުދީ އަރަބިއްޔާގެ ސަރުކާރުން ތައާރަފް ކޮށްފައިވާ ފޯން އެޕްލިކޭޝަނެއް ކަމަށްވާ "ތަވައްކަލްނާ" ނަމަކަށް ކިޔާ އެޕްލިކޭޝަނެއް މެދުވެރިކޮށް ރަޖިސްޓްރީ ވާށެވެ. ރަޖިސްޓްރީވާ ފަރާތް ވާންޖެހޭނީ ވެކްސިންގެ ދެ ޑޯޒް ފުރިހަމަ ކުރިތާ 14 ދުވަސް ވެފައިވާ މީހަކަށެވެ. ދެ ޑޯޒް ފުރިހަމަ ކުރިފަހުން ކޮވިޑް ޖެހިފައިވާ ނަމަ ބަލިން ރަނގަޅުވިތާ 14 ދުވަސް ވެފައިވާ މީހަކަށް ވެސް ވާން ޖެހޭނެއެވެ.


ޖަންގިޔާ ތެރޭގައި ދެ ކިލޯ ރަން ފޮރުވައިގެން ރާއްޖެއިން އިންޑިއާއަށް ދިޔަ މީހަކު ހައްޔަރަށް – Haftha\nWed, 20 October, 2021, 6:42 am\nބެންގަލޫރު އެއާޕޯޓް ތެރޭގައި ސިފައިންގެ މީހުންތަކެއް ފޯރިމަރަނީ --\nޖަންގިޔާ ތެރޭގައި ދެ ކިލޯ ރަން ފޮރުވައިގެން ރާއްޖެއިން އިންޑިއާއަށް ދިޔަ މީހަކު ހައްޔަރަށް\nސެޕްޓެމްބަރ 30, 2021\nރާއްޖެއިން ދެ ކިލޯ ރަން ހިފައިގެން އިންޑިއާއަށް ދިޔަ މީހަކު ހިފަހައްޓައިފި އެވެ\nއިންޑިއާގެ ނޫސްތަކުގައި ރިޕޯޓު ކޮށްފައިވާ ގޮތުގައި އެ މައްސަލައިގާ މިދިޔަ އަންގާރަ ދުވަހު ހިފަހައްޓައި ހައްޔަރަށް ގެންގޮސްފައި ވަނީ ރާއްޖެއިން ގޯ ފަސްޓް ފްލައިޓަކުން ބެންގަލޫރަށް ދިޔަ ކެރެލާގެ މައްލަޕޫރަމަށް ނިސްބަތްވާ އިންޑިއާ ރައްޔިތެކެވެ.\nއުމުރުން 23 އަހަރުގެ އެ މީހާ އަތުލައިގަތީ ބެންގަލޫރު އެއާޕޯޓް ކަސްޓަމްސްގެ އެއާ އިންޓެލިޖެންސް ޔުނިޓުންނެވެ. އަދި އޭނާގެ އަތުން ދެ ކިލޯގެ ރަން ފެނިފައިވާ އިރު، އެތަކެތީގެ އަގު ދެ މިލިއަން ދިވެހި ރުފިޔާއަށް އަރާނެ ކަމަށްވެސް ރިޕޯޓު ކޮށްފައިވެ އެވެ.\nއެއާޕޯޓުގެ މަސްދަރުތަކާ ހަވާލާދީ ނޫސްތަކުން ރިޕޯޓުކޮށްފައިވާ ގޮތުގައި، އޭނާ ރަން އެތެރެކުރަން އުޅެފައި ވަނީ ރަން، ޕޭސްޓް ގޮތަށް ބަދަލުކޮށް، ފޮތި ބެލްޓުތަކަކަށް ހެދުމަށްފަހު އޭނާ ލައިގެން ހުރި ޖަންގިޔާ ތެރެއަށް ލައިގެންނެވެ.\nއޭނާގެ ޓްރެވަލް ރެކޯޑްސްތަކަށް ބަލައި އިރު، އޭނާ ކޮޗިން އިންޓަނޭޝަނަލް އެއާޕޯޓުން ފުރާފައި ވަނީ މިމަހުގެ 22 ވަނަ ދުވަހު އެވެ. އަދި އޭނާއާ ގުޅޭ ތަހުގީގު މިހާރު ދަނީ ހިންގަމުންނެވެ.


ލަންކާގެ ޢާއްމުން ރަނިލް ބަލައެއް ނުގަނޭ ލަންކާގެ ޢާއްމުން ރަނިލް ބަލައެއް ނުގަނޭ\nލަންކާގެ ޢާއްމުން ރަނިލް ބަލައެއް ނުގަނޭ\nސުރީ ލަންކާގެ ބޮޑުވަޒީރު ރަނިލް ވިކްރަމަސިންހަ / ފޮޓޯ: ރޮއިޓަރސް\nސުރީ ލަންކާގެ ބޮޑުވަޒީރުގެ މަޤާމުގެ ހުވައި ރަނިލް ވިކްރަމަސިންހަ ކުރެއްވި ނަމަވެސް އޭނާއާ ދެކޮޅަށް އެ ޤައުމުގެ ގިނަ ޢަދަދެއްގެ ޢާއްމުން އަޑުއުފުލަން ފަށައިފިއެވެ.\nސުރީ ލަންކާއަށް ކުރިމަތިވެފައިވާ ނާޒުކު އިޤްތިޞާދީ ޙާލަތާމެދު ހިތްހަމަނުޖެހިފައިވާ ޢާއްމުންނާއި ސަރުކާރަށް ތާޢީދުކުރާ ފަރާތްތަކާ ދެމެދު ބޮޑެތި ހަމަނުޖެހުންތަކެއް ހިނގަން ފެށުމުން މަހިންދަ ރާޖަޕަކްސަވަނީ ބޮޑުވަޒީރުގެ މަޤާމުން އިސްތިޢުފާދެއްވައިފައެވެ. އޭނާގެ ބަދަލުގައި ބޮޑުވަޒީރުގެ މަޤާމަށް ސުރީ ލަންކާގެ ރައީސް ގޮތަބަޔާ ރާޖަޕަކްސަ ޢައްޔަންކުރައްވާފައިވަނީ ރަނިލް ވިކްރަމަސިންހައެވެ. ނަމަވެސް އެ ޤައުމުގެ ޢާއްމުން ތިބީ އެ ނިންމެވުން ބަލައިގަންނަން ދެކޮޅުހަދައި މުޒާހަރާތައް ހުއްޓާލައި ގޮތަކަށް ނޫނެވެ. އެ މުޒާހަރާތަކުގައި ފާއިތުވި ދެތިން ދުވަހުގެ ތެރޭގައި ނުވަ މީހުން މަރުވެ 300އަށްވުރެ ގިނަ މީހުންވަނީ ޒަޚަމުވެފައެވެ.\nސިޔާސީގޮތުން ބޮޑެތި ދެބަސްވުންތަކެއް އުފެދިފައިވާ ދަނޑިވަޅެއްގައި ސުރީ ލަންކާގެ ބޮޑުވަޒީރުގެ މަޤާމު ޢަދާކުރުމަކީ ފަސޭހަކަމެއް ނޫނެވެ. ޤާނޫނުހަދާ މަޖިލީހުގައި ރަނިލްގެ ޔުނައިޓަޑު ނޭޝަނަލް ޕާޓީ، ޔޫއެންޕީއަށް ނިޞްބަތްވަޑައިގަންނަވާ ހަމައެކަނި މެންބަރަކީ އޭނާއެވެ. އެހެންކަމުން އޭނާ ބޮޑުވަޒީރުގެ މަޤާމަށް ވަޑައިގެންފައިވަނީ މަހިންދައާއި ގޮތަބަޔާ ނިޞްބަތްވަޑައިގަންނަވާ ސުރީ ލަންކާ ޕޮޑުޖާނާ ޕެރަމޫނާ، އެސްއެލްޕީޕީގެ ތާޢީދާއެކުއެވެ. އަމިއްލަ ގިނަ މެންބަރުންގެ ތާޢީދާއެކު މަޖިލީހުގައި ބޮޑު އަޣުލަބިއްޔަތެއް އޮތްކަން ފާއިތުވި ދުވަސްތަކުގައި އެ ޕާޓީންވަނީ ސާބިތުކޮށްދީފައެވެ. މަޖިލީހުގެ 225 މެންބަރުންގެ ތެރެއިން އިދިކޮޅު ޕާޓީތަކަށް ޔަޤީންވަނީ 58 ގޮނޑިއެވެ. މަހިންދައާއި ގޮތަބަޔާގެ ނިވަލުގައި ބޮޑުވަޒީރުކަން ރަނިލް ހޯއްދެވުމަކީ އޭނާއާމެދު ޢާއްމުން އެންމެ ބޮޑަށް ހިތްހަމަނުޖެހޭ ކަންތަކެވެ. އަދި އެއީ ރާޖަޕަކްސަގެ ނުފޫޒުން ޤައުމު ސަލާމަތްކުރުމަށް ކުރަމުންދާ މަސައްކަތްތަކަށް ހުރަސްއެޅުންކަމަށް ޢާއްމުން ޤަބޫލުކުރެއެވެ.\nޢުމުރުފުޅުން 73 އަހަރުގެ ރަނިލް ބޮޑުވަޒީރުކަމުގެ ހުވައިކުރެއްވުމަށްފަހު އެންމެ ފުރަތަމަވެސް ބައްދަލުކުރައްވާފައިވަނީ އެ ޤައުމަށް އިންޑިޔާއިން ކަނޑައަޅާފައިވާ ސަފީރާއެވެ. އެ ބައްދަލުވުމުގައި ސުރީ ލަންކާގެ އިޤްތިޞާދީ ޙާލަތު ރަނގަޅުކުރުމާ ގުޅޭގޮތުން މަޝްވަރާކުރައްވާފައިވެއެވެ. ފާއިތުވި މަސްދުވަހުގެ ތެރޭގައި އިންޑިޔާއިންވަނީ 3.5 ބިލިޔަން އެމެރިކާ ޑޮލަރުގެ އެހީ ސުރީ ލަންކާއަށް ފޯރުކޮށްދީފައެވެ. ނަމަވެސް ސުރީ ލަންކާގެ ބޭރު ފައިސާގެ ޢަދަދު 50 މިލިޔަން އެމެރިކާ ޑޮލަރަށް މަދުވެ ތެލާއި ގޭހާއި ބޭހާއި ކާބޯތަކެތި ގަތުމަށްވަނީ ބޮޑެތި ދަތިތަކަކާ ކުރިމަތިލާން ޖެހިފައެވެ. އެ ޤައުމުގެ މަރުކަޒީ ބޭންކުން ބުނެފައިވާ ގޮތުގައި ބޭރުގެ އެކި ފަރާތްތަކަށް އެ ޤައުމުން ދައްކަންޖެހޭ ދަރަނި 51 ބިލިޔަން އެމެރިކާ ޑޮލަރަށް އަރައެވެ.\nމީގެ ކުރިން ހަތަރު ފަހަރެއްގެމަތިން ސުރީ ލަންކާގެ ބޮޑުވަޒީރުކަން ރަނިލްވަނީ ކުރައްވައިފައެވެ. އެ ގޮތުން އޭނާ އެންމެ ފުރަތަމަ އެ މަޤާމު ފުރުއްވާފައިވަނީ 1993ވަނަ އަހަރުގެ މެއި 7ވަނަ ދުވަހުން 1994ވަނަ އަހަރުގެ އޮގަސްޓު 18ވަނަ ދުވަހަށެވެ. އަދި އޭނާ އެންމެފަހުން އެ މަޤާމުގައި ހުންނެވީ 2018ވަނަ އަހަރުގެ ޑިސެންބަރު މަހުގެ 15ވަނަ ދުވަހުން 2019ވަނަ އަހަރުގެ ނޮވެންބަރު 21ވަނަ ދުވަހަށެވެ.


Lanka Ge Minister Ehge Hashifaaraveriyaku Aamunge Gayah Badi Jahaifi - Vaguthu\nލަންކާގެ މިނިސްޓަރެއްގެ ހަށިފާރަވެރިޔަކު އާއްމުންގެ ގަޔަށް ބަޑި ޖަހައިފި\nސްރީލަންކާގެ ބޮޑުވަޒީރު ކަމުން ދުރުކޮށްފައިވާ ރަނިލް ވިކްރަމަސިންހަ އަށް ތާއީދުކުރާ މިނިސްޓަރެއްގެ ހަށިފާރަވެރިޔަކު އާއްމުންގެ ގަޔަށް ބަޑި ޖަހައިފިއެވެ.\nލަންކާގެ ފުލުހުންގެ ތަރުޖަމާނު ރުވާން ގުނަސޭކަރަ ވިދާޅުވީ އާއްމުންގެ ތެރެއަށް ބަޑި ޖަހާފައިވަނީ ލަންކާގެ ޕެޓްރޯލިއަމް މިނިސްޓަރު އަރްޖުނާ ރަނަޓުންގާގެ ހަށިފާރަވެރިޔާ ކަމަށެވެ. މި ހާދިސާ ހިނގާފައިވަނީ ވެރިރަށް ކޮލަމްބޯގައި ހުންނަ ސަރުކާރުގެ އިދާރާއަކަށް ރަނަޓުންގާ ވަންނަން ދިޔަ މަގުމަތީގައި ރައީސް ސިރިސޭނާ އަށް ތާއީދުކުރާ މީހުން އޭނާއަށް ހުރަސް އެޅުމުން ކަމަށް ވެއެވެ.\nއެމީހުންގެ ތެރެއަށް ބަޑި ޖެހުމާ ގުޅިގެން އުމުރުން 34 އަހަރުގެ ފިރިހެނަކު މަރުވެފައިވާ ކަމަށާއި އަދި އިތުރު ދެ މީހަކަށް އެކިވަރުގެ އަނިޔާތައް ލިބިފައިވާ ކަމަށްވެސް ގުނަސޭކަރަ ވިދާޅުވިއެވެ.\nބަޑި ޖެހި މީހާ ފުލުހުންގެ ބެލުމުގެ ދަށަށް ގެންގޮސްފައިވާއިރު، ލަންކާ ފުލުހުން މިހާރު އަންނަނީ މި ހާދިސާ އިތުރަށް ތަހުގީގު ކުރަމުންނެވެ.\nލަންކާގެ ސިޔާސީ މަސްރަހު ހަލަބޮލިވެފައިވާއިރު ރަނިލް ބޮޑުވަޒީރު ކަމުން ވަކިކުރި މައްސަލައިގައި ލަންކާގެ ރައްޔިތުންގެ މެދުގައި ވަނީ ވަރަށް ބޮޑަށް ޚިޔާލުތަފާތުވުން އުފެދިފައެވެ. ރަނިލް އާއި އޭނާގެ ސަޕޯޓަރުން ގަބޫލު ކުރާ ގޮތުގައި ރަނިލް ބޮޑުވަޒީރު ކަމުން ވަކިކުރެވޭނީ ޤާނޫނު ހަދާ މަޖިލީހުގައި އިތުރުބާރު ނެތް ކަމުގެ ވޯޓް ނަގައިގެން އިތުބާރު ނެތް ކަމަށް ފާސްވެއްޖެ ހާލަތެއްގައި އެކަންޏެވެ.\nލަންކާގެ ބޮޑުވަޒީރަކަށް ވާން ޖެހޭނީ ޤާނޫނު ހަދާ މަޖިލީހުގައި އަޣުލަބިއްޔަތު އޮތް މީހެއްކަމަށާއި އަދިވެސް މަޖިލީހުގެ އަޣުލަބިއްޔަތު އޮތީ އޭނާގެ އަތުގައިކަމަށް، ބޮޑުވަޒީރުގެ މަޤާމުން ދުރުކުރެވުނު ރަނިލް ވަނީ ވިދާޅުވެފައެވެ.\nއޮކްޓޯބަރ 29, 2018 16:17\nމީގެ5އަހަރު ކުރިން ސްރީލަންކާ ކުރި އަރަމުންއައި ސްޕީޑް ހަލުވި ކަމުން ދިވެހި ރާއްޖޭގެ ޓޫރިޒަމް އިންޑަސްޓްރީއިން ކަންބޮޑުވި ސަބަބަކީ ކޮބައިތޯ؟ ރައްޔިތުންނޭ ވިސްނާ ލަންކާގެ ޓުއަރިޒަމް %9 އިން %35 އިންސައްތައިގެ ކުރިއެރުމެއް އޭރުހޯދައިފައިވޭ އަދި ގައުމުގެ އުފެއްދުންތެރިކަމާއި ތަރައްޤީ ދިޔައީ މީސްމީޑިއާގެ ބަހުރުވައިންނަމަ ގޫގުލް ސްޕީޑްގައި މިކަމާ އަވައްޓެރި އިންޑިއާއޮތީ ކަޅިއަޅައަޅާ އޭރު އިންޑިއާއިން ޖެހި މަޅިއަކީ ޗައިނާގެ ބާރު ލަންކާގައި މާގަދަވެއްޖެއޭ ދެން ކަންތައްތައް ވަމުންދާގޮތް އެބަ ފެނޭނޫންތޯ ލަންކާގައި ޑޮލަރުގެ އަގު ދުވަހަކުވެސް ނުވެއްޓޭވަރަށް ވެއްޓިއްޖެ\nދެވަނަ ސީޒަނަށް އޮތީ ރާއްޖެ ދިވެހިންނަށް ވިސްނޭނީކޮން އިރަކުންބާ؟؟؟


ފެހި ޤާނޫނު އަސާސީއަށް 11 އަހަރު- ރައްޔިތުންނަށް ލިބުނީ ކިހައި މިންވަރެއް؟\n2008 ވަނަ އަހަރުގެ އޮގަސްޓް މަހުގެ7ވަނަ ދުވަހަކީ ރާއްޖޭގައި އަމަލުކުރަމުން މިދާ ފެހި ޤާނޫނު އަސާސީ، އެއިރުގެ ރައީސުލްޖުމްހޫރިއްޔާ ރައީސް މައުމޫން ޢަބްދުލްޤައްޔޫމް ތަޞްދީޤް ކުރެއްވެވި ދުވަހެވެ. ވީމާ ފެހި ޤާނޫނު އަސާސީއަށް އަމަލުކުރަން ފެށިތާ 11 އަހަރު ފުރުނީއެވެ. 11 އަހަރު ފުރުނުއިރުވެސް އުފެދިފައިވާ އެންމެ ބޮޑު ސުވާލަކީ އެ ޤާނޫނު އަސާސީ އިން ރައްޔިތުންނަށް ލިބިދޭން ޖެހޭ ޙައްޤުތަކުން ރައްޔިތުންނަށް ލިބުނީ ކިހައި މިންވަރެއް ހެއްޔެވެ؟\nފެހި ޤާނޫނު އަސާސީއަށް ބަލާއިރު އެ ޤާނޫނު އަސާސީއަކީ އެއިރުގެ ފެންވަރުން ދުނިޔޭގެ ފެންވަރުގައި ފާހަގަކޮށްލެވޭ ފަދަ ފުރިހަމަ ޤާނޫނު އަސާސީއަށް ކަމަށް ފާހަގަކުރެވުނެވެ. އަދި ޤާނޫނު އަސާސީ އެކުލަވައިލި ރައްޔިތުންގެ ޚާއްޞަ މަޖިލީހުގެ ރައީސްކަން މާމިގިލި ދާއިރާގެ މެންބަރު ޤާސިމް އިބްރާހީމްއަށް ލިބިވަޑައިގަތުމާއިއެކު އިންތިހާއަށް ބާރު ސްޕީޑުގައި މަސައްކަތްތައް ކުރިއަށް ގެންދަވައި އެންމެ އަހަރެއްހައި ދުވަހުގެ ތެރޭގައި މަސައްކަތްތައް ނިންމަވަލެއްވެވިކަން ފާހަގަކުރެވެއެވެ.\nޤާސިމް އިބްރާހީމް ޚާއްޞަ މަޖިލީހުގެ ރިޔާސަތާއި ހަވާލުވެވަޑައިގެންނެވުމުގެ ކުރިން މަޖިލީހުގެ 3،4އަހަރު ފާއިތުވެގެން ގޮސްފައިވީނަމަވެސް ޤާނޫނު އަސާސީ ޑްރާފްޓް ކުރުމަށް އެންމެ އަކުރެއްވެސް ލިޔެފައެއް ނުވެއެވެ. އެހެންކަމުން އެއީ އަވަހަކަށް ނިންމަން ނިޔަތް ގަނެގެން ފެށި މަސައްކަތެއް ކަމަކަށް ޤަބޫލެއް ނުކުރެވެއެވެ. 17 އަހަރުން ޤާނޫނު އަސާސީއެއް އެކުލަވައިލުމުގެ ރެކޯޑް އޮތީވެސް ރައީސް މައުމޫނުގެ ސަރުކާރަށެވެ.\nޤާނޫނު އަސާސީ ކިތަންމެ ފުރިހަމަ ނަމަވެސް އެ ޤާނޫނު އަސާސީ އިން ރައްޔިތުންނަށް ލިބިދޭންޖެހޭ މަންފާ ލިބި އެއިގެ ފައިދާ ކުރާނީ ޤާނޫނު އަސާސީން ރައްޔިތުންނަށް ލިބިދޭން ޖެހޭ ޙައްޤުތައް ލިބިދީގެންނެވެ. ޤާނޫނު އަސާސީއަށް ފުރިހަމައަށް އަމަލުކޮށްގެންނެވެ. އެހެންކަމުން އެއިރަކު ވެރިކަން ކުރާ ސަރުކާރަކުން ބޭނުންވާ ގޮތަކަށް ޤާނޫނު އަސާސީއަށް ބަދަލުތައް ގެނައި ނަމަވެސް ރައްޔިތުންނަށް ލިބިދޭންޖެހޭ ޙައްޤުތައް ފުރިހަމައަށް ފޯރުކޮށްދެމުން ގެންދިއުމުގެ މުހިންމުކަން ފާހަގަކުރެވެއެވެ.\nޖޭޕީއަށް ރައްޔިތުން ބާރުދީފިނަމަ އަނިޔާވެރިކަމާ ޚިޔާނާތްތެރިވުން ހުއްޓުވާނަން: ޤާސިމް އިބްރާހީމް\nމައުލޫދުޕާޓީއެއް ނަމަވެސް ދިލަފޮށި ހޮވާ ޕާޓީއެއް ނަމަވެސް ވެރިކަމަށް އާދެވެނީ އެ ޕާޓީގެ އެހީތެރިކަމާއެކު!: ޤާސިމް އިބްރާހީމް\nމުސާރައާއި ސާވިސްޗާޖު ކަނޑައަޅަނީ މިނިސްޓަރ އެއްނޫން، އަލީ ވަހީދަކީ ހިންގުންތެރި ވަޒީރެއް: ޤާސިމް\nއިސްލާމް ދީނުގެ ޢަޤީދާ ފުނޑުފުނޑުކުރަން މަސައްކަތް ކުރުމަކީ ރޯވެފައިވާ ހުޅުގަނޑު އިތުރަށް ބޮޑުވެގެންދާނެ ކަމެއް!: ޤާސިމް އިބްރާހީމް\nރައްޔިތުންނަށްޓަކައި ކުރަން ފެށި މަސައްކަތުގެ ނަތީޖާ އަންނަނީ ފެންނަމުން! ލޮޓި އާ ބޮނޑި ދިނަސް ހުއްޓާލުމެއް ނެތް!: ޤާސިމް އިބްރާހީމް\nޤާސިމް ހަސަންގެ ޢާއިލާއަށް ހައްޤު އިންސާފު ލިބިގެން ދާނެ!: ޤާސިމް އިބްރާހީމް


އެކައުންޓް ހެކް ކުރުމުން ސަލާމަތްވާނީ ކިހިނެއް؟ - Bodufoshi\nފުރަތަމަ ސަފުހާ ޓެކްނޮލޮޖީ އެކައުންޓް ހެކް ކުރުމުން ސަލާމަތްވާނީ ކިހިނެއް؟\nހެކް ކުރުމަކީ މިހާރު މުޅި ދުނިޔޭގައި ވަރަށް އާއްމު ކަމެކެވެ. ހެކް ކުރުމުގެ ސަބަބުން ތިމާގެ މުހިއްމު މަޢުލޫމާތުތައް އެހެންމީހަކު ނަގައެވެ. ބައެއްފަަހރު ތިމާގެ ފޮޓޯތަކާއި ވީޑިއޯތައްވެސް އެމީހަކަށް ލިބެއެވެ. ހަމައެއާއެކު ތިމާގެ އެކައުންޓުން އެހެން މީހުންަނަށް މެސެޖުފޮނުވުން ފަދަކަންކަން ކުރުމުގެ ބާރުވެސް ހެކްކުރާ މީހާއަށް ލިބެއެވެ. ވީމާ އަބަދުވެސް ހެކްކުރާ މީހުންގެ ކިބައިން ރައްކާތެރިވެ ހުރުން މުހިންމެވެ.\nތިމާގެ އީމެއިލް އެކައުންޓަކީ ހުރިހާ އެކައުންޓެއްގެ މައި އެކައުންޓެވެ. އެހެނީ އެހެން ހުރިހާ އެކައުންޓެއް ގުޅިފައިވަނީ މިއެކައުންޓާއެވެ. ވީމާ އެންމެ ބޮޑު ސަމާލުކަމެއް ދޭންވީ އީމެއިލް އެކައުންޓް ރައްކާތެރިކުރުމަށެވެ. މިގޮތުން އީމެއިލް އެކައުންޓްވިޔަސް އެހެން އެކައުންޓެއްވިޔަސް "ވެރިފިކޭޝަން"ގައި ހިމެނޭ ހުރިހާކަމެއް ފުރިހަމަކުރާށެވެ. އާއްމުކޮށް މީގައި ހިމެނެނީ ތިމާއާެބހޭ އެހެންމީހަކަްށ ނޭންގޭނެފަދަ މަޢުލޫާމތުދިނުމެވެ. ނުވަތަ ފޯން ނަންބަރު ދިނުމެވެ. ނުވަތަ ތަފާތު ސުވާލުތަކަށް ޖަވާބުދިނުމެވެ. މި ސުވާލުތަކަށް ތިމާ ދިން ޖަވާބު ހަނާދން ބެހެއްޓުން މުހިންމެވެ.\nދެވަނަ ކަމަކަށް ތިމާގެ އީމެއިލް އެކައުންޓް "އެޑްރެސް" އަކީ މީހަކަށް ވިސްނައިގަންނަން އުނދަގޫވާނެ އެޑްރެހަކަށްހަދާށެވެ. އަދި އީމެއިލް އެކައުންޓް އެޑްރެސް ކޮންމެ ކޮންމެ މީހަކަށް ނުވަތަ ސައިޓަކަށް ނުދޭށެވެ. ބައެއްފަހަރު ތިމާގެ އީމެއިލްގެ "ސެކިއުރިޓީ"\nދަށްކަމަށްބުނެ އީމެއިލް އައިސްފައި ހުރެއެވެ. އެ އީމެއިލްގައިވާ ގޮތަށް ޢަމަލުކުރުމުގެ ކުރީގައި އެއީ އިތުބާރު ހުރިފަރާތަކުން ފޮނުވައިފައި ހުރި އީމެއިލްއެއްތޯ ބަލާށެވެ. މިގޮތުން ބަސްމަގުގަޔާއި ބަސްލިޔުމުގައި ކުށްހުރިތޯއާއި އަސްލުލޯގޯއާއި އީމެއިލްގައި ހުރި ލޯގޯއާއި ތަފާތު ހުރިތޯ ބެލިދާނެއެވެ. އަދި އެއްވެސް ގޮތްނޭންގޭ ލިންކަކަށް ނުފިތާށެވެ. އެއީ ގާތް ރައްޓެއްސަކު ފޮނުވި ލިންކަކަށް ވިޔަސްހެވެ. އަދި އީމެއިލްގައި ޕާސްވާރޑް ބަދަލު ކުރަން ބުނެފައިވާ ގޮޅިއަށް ފިތާނުލާ އަބަދުވެސް އެކައުންޓުގެ ޕާސްވާރޑް ބަދަލު ކުރާ ތަނުން ބަދަލުކުރާށެވެ. އަދި ތިމާ އެ އެކަންއުންޓަކަށް ވަދެފައިވާ އާލާތް ފިޔަވައި އެހެން އެއްޗަކުން\nއެއެކައުންޓަށް ވަދެފިނަމަ އީމެއިލް އެއް ނުވަތަ ފޯނަށް މެސެޖެއްއަންނަ ގޮތްހަދާށެވެ.\nއާއްމު އެކައުންޓްތަކަށްވެސް ތިމާގެ އީމެއިލް ބޭނުންކޮށްގެން މީހަކު ވަދެފިނަމަ ފޯނަށް ނުވަތަ މައި އީމެއިލް އެކައުންޓަށް ސަމާލުވުމަށް ބުނެ މެސެޖެއް އަންނަ ގޮތަށްހަދާށެވެ. އަދި ކޮންމެ ކަހަލަ އެކައުންޓެއްވިޔަސް ކޮންމެ ދުވަހަކުވެސް "އެކްޓްވް ސެޝަންސް" ޗެކްކުރާށެވެ. ތިމާ އެ އެކައުންޓެއް ބޭނުން ނުކުރާވަގުތަކު ބޭނުންކޮށްފައި ހުރިއްޔާ އަވަހަށް ޕާސްވާރޑް ބަދަލު ކުރާށެވެ. އަދި އަބަދުވެސް ޕާސްވާރޑް ބަދަލު ކުރާއިރު "ލޮގްއިން" ވެފައިވާ ހުރިހާ ވަސީލާތަކުން "ލޮގްއައުޓް" ވާށެވެ. ހަމައެހެންމެ ދެއެކައުންޓަކަށް އެއް ޕާސްވާރޑް ބޭނުންނުކުރާށެވެ. އަދި ޕާސްވާރޑް ވަރުގަދަ ކުރުމަށްޓަކައި ނަމްބަރާއި ތަފާތު "ސިމްބަލްސް" ބޭނުން ކުރާށެވެ. އަދި މާގިނަ ދުވަހު އެއްޕާސްވާރޑެއްވެސް ގެންގުޅުން ބުއްދިވެރިއެއްނޫނެވެ.\nމިހާރުގެ ގިނަ އެޕްތައް ހަދައިފައި ހުންނަ ގޮތުން ތިމާ "ލޮގްއިން" ވާން ހުއްދައީފައިވާ ވަސީލަތް ފިޔަވާ އެހެން ވަސީލަތަކުން "ލޮގްއިން"ވާނަމަ ވަކި ވަގުތަކަށް އަދި އެންމެ ފަހަރަކު ބޭނުން ކުރެވޭ ޕާސްވާރޑެއް ބޭނުންކުރާގޮތަށް ހެދޭނެއެވެ. މި ސިފަނެތް އެޕްތަކަށް މިގޮތަށް ހެދުމަށް ވަކި އެޕްއެއްވެސް ބޭނުން ކުރެވިދާނެއެވެ. އަބަދުވެސް ތިމާގެ މަޢުލޫމާތާއި އެކައުންޓްތަށް ރައްކާތެރިކުރާށެވެ.


Beyruthereygai ulhey iru Mask elhu majuboorukoffi\nއާންމު ތަންތަނުގައި އުޅޭ އިރު، މާސްކް އެޅުން މަޖުބޫރު ކަމެއްގެ ގޮތުގައި ސަރުކާރުން ނިންމައިފި އެވެ.\nމިގޮތަށް ނިންމީ ކޮވިޑް-19 އާ ގުޅިގެން އުފައްދާފައިވާ ނެޝަނަލް ޓާސްކްފޯހުގެ މިއަދުގެ ބައްދަލުވުމުގައެވެ.\nރައީސް އޮފީހުން ކުރި ޓުވީޓެއްގައި ބުނީ، ވޭތުވެދިޔަ ދެ ހަފްތާއެއްހާ ދުވަހުގެ ތެރޭގައި އާދަޔާ ހިލާފަށް މާލެ ސަރަހައްދުގައި މިބަލި ފެތުރިފައިވާ ކަމަށެވެ. އަދި ގޭގައި މަސައްކަތް ކުރެވޭ ނަމަ ވީހާވެސް ގިނަ ފަރާތްތަކުން ގޭގައިމަސައްކަތް ކުރުމަށް ބާރު އަޅާ ކަމަށާއި ބޭރުގައި އުޅުން ވީހާވެސް މަދުކުރަން އެދޭ ކަމަށް ރައީސް އޮފީހުގެ ޓްވީތްގައި ވެއެވެ.\nދެވަނަ ލޮކްޑައުންއަކަށް ނުގޮސް ވާނެ ގޮތަކަށް ކަންކަން ކުރުމަކީ އެންމެންނާ ގުޅިފައިވާ ކަމެއް ކަމަށް ވެސް ރައީސް އޮފީހުން ބުންޏެވެ.\nގެއިން ބޭރަށް ނުކުންނައިރު މާސްކް އެޅުން މަޖުބޫރު ކުރީ ހަމައެކަނި މާލެ ސަރަަހައްދުގައި ކަމެއް ނުވަތަ މުޅި ރާއްޖޭގައި ކަމެއް ސާފެއް ނުވެ އެެވެ. ހެލްތް އެމަޖެންސީ އޮޕްރޭޝަން ސެންޓަރުން ބުނީ މިރޭ ބާއްވާ ނޫސްވެރިންގެ ބައްދަލުވުމުގައި އެކަމާ ގުޅޭ އިތުރު ތަފްސީލު ދެއްވާނެ ކަމަށެވެ.\nކޮވިޑްގެ ބަލިމަޑުކަމާއި މީގެ ކުރިން ވަނީ ހަރުކަށި ފިޔަވަޅުތަކެއް އަޅާފައެވެ. އެގޮތުން ވަކި ވަގުތުތަކެއް ކާފިއު ހިންގާފައިވެއެވެ. އަދި އޭގެ ފަހުން މާލެ ސިޓީ ލޮކްޑައުން ކޮށް ބޭރަށް ނިކުމެ އުޅުން މަނާކުރިއެވެ.\nނަމަވެސް ކޮވިޑްގެ ބަލި މީހުން ފެންނަ ނިސްބަތް މަދުވަމުންދިއުމާއެކު މެއި މަހުގެ 28 ވަނަ ދުވަހުން ފެށިގެން ފިޔަވަހިތަކަށް ބަހާލައިގެން ލޮކްޑައުންގެ ހާލަތަށް ވަނީ ލުއިދޭން ފަށާފައެވެ. ނަމަވެސް މިފަހުން ކޮވިޑްގެ ބަލި މީހުން ފެންނަ މިންވަރު އިތުރުވެ ނުރައްކާ ވަނީ ބޮޑުވެފައެވެ.


SG ayyanukuraa usoolah badhalu gennaathee faadukiyun\nއެސްޖީ އައްޔަނުކުރާ އުސޫލަށް ބަދަލުގެންނާތީ ފާޑުކިޔުން\nވެލިދޫ ދާއިރާގެ މެމްބަރު މުހައްމަދު އަބްދުﷲ ޝަފީގު. ކައުންސިލްތަކުގެ އެސްޖީން އައްޔަނުކުރާ އުސޫލަށް ބަަދަލުގެންނާތީ އޭނާ ފާޑުވިދާޅުވި -- ފޮޓޯ: މަޖިލިސް\nކައުންސިލްތަކުގެ އެންމެ އިސް އިދާރީ މުވައްޒަފުގެ ގޮތުގައި ހުންނަވާ ސެކްރެޓަރީ ޖެނެރަލް (އެސްޖީ) އައްޔަނުކުރާ އުސޫލު ބަދަލުކުރަން ހުށަހެޅި އިސްލާހަށް މަޖިލީހުގެ މެމްބަރުންގެ ފާޑުކިޔުން އަމާޒުވެެއްޖެ އެެވެ.\nއެސްޖީ އައްޔަނުކުރާ އުސޫލު ބަދަލުކުރަން ލާމަރުކަޒީ އުސޫލުން ހިންގުމުގެ ގާނޫނަށް އިސްލާހު ހުށަހެޅުއްވީ ގެމަނަފުށީ ދާއިރާގެ މެންބަރު އަހުމަދު ސައީދު އެވެ.\nބިލުގެ ބޭނުމަކީ ސިވިސް ސާވިސްގެ ވަޒީފާތަކަށް ކުރިމަތިލުމުގެ ފުރުސަތު ފާޅުކަން ބޮޑު ގޮތެއްގައި ހުޅުވާލައި އެކަށީިގެންވާ ހަމަހަމަ ފުރުސަތުތަކެއް ހުރިހާ އެންމެނަށްވެސް ހޯދައިދިނުން ކަމަށް ސައީދު ވިދާޅުވި އެވެ. ހަަމަ އެހެންމެ ސިވިލް ސާވިސްގެ ގާނޫނުގައި ބުނެފައިވާ ގޮތަށް ސިޔާސީ ގޮތުން ވަކި އަތަކަށް ނުޖެހި އަދި ވަކި ފަރާތެއްގެ ރުހުން ހޯދަން މަސައްކަތް ނުކުރާ ޕްރޮފެޝަނަލް މިންގަނޑަކުން ހިދުމަތް ފޯރުކޮށްދިނުމުގެ ގޮތުން ކަމަށެވެ.\nލާމަރުކަޒީ ގާނޫނުގައި މިހާރު އޮންނަ ގޮތުން ސިވިލް ސާވިސް ކޮމިޝަނުން ކައުންސިލްތަކަށް ސެކްރެޓަރީ ޖެނެރަލް އައްޔަނުކުރަނީ ކައުންސިލްތަކުގެ ލަަފަޔާއެކު އެވެ. ނަމަވެސް އަލަށް ގެންނަ އިސްލާހުގައި ކައުންސިލްގެ ލަފާ ހޯދަން ނުޖެހޭ ގޮތަށް ވަނީ ހުށަހަޅާފަ އެވެ.\nމަޖިލީހުގެ މިއަދުގެ ޖަލްސާގައި ބިލަށް ބަހުސް ކުރައްވަމުން ބިލްގައި ބައިވެރިވި ތިން މެމްބަރުން ވެސް ވަނީ އެ އިސްލާހާ ދެކޮޅުކަން ހާމަކުރައްވާފަ އެވެ.\nވެލިދޫ ދާއިރާގެ މެމްބަރު މުހައްމަދު ޝަފީގު ވިދާޅުވީ މީގެ ކުރިން ކައުންސިލްތަކަށް ދިމާވި އެންމެ ބޮޑު އެއް ގޮންޖެހުމަކަށް ވެގެން ދިޔައީ އެ ކައުންސިލްތަކުގެ އިދާރީ މުވައްޒަފުންގެ އެއްބާރުލުން ނުލިބުން ކަމަށެވެ. އަދި ކައުންސިލްގެ ލަފާގެ މަތިން ސިވިލް ސާވިސްގެ ކޮމިޝަނުން ސެކްރެޓަރީ ޖެނެރަލް އައްޔަނުކުރާ ގޮތަށް ލާމާރުކަޒީ ގާނޫނަށް އިސްލާހު ގެނައީވެސް އެ ގޮންޖެހުންތަކުން އަރައިގަތުމުގެ ގޮތުން ކަމަށެވެ.\n"އެ ގާނޫނަށް އަމަލުކުރަން ފަށައި އާ ކައުންސިލްތައް އިންތިހާބުވެ ދުވަސްކޮޅެއްވާ އިރަށް އަޅުގަނޑުމެންނަށް މި ފެނުނީ އެ އުސޫލު ބަދަލުކުރަން ހުށަަހަޅާފައި އޮއްވާ. އަޅުގަނޑު ދެކޭ ގޮތުގައި މިއީ އެއް ގޮތަކަށް ވެސް ކަމުދާ އުސޫލެއް ނޫން. މި ގޮތް ބަދަލުކުރުން އެއީ ރަަނގަޅު ގޮތެއް ވެސް ނޫން." މުހައްމަދު ވިދާޅުވި އެވެ.\nއޭނާ ވިދާޅުވީ މިނިސްޓްރީތަކުގެ އެންމެ އިސް ސިވިލް ސާވިސްގެ މުވައްޒަފެއްގެ ގޮތުގައި ހުންނަވާ ޕާމަނަންޓް ސެކްރެޓަރީ ވެސް އެ މަގާމަށް އައްޔަނުކުރަނީ މިނިސްޓަރުގެ ލަފަޔާ އެކުގައި ކަމަށެެވެ.\n"ޕާމަނަންސް ސެކެޓްރީންވެސް މި ނަންގަވަނީ ވަޒީރުންގެ ލަފާގެ މަތިން ހަމަ މި ދެންނެވި ސަބަބަށްޓަކައި" މުހައްމަދު ވިދާޅުވި އެވެ.\nބިލަށް ބަހުސް ކުރައްވަމުން އިނގުރައިދޫ ދާއިރާގެ މެމްބަރު ހަސަން އަހްމަދު ވިދާޅުވީ ލާމަރުކަޒީ ގާނޫނު އެކުލަވާލީ ގިނަ ބައެއްގެ ލަފާ ހޯދުމަށް ފަހުގައި ކަމަށާއި އެހެންކަމުން ކައުންސިލްތަކަށް އެސްޖީން އައްޔަނުކުރާއިރު ކައުންސިލްތަކުގެ ލަފާ ހޯދަން މިހާރު އޮންނަ އުސޫލު އެގޮތުގައި ބާއްވަން ތާއިދުކުރައްވާ ކަމަށެެވެ.\nޖާބިރު ހެއްދެވީ ދޮގެއް: މަޖިލީސް އިދާރާ\n"ޖާބިރު ރަނގަޅެއް ނޫން، އެހީތެރިކަން ބޭނުންވޭ"


Aarashu Massalaiga Raees Yameen Ah Hukum Kurun November Ga - Vaguthu\nރައީސް ޔާމީން ކްރިމިނަލް ކޯޓަށް ހާޒިރުވެވަޑައިގަންނަވަނީ. --- ވަގުތު އިމޭޖަސް: އަހުމަދު އަޝްހާދު އަބްދުﷲ\nވ. އާރަށް ކުއްޔަށް ދިނުމުގެ މުއާމަލާތާ ގުޅިގެން ކުރީގެ ރައީސް އަބްދުﷲ ޔާމީނަށް ކުރާ ދެ ދައުވާގެ ހުކުމް އިއްވުން މި އަހަރުގެ ނޮވެމްބަރު 25 ހިސާބުގައި ކުރިއަށް ގެންދިއުމަށް ކްރިމިނަލް ކޯޓުން ތާވަލްކޮށްފިއެވެ.\nއެމްއެމްޕީއާރުސީ މެދުވެރިކޮށް އާރަށުގައި ރިސޯޓެއް ތަރައްގީކުރަން ކުއްޔަށް ދޫކުރުމުގެ މުއާމަލާތާ ގުޅިގެން ޔާމީނަށް ދައުވާ ކުރަނީ އެ ރަށް ވަކި ބަޔަކަށް ދިނުމަށް ރިޝްވަތުގެ ގޮތުގައި އެއް މިލިއަން ޑޮލަރު ގަބޫލު ކުރައްވައި، އެ ފައިސާ ލޯންޑާ ކުރެއްވި ކަމަށް ބުނެއެވެ. އެހެންވެ އެމަނިކުފާނުގެ މައްޗަށް އުފުލާފައި ވަނީ މަނީ ލޯންޑްރިންގެ ދައުވާ އާއި ރިޝްވަތު ގަބޫލުކުރުމުގެ ދައުވާއެވެ.\nމި މައްސަލައިގައި ކްރިމިނަލް ކޯޓުގައި މިއަދު ބޭއްވި އިބްތިދާއީ އަޑުއެހުމުގައި ގާޒީ ޝަކީލު ވަނީ މައްސަލަ ކުރިއަށްދާނެ ގޮތުގެ ތާވަލެއް ހިއްސާ ކުރައްވައިފައެވެ. މި ތާވަލަކީ ޔާމީންގެ މައްޗަށް އުފުލާފައިވާ ދެ ދައުވާ އަށް ވެސް އިންކާރު ކުރައްވާނެ ކަމަށް ލަފާކޮށް އެކުލަވާލާފައިވާ ތާވަލެކެވެ.\nޔާމީންގެ އިތުރުން މި މައްސަލައިގައި ރައްޔިތުންގެ މަޖިލިހުގެ ކުރީގެ މެމްބަރު ވ. ފެލިދޫ، ހަނދުވަރީގޭ، ޔޫސުފް ނައީމްގެ މައްޗަށް ވެސް ދައުވާ ކުރެއެވެ. އެކަމަކު، މިވަގުތު މި މައްސަލައިގެ އަޑުއެހުންތައް ކުރިއަށް ދަނީ ވަކިންނެވެ. އެއީ ޔޫސުފް ނައީމް، މި ފަހުން ކޮވިޑް-19 އަށް ފައްސިވެފައިވާތީއެވެ.\nމި މައްސަލައިގައި ދެން އެންމެ އަވަހަށް އޮންނާނީ ޔޫސުފް ނައީމްގެ މައްޗަށް ކުރާ ދައުވާއާ ގުޅިގެން ބާއްވާ އަޑުއެހުމެކެވެ. އެއީ އަންނަ މަހުގެ ދެ ވަނަ ދުވަހު އޮންނަ އިބްތިދާއީ އަޑުއެހުމެކެވެ.\nއެއަށްފަހު ފެބްރުއަރީ 10، 24، މާޗް 15، އޭޕްރީލް 14 އަދި މެއި 15 ގައި ވެސް މި މައްސަލައިގެ އިބްތިދާއީ އަޑުއެހުންތަކެއް ބޭއްވުމަށް ހަމަޖެހިފައިވެއެވެ. މެއި މަހުގެ 15 ވަނަ ދުވަހު ބާއްވާ އަޑުއެހުމުގައި މި މައްސަލަ ކުރިއަށް ގެންދިއުމާ ގުޅޭ ގޮތުން ގޮތެއް ނިންމުމަށް ވަނީ ހަމަޖެހިފައެވެ.\nޖޫން 26 ވަނަ ދުވަހަކީ މި މައްސަލައިގެ ޝަރީއަތް ފަށާ ދުވަހެވެ. އެއަށް ފަހު، ޖުލައި 21، ސެޕްޓެމްބަރު 15، ސެޕްޓެމްބަރު 21، ސެޕްޓެމްބަރު 25 ވަނަ ދުވަހު އޮންނާނީ ހެކި ބަސް ނެގުމާ ގުޅޭ ޝަރީއަތްތަކެވެ.\nމި މައްސަލައިގައި ހުލާސާ ބަޔާން އިއްވުމަށް ބާއްވާ އަޑުއެހުން އޮންނާނީ އޮކްޓޯބަރު 25 ގައެވެ. ތާވަލާ އެއްގޮތަށް ކުރިއަށްދާނަމަ މި މައްސަލައިގެ ހުކުމް އިއްވުން އޮންނާނީ ނޮވެމްބަރު 25 ގައެވެ.\nއާރަށުގެ މައްސަލާގައި ޔާމީންގެ މައްޗަށް ކުރާ ދައުވާގެ އަޑުއެހުންތައް ފެށިއިރު، ގއ. ވޮޑަމުލާ ކުއްޔަށް ދިނުމުގެ މައްސަލާގައި އެ މަނިކުފާނުގެ މައްޗަށް އިއްވި ފަސް އަހަރުގެ ޖަލު ހުކުމް ސުޕްރީމް ކޯޓުން މިދިޔަ ނޮވެމްބަރު މަހު ވަނީ ބާތިލްކޮށް، އެމަނިކުފާނު މިނިވަންކޮށްފައެވެ.\nއާރަށުގެ މައްސަލާގެ އިތުރުން ރ. ފުއްގިރި ކުއްޔަށް ދޫކުރުމުގެ މުއާމަލާތާ ގުޅިގެން ވެސް މަނީ ލޯންޑްރިންގެ އިތުރު ދައުވާއެއް ޔާމީންގެ މައްޗަށް ދައުލަތުން ކުރެއެވެ. އެ މައްސަލައިގެ އަޑުއެހުންތައް ވެސް ކްރިމިނަލް ކޯޓުގައި ވަނީ ހިނގަން ފަށައިފައެވެ.\nޖެނުއަރީ 27, 2022 13:13\nމިވަރުކަމެއްވެސް ނުދެކެން! މިޤައުމުގައި 30 އަހަރުވަންދެން ހެސްކިޔާފަ ކައިފަ މީހުންނަށް އަނިޔާދީފައި ހުރި މީހަކު އެބަހުރި އެކަމަކު ދަޢުވާއެއް ނެތް!3އަހަރު ވެރިކަން ކޮއްފަ ލާރިއާއި ކަޓާ އެއްޗެހި ނަގާ، އަދި ނުވިތާކަށް ޤާޒީއަކު ވަގަށް ނަގާފައި ހުރި މީހަކު ވެސް އެބަހުރި އެކަމަކު ދަޢުވާއެއް ނެތް! މީކިހިނެތް ހިގަމުންދާ ނިޒަމެއްބާ؟؟\nޖެނުއަރީ 27, 2022 14:31\nހުސޭނަށް ހީވަނީތޯ ފުޅަށްބުޑުން ދަންޏާ ކެޔޮގަނޑު ކަނޑާނެއޭ. އެހެން ނުވެދާނެ. 30 އަހަރު ވެރިކަން ކުރިމީހައަށްވުރެ5އަހަރު ވެރިކަން ކުރި މީހާގެ އަނިޔާވެރިކަން ބޮޑުވެފަ އޮވެދާނެ. އެހެންތާ މިވަނީ. ކިތައް މީހުން ނުހައްގުން ޖަލަށްލީ؟ ކިތައްމީހުންގެ ގޮނޑި ނުހައްގުން ގެއްލުނީ؟ ކިތައްރޭ ކުޑަކޮޓަރީގަ ޑޮލަރު ގުނީ؟\nޖެނުއަރީ 27, 2022 16:09\nއެހެންނަމަ ކަލޭ ވެސް ޖަލުގަ އޮތީހެއްނުން...ނުހައްގުން ހުކުމްކޮށް ކުށެނެތި ޖަލަށް މީހުންލާ އަނިޔާކުރިނަމަ ޖަލުގަތިބޭނީ އިބޫއާ އައްނިޔާ ގާސިމާ މައުމޫނާ ކާނަލް ނާޒިމާ އަބުދުﷲރިޔާޒުއާ ދެން ވެސް ބޮޑު ހިޔާނާތްތެރިން ގައްދާރުން ރިޝް ވަތާ ފަސާދަ ވެރިން...ތިއެއްމެންތިބީ ފިނި ސްނޯމަތީގަ....ނަމެއްގަ ބައެއްމީހުން ޖަލުގަތިބީ...މމޕރސގެ ބޮޑެތި މާ ވަގުން ވެރިކަމުގަޔާ މަޖުލިހުގަ..\nޖެނުއަރީ 27, 2022 18:46\nތިހެން ކިޔަނީ މނޖ އޯކޭތަ ކަލޭމެންނަށް މިހާރު ތިފެންނަނީ އަނިޔާތަ ނޫނީ އިންސާދުތަ؟ ހޭބަލިވެފަ ތިބެންޏާ ހެވާއި ނުބައި ވަކިނުވާނެ\nޖެނުއަރީ 27, 2022 14:39\nރ ޔާމީންއާ ވާދަކޮށް ބަލިވާނެކަން ޔަގީންވާތީ ތަލުވައިގެން ވިޔަސް އަނިޔާ ދެވޭތޯ\nޖެނުއަރީ 27, 2022 13:41\nވަކި މީހެއްގެ ފަހަތުން ދުވިޔަސް ބުނެލަންއޮތި ނާ ގާބިލު އިބޫސޯލިހުއަށް ހަމަ ސްމެއް\nޖެނުއަރީ 27, 2022 14:20\n2023ގައި ރައީސް ޔާމީނު ވެރިޔަކަށް ގެންނަން ވަރައްގިނަ އަދަދެއްގެ ބައެއް ބޭނުންވާތީ ޖަހަން އުޅޭ މަޅިތަކެއް\nމިހާރު އަދުލުއިންސާފަކީ ގިރާގެން ބޯއެއްޗެއް..\nޖެނުއަރީ 27, 2022 14:44\nކޮންމެ ރަށަކުން ކަޓް.\nޖެނުއަރީ 27, 2022 15:34\nކީއްކުރަން ތިހާ ލަސްކުރަނީ.\nޖެނުއަރީ 27, 2022 18:14\nކޮންމެމީހަކުވިޔަސް ކުށެއްކޮއްފިއްޔާ ދައުވާކޮށް އަދަބުލިބެންޖެހޭނެ. މިހުރިހާކަމެއްކުރީ ޔާމީނު އެކަނިމާއެކަނިބާ؟ މިކަމުގައި އެހެންމީހަކުގެ ބައިވެރިވުން ހަމަނުވަނީބާ؟ މިކަމަކީ ޔާމީނުއެކަނިކުރިކަމެއްކަމަށް ގަބޫލުކުރަން އުނދަގޫ. ޔާމީނަށްދައުވާކުރާގޮތަށް މިކަމުގައިބައިވެރިވި އެހެންމީހުނަށްވެސް ދައުވާކޮށްއަދަބުދޭންޖެހޭނެ.\nޖެނުއަރީ 27, 2022 18:22\nއަޅުގަނޑު ކުރިން ކޮށްފައިވާ ކޮމެންޓް ޖަހާކަށް ނުކެރުނު ދެއްތޮ؟


Luthufee fenigen hayyaru kuran faarali komme faharaku filee: Umar | Mihaaru\n01 ޖުލައި 2019 - 15:08 50 comments\nއެތައް ދިވެހިންނެއް ޝަހީދުވި އުދުވާނީ ހަމަލާގެ މޭސްތިރި ކަމަށްވާ އަބްދުﷲ ލުތުފީ ފިލައިގެން އުޅެނިކޮށް ގެނައުމުގައި ކުރީގެ ހޯމް މިނިސްޓަރު އުމަރު ނަސީރު އިހުމާލުވި ކަމަށް ފުލުހުން އިއްޔެ ކުރި ތުހުމަތުން ދިފާއުވެވަޑައިގަތީ މި ތަޖުރިބާ ހިއްސާ ކުރައްވަމުންނެވެ.\nފުލުހުން ބުނެފައިވާ ގޮތުގައި ލުތުފީ ދިރިއުޅެމުން ދިޔަ ތަންތަނުގެ މައުލޫމާތު ކުރީގެ ސަރުކާރުތަކަށް ލިބުނެވެ. އެކަމަކު އޭނާ ގެނައުމުގައި ސަރުކާރުތަކުން އިހުމާލުވެފައިވާ ކަމަށް ފުލުހުން ވަނީ ބުނެފަ އެވެ. އެ އިހުމާލު ފުލުހުން އަންނަނީ ތަހުގީގު ކުރަމުންނެވެ.\nސްރީ ލަންކާގައި ހުންނަ ރާއްޖޭގެ އެމްބަސީ އަށް ވަދެ އަމިއްލަ އަށް ފުލުހުންނާ ހަވާލުވުމުން ވެސް ލުތުފީ ގެނައުން ލަސްވާ މައްސަލައިގައި މި ސަރުކާރަށް އެންމެ ބޮޑަށް ފާޑުކިއުން އަމާޒުކުރައްވާ އުމަރަށް ފުލުހުން ކުރި ތުހުމަތުތަކަށް ޖަވާބު ދެއްވައި އޭނާ ކުރެއްވި މަސައްކަތުގެ ތަފްސީލް ވަނީ ހިއްސާ ކުރައްވައިފަ އެވެ.\nފޭސްބުކްގައި އުމަރު ލިއުއްވާފައިވާ ގޮތުގައި ހޯމް މިނިސްޓަރަކަށް ހުންނެވި އިރު ލުތުފީ ހައްޔަރުކުރަން ޚާއްސަ އިސްކަމެއް ދެއްވީ ސިފައިންގެ މީހެއްގެ ގޮތުގައި ހުރެ ނޮވެމްބަރު3ގެ ހަމަލާ އޭނާ ތަޖުރިބާ ކުރައްވާފައިވާތީ އެވެ.\nއޭނާ ވިދާޅުވި ގޮތުގައި 2010 ގައި ބޭސްފަރުވާ އަށް ފޮނުވާލުމުން ފިލައިގެން އުޅުނު ލުތުފީ ސްރީ ލަންކާ އިން އަތުލައިގަންނަން މިދިޔަ ސަރުކާރުގައި މަސައްކަތް ކުރި އެވެ. ކޮންމެ ފަހަރަކު ވެސް ފުލުހުންގެ އަތު ނުޖެހި ފިލީ ކަމަށް އުމަރު ވިދާޅުވި އެވެ.\nއުމަރު ވިދާޅުވީ ކުރީގެ ފޮރިން މިނިސްޓަރު އަދި މިހާރު ރައީސް އޮފީހުގެ މިނިސްޓަރު އަހްމަދު ނަސީމާ އެކު ލުތުފީ ލަންކާގެ ނަވަލޯކާ ހޮސްޕިޓަލުގައި ހުރި ކަމުގެ މައުލޫމާތު ލިބިގެން ކުރީގެ ސަރުކާރުގައި ލަންކާ ފުލުހުން ވަގުތުން އެ ތަނަށް ވެސް ފޮނުވި ކަމަށެވެ. އެކަމަކު ފުލުހުން ދިޔައިރު ލުތުފީ އެތަނުން ފިލާފައިވާ ކަމަށް އުމަރު ވިދާޅުވި އެވެ.\nއޭނާ ވިދާޅުވި ގޮތުގައި ލަންކާގެ ނުގޭގޮޑާގައި ލުތުފީ އުޅޭ ކަމުގެ މައުލޫމާތު ލިބިގެން އެތަނުގައި އެއް މަސް ދުވަހުގެ އޮޕަރޭޝަނެއް ފުލުހުން ހިންގި އެވެ. އެ އޮޕަރޭޝަނުގައި ހަރަކާތްތެރިވީ ދިވެހި ސިއްރު ފުލުހުންގެ ޓީމަކުން ކަމަށް އުމަރު ވިދާޅުވި އެވެ.\nއެ ފަހަރު ވެސް ލުތުފީ އަތެއް ނުވި އެވެ.\nއޭނާ ހައްޔަރުކުރަން މަގުފަހިކޮށްދޭ ވަރުގެ މައުލޫމާތެއް ދިން މީހަކަށް 75،000ރ. ހުށަހަޅައި ފަހުން އެ އިނާމު 10،000 ޑޮލަރު (154،200ރ.) އަށް ބޮޑުކުރި ކަން އުމަރު ވަނީ ފާހަގަކުރައްވައިފަ އެވެ.\nލަންކާގެ ސަރުކާރުގެ އިސްވެރިންނާ އެކު ބޭއްވެވި ބައްދަލުވުންތަކުގައި ވެސް އެކި ފަހަރު މަތިން ލުތުފީ ހައްޔަރުކުރުމުގެ އެހީތެރިކަމަށް އެދިވަޑައިގެންނެވި ކަމަށް ވިދާޅުވި އެވެ.\nއުމަރު ވިދާޅުވި ގޮތުގައި ލަންކާގައި ހުންނަ އެމްބަސީ އަށް ވަދެ ލަންކާ ފުލުހުންނަށް ފިލާ އޮންނަން ޖެހުނީ ކުރީގެ ސަރުކާރުން ކޮށްފައިވާ މަސައްކަތާ ހެދި އެވެ. ލަންކާގެ ވަކިވަކި ފުލުހުންގެ އަތުގައި ލުތުފީގެ ފޮޓޯ ހުންނާނެ ކަމަށް ވެސް އުމަރު ވިދާޅުވި އެވެ.\nލުތުފީ ގެނައުމުގައި މި ސަރުކާރުން ކުޅެނީ ޑްރާމާއެއްގެ ގޮތުގައި ސިފަކުރައްވައި އުމަރު ވިދާޅުވީ ލުތުފީ މަރަން އޭނާ ވަކާލާތު ކުރެއްވީ ޝަހީދުވި 19 ދިވެހިންނަށް އިންސާފު ހޯދައި ދޭން ކަމަށެވެ.\n"ލުތުފީ އަށް މަރުގެ އަދަބު ދެވުނު ނަމަ މި ޑްރާމާ މި ގޮތަށް ހިނގާކަށް ނުޖެހުނީސް. ޝަހީދު ވެގެން ދިޔަ 19 ދިވެހިންނަށް އިންސާފު ލިބުނީސް،" އުމަރު ވިދާޅުވި އެވެ.\nކަމާބެހޭ އިދާރާތަކުން ބުނިގޮތުގައި ލަންކާގެ އެޓާނީ ޖެނެރަލް އޮފީހުގެ ހުއްދަ ލިބުމާ އެކު ލުތުފީ ރާއްޖެ ގެންނާނެ އެވެ.\nއިތުރު ލިޔުންތައް އުމަރު ނަސީރު ހޯމް މިނިސްޓަރު ރާއްޖެ-ލަންކާ އަބްދުﷲ ލުތުފީ ފުލުހުން ފޮރިން މިނިސްޓްރީ ސްރީ ލަންކާ ނޮވެމްބަރު3ނޮވެމްބަރު3ބަޣާވާތް


BREAKING : Kujja Rape Kuri Kaafa Islamic Ministry In Kuree "Suspend"! - Vaguthu\nކޮވިޑް-19: ބިރުވެރިކަން ބޮޑުވެ، ބަލި ފެތުރުން އިތުރުވަނީ - 58 މިނެޓް ކުރިން\nކުއްޖާ ރޭޕް ކުރި ކާފަ އިސްލާމިކް މިނިސްޓްރީ އިން ކުރީ "ސަސްޕެންޑު"\nކުއްޖާގެ ކާފަ އަދި މުނިކާފަ\nދާދި ފަހުން ދެ އަހަރު ނުފުރޭ ކުޑަ ކުއްޖަކު ރޭޕް ކުރުމުގައި ބައިވެރިވި އެ ކުއްޖާގެ ކާފަ އިސްލާމިކް މިނިސްޓްރީ އިން "ސަސްޕެންޑު" ކޮށްފިއެވެ.\nއުމުރުން 62 އަހަރުގެ އިބްރާހިމް ދީދީ އަކީ ތުއްތު ކުއްޖާ ނިސްބަތްވާ ރަށުގެ މިސްކިތުގައި މުދިމެއްގެ ގޮތުން މަސައްކަތް ކުރަމުން އަންނަ މީހެކެވެ. އެ ކުއްޖާ ރޭޕް ކުރުމުގެ ތުހުމަތުގައި އިބްރާހިމް ދީދީ ހައްޔަރުވެސް ކޮށްފައި ވާއިރު އިސްލާމިން މިނިސްޓްރީ އިން އޭނާ ވަޒީފާ އިން ވަކިނުކޮށް ސަސްޕެންޑު ކުރުމުން ގިނަ ބަޔަކު އަންނަނީ އެކަމަށް ފާޑު ކިޔައި މި ނިންމުމާއި ދޭތެރޭ ސުވާލު އުފައްދަމުންނެވެ.\nއިސްލާމިކް މިނިސްޓްރީ އިން ދާދި ދެންމެއަކު ކުރެއްވި ޓްވީޓެއްގައި ވިދާޅުވެފައި ވަނީ ކުޑަކުއްޖަކާމެދު ބަދުއަޚްލާޤީ ޢަމަލެއް ހިންގުމުގެ ތުހުމަތުގައި ހައްޔަރު ކުރުމާއި ގުޅިގެން އިބްރާހިމް ދީދީ "ސަސްޕެންޑު" ކޮށްފައިވާ ކަމަށެވެ.\nއިބްރާހިމް ދީދީގެ އިތުރުން މި މައްސަލާގައި ދެން ހައްޔަރުކޮށްފައި ވަނީ އެ ކުއްޖާގެ މުނި ކާފަ އާއި ކުއްޖާގެ ބައްޕައެވެ.\nޖެނުއަރީ 18, 2020 20:49\nއެކަމަކު ގާޒީ ހައިލަމްގެ މައްސަލަ ނިމުނު 12 ގަޑިއިރުން! މައްސަލަ ބކރ ވައްތަރު ހުންނަނީ!\nޖެނުއަރީ 19, 2020 12:16\nޖެނުއަރީ 18, 2020 21:06\nތިވެސް ގޮތެއް، އަދި މާރަނގަޅުވާނެ މުސާރަ ލިބޭގޮތައް ސަަސްބަންޑު، އެވެސް ދެގުނަ ބޮޑުކޮއްފަ،\nޖެނުއަރީ 18, 2020 21:19\nތުހުމަތު ކުރެވުނީމާ ކުރާނީ ސަސްޕެންޑް ނޫންތޯ؟ އަޅުގަނޑުމެން އެންމެންވެސް ބާރުއަޅަންވީ ޤާނޫނާއި ގަވާޢިދު ތައް ހަރުކަށި ކުރުމަށާއި އެ ޤާނޫނާއި ގަވާޢިދު ތައް ފުރިހަމައަށް ތަންފީޒުކުރުމަށް. ޖިންސީ ގޯނާގެ މައްސަލަތަކަށް މާފް ނުދެވޭގޮތައް ހެދުން މުހިންމު ކަމުގައި ދެކެން.\nޖެނުއަރީ 18, 2020 21:37\nއިސްލާމިކް މިނިސްޓްރީގެ ނިންމުން މުޅިއަކުން ގޯހެއް ނޫން. ސަބަބަކީ އެމައްސަލަ އޭނާގެ މައްޗަށް ސާބިތުވާކަމަށް ޝަރުޢީ ކޯޓަކުން ނުނިންމާތީ.\nޖެނުއަރީ 18, 2020 21:50\nއެއްވެސްކޯޓަކުންވެސް މުއައްސަސާއަކުންވެސް 1މިލިއަންޑޮލަރު އެއީކުށްކޮށްގެންހޯދާފަވާޑޮލަރުކަމެއް ނުވަތަ ވޮޑަމުލާއިން ސަރުކާރަށްލިބެންޖެހޭޑޮލަރު ކަމެއް ކަނޑައަޅާފައެއްނެތް ދެން!!!!!!!!\nމިހިނދުން މިހިނދަށް ވަކިކުރެވޭ\nރައްޔިތުން އިތުބާރެއްގެ ނުކުރާނެ\nޖެނުއަރީ 18, 2020 21:51\nތުހުމަތުވާއިރަށް ވަޒީފާއިން ވަކިކުރާކަށް ނުޖެހޭ. ވަޒީފާއިން ވަކިކުރުމަށް ވެސް ވަކި އުސޫލުތަކެއް ހުރޭ. އޭނާ އެކަންް ކުރިކަމަށް ޔަގީންވާ ބަޔަކަށް ޔަގީން ވިޔަސް ސަރުކާރުގެ މުއައްސަސާތަކުން އަމަލުކުރާނީ ގާނޫނާއި ކޯޓުގެ ހުކުމަށް.\nޖެނުއަރީ 18, 2020 22:13\nމުދިމުންނާ މުދިންކަންކުރާ މީހުންނަކީ ތަފާ ތު ދެބައެއް.\nޖެނުއަރީ 18, 2020 23:22\nޖެނުއަރީ 19, 2020 06:50\nމުދިމުންނަކީ އެވަޒީފާގަތިބޭމީހުން މުދިންކަންކުރާމީހުނަކީ ވަގުތު ޖެެހޭއިރު މުދިމުނެތިގެން ބަންގިގޮވާނަމާދުކުރާ މީހުން\nޖެނުއަރީ 19, 2020 11:32\nއެވެސް މުސާރަ ހިނގާ ގޮތަށް\nޖެނުއަރީ 19, 2020 17:04\nޢަސްލު ހަދަންވީ ގޮތަކީ 65 އަހަރުވާއިރަށް އިންޖެކްޝަންއެއް ޖަހާގެން ބާރު ކަނޑުވާލަންވީ


SunOnline: MaafushI jalugai badijahai meehun meri gothuge hageegai adhives nuhoadhey: MDP\nމާފުށީ ޖަލުގައި ބަޑިޖަހައި މީހުން މެރި ގޮތުގެ ހަގީގަތް އަދިވެސް ނުހޯދޭ: އެމްޑީޕީ\nމުއާވިޔަތު އަންވަރު 19 Sep 2020, 20:14\nއީވާން ނަސީމް ގަޔަށް ބަޑިޖަހައި މަރާލުމުން ޖަލުގެ ބައެއް ގައިދީންނާ ސިފައިންނާ ދެމެދު ހިނގައި ދިޔަ ކުރިމަތިލުމުގައި ބައެއް ގައިސީންނަށް އަނިޔާވެފައި ---\nމ. އޭޝިޔާ އީވާން ނަސީމް ގަޔަށް މާފުށީ ޖަލުގައި ބަޑިޖަހައި މަރާލުމަށްފަހު، އެތަނުގައި ހިނގައިދިޔަ ހަމަނުޖެހުމުގައި އިތުރު ބައެއްގެ ގަޔަށް ބަޑިޖަހައި މަރާލި ގޮތުގެ ހަގީގަތް އަދިވެސް ހޯދިފައި ނުވާކަމަށް ވެރިކަން ކުރާ މައި ޕާޓީ އެމްޑީޕީ އިން ބުނެފި އެވެ.\nސެޕްޓެމްބަރު 19، 2003 ގައި ސިފައިންގެ އަނިޔާތަކުގައި އީވާން މަރުވެގެންދިޔަ ހާދިސާއާ ގުޅިގެން ޖެހިގެން އައި ހޮނިހިރު ދުވަހު މާފުށީ ޖަލުގައި ކުށްވެރިންނާއި ސިފައިންނާ ދެމެދު ހިނގި ހަމަނުޖެހުމުގައި ބަޑި ޖެހުމާ ގުޅިގެން ތިން މީހަކު މަރުވި އެވެ. އެއީ މ. ބިންއުނިމާގޭ އަބްދުﷲ އަމީނާއި ގއ. ވިލިނގިލީ ޖަނަވަރީމާގޭ އަހްމަދު ޝިޔާޒާއި ޅ. ނައިފަރު ސިނަމާގޭ އަލީ އަސްލަމެވެ. އަދި 16 މީހުންނަށް އަނިޔާވެފައިވެ އެވެ.\nއެ ހާދިސާއަށް 17 އަހަރު ފުރުމާ ގުޅިގެން އެމްޑީޕީން މިއަދު ނެރުނު ބަޔާނެއްގައި ބުނީ، ރައީސް މައުމޫނު ޢަބްދުލްޤައްޔޫމުގެ ސަރުކާރުގެ 'އަނިޔާވެރި ޖަރީމާއަށް' ފަހު ޖަލުގައި މީހުންގެ ގަޔަށް ބަޑިޖަހާފައިވާ ގޮތުގެ ހަގީގަތް އަދި އަދަށް ދާން ދެން ހޯދިފައިނުވާ ކަމަށެވެ.\nއެގޮތުން ބަޑިޖަހާފައި ވަނީ ސިފައިންގެ ގާނޫނުގައިވާ ގޮތުގެ މަތިން އޯޑަރު ކުރަން ތިބި ފަރާތްތަކެއްގެ އޯޑަރަށް ކަމަށްވާނަމަ، އޯޑަރުކުރި ފަރާތްތަކުގެ މައްސަލަތައް ބަލާފައި ނުވުމާއި، ބަޑިޖަހާފައިވަނީ އޯޑަރުގެ މަތިން ނޫންކަމަށްވާނަމަ ސިފައިންގެ ގާނޫނުގެ ދަށުން އޯޑަރެއް ނެތި ބަޑިޖެހި ކަމުގެ ތަހްގީގެއް ހިންގައި އެކަމަށް ޝަރީއަތްކޮށްފައި ނުވާތީ، އެކަމުގެ ހަގީގަތް އަދިވެސް ދިވެހި ރައްޔިތުންނަށް ސާފުވާންޖެހޭ ކަމަށެވެ.\nއެ ޖަރީމާއަކީ ރާއްޖޭގެ ޖަލުތަކުގައި އޭރުގެ ސަރުކާރުން ސިސްޓަމެޓިކް ގޮތަކަށް ބޮޑެތި އަނިޔާތައް ދެމުންދިޔަކަމާއި، އެފަދަ އަނިޔާތަކުގެ ޝިކާރަކަށްވެ އެތައް ބަޔަކު ދުނިޔެދޫކޮށްފައިވާކަމުގައި އޭރު ވެސް ތުންތުންމަތިން ދެކެވެމުން ދިއަ ވާހަކަތަކުގެ ހަގީގަތް ރައްޔިތުންނަށާއި މުޅި ދުނިޔެއަށް ގަބޫލުކުރެވޭމިންވަރަށް ތިލަވެގެންދިއަ ޖަރީމާއެެއް ކަމަށް އެމްޑީޕީން ވަނީ ބުނެފަ އެވެ. އަދި އެކަމުގެ ސަބަބުން ރާއްޖެއަށް ސިޔާސީ އިސްލާހީ ބޮޑެތި ބަދަލުތަކެއް ގެންނަން އޭރުގެ ސަރުކާރަށް މަޖުބޫރުވެގެން ދިއަކަން ވެސް ވަނީ އެ ބަޔާނުގައި ފާހަގަކޮށްފަ އެވެ.\nމީގެ ކުރިން ވެސް އެމްޑީޕީގެ ވެރިކަމުގައި އެ މައްސަލަ ތަހުގީގު ކުރުމަށް އެ ޕާޓީން ގޮވާލި އެވެ. އަދި އަލުން އެ މައްސލަ ބެލުމަށް ވަޒީރުންގެ މަޖިލިހުގެ އޭރު ތިން މެންބަރުންގެ މައްޗަށް ހިމެނޭ ކޮމިޓިއެއް ވެސް އެކުލަވާލި އެވެ.\nރައީސް މައުމޫނުގެ ދައުރުގައި، އެ މައްސަލަ ބެލުމަށް ރިޔާސީ ކޮމިޝަނެއް އުފެއްދުމަށް ފަހު އެ މައްސަލާގައި ދައުލަތުން 12 މީހެއްގެ މައްޗަށް ދައުވާކުރި އެވެ.\nއޭގެ ތެރެއިން އީވާން މަރާލުމުގެ ކުށް ސާބިތުވެގެން އަށް މީހެއްގެ މައްޗަށަށް މަރުގެ ހުކުމް އިއްވާފައިވެ އެވެ. އަދި އޭނާ ރާލުމުގައި ބައިވެރިވުމުގެ ކުށް ސާބިތުވެގެން އެކަކުގެ މައްޗަށް ޖިނާއީ ކޯޓުން ވަނީ މަރުގެ ހުކުމް އިއްވައިފަ އެވެ. ނަމަވެސް އެ މައްސަލާގައި ޝާމިލްވެގެން މަރަށް ހުކުމް ކުރި މީހުގެން ތެރޭގައި ހިމެނޭ މއ. ދިހި، އާދަމް މުހައްމަދުގެ ކުށެއް ނެތް ކަމަށް 2006 އަހަރު ހައިކޯޓުން ވަނީ ހުކުމްކޮށްފަ އެވެ. އޭނާއަކީ އޭރުގެ އެންއެސްއެސް ކެޕްޓަން ކަމުގެ ރޭންކުގައި ހުންނެވި އަދި މާފުށީ ޖަލުގެ ސިކިއުރިޓީ ބަލަހައްޓާ ޔުނިޓުގެ އޮފިސަރު އިންޗާޖުގެ މަގާމުގައި ހުންނެވި ވެރިޔާ އެވެ.\nއީވާން މަރާލުމުގެ ކުށް ސާބިތުވެގެން ފެބްރުއަރީ 24، 2005 ވަނަ ދުވަހު މަރަށް މަރު ކުހުމް އިއްވި އަށް މީހުންނަކީ އޭރު ޖަލުގެ ސަލާމަތީ ކަންތައް ބަލަހައްޓަމުން ދިޔަ އެންއެސްއެސް މިހާރުގެ އެމްއެންޑީއެފްގެ ޕްރައިވެޓުން ކަމަށްވާ ހ. ހިރަވެރި, ބަދުރު މުހައްމަދާއި ސ. ފޭދޫ ޔެލޯ ހައުސް, މުހައްމަދު ޝިއުނީޒާއި ސ. ހުޅުދޫ އިރުދޭމާގޭ އަބްދުﷲ އިބްރާހީމާއި ނ. ހޮޅުދޫ ބަގީޗާގޭ އިބްރާހިމް ރަމީޒާއި މ. ކޮޅުފުށީ އަސްރަފީގޭ އަހުމަދު ނިޔާޒާއި ވ. ކެޔޮދޫ ހިޔަލީ ގުލްޝަން ޝިޔާދު މުފީދާއި މ. މުލަކު އަލަމާގޭ މުހައްމަދު މަންސޫރާއި ތ. ތިމަރަފުށީ އިރުވައިގޭ އަހުމަދު ރިޔާޒެވެ.\nއީވާން މަރާލުމުގައި ބައިވެރިވުމުގެ ކުށުގައި, ސެޕްޓެމްބަރު 18 2005 ވަނަ ދުވަހު ޖިނާއީ ކޯޓުން މަރަން ހުކުމް އިއްވީ ތ. ތިމަރަފުށީ ވިލާޑިލައިޓް އަބުދުﷲ ހަސަންގެ މައްޗަށެވެ.


FAM in raajjeyge konme rashakah boalha hadhiyaakuran fashaifi - vNews.mv\nއެފްއޭއެމުން ރާއްޖޭގެ ކޮންމެ ރަށަކަށް ބޯޅަ ހަދިޔާކުރަން ފަށައިފި\nއިސްމާޢީލް ޝާހު 17 September 2020, 16:14\nމިއަހަރު ބޭއްވުމަށް ރޭވި މިނިވަން ޗެމްޕިއަންޝިޕް ފުޓުބޯޅަ މުބާރާތަށް ހާއްސަކޮށް ފުޓުބޯޅަ އެސޯސިއޭޝަން އޮފް މޯލްޑިވްސް (އެފްއޭއެމް) އިން ގެނައި ބޯޅަތައް ރާއްޖޭގެ ކޮންމެ ރަށަކަށް ހަދިޔާކުރަން ފަށައިފިއެވެ.\nވީނިއުސްއަށް މައުލޫމާތުދެއްވަމުން އެފްއޭއެމްގެ ޖެނެރަލް ސެކްރެޓަރީ ހުސެއިން ޖަވާޒް (ޖަވާ) ވިދާޅުވީ ރާއްޖޭގެ ކޮންމެ ރަށަކަށް ބޯޅަ ހަވާލުކުރާނެ ކަމަށާއި ކޮންމެ ރަށަކަށް 10 ބޯޅަ ދިނުމަށް ނިންމާފައިވާ ކަމަށެވެ.\nމި ބޯޅަތަކަކީ މިއަހަރު ބޭއްވުމަށް ނިންމި މިނިވަން ޗެމްޕިއަންޝިޕްް ފުޓްބޯޅަ މުބާރާތަށް އެފްއޭއެމް އާއި ކުޅިވަރާއި ބެހޭ ވުޒާރާއިން ގެނައި ބޯޅަތަކެއް ކަމަށެވެ. ނަމަވެސް ކޮވިޑްގެ ހާލަތާއި ގުޅިގެން މި މުބާރާތް މިއަހަރު ވަނީ ކެންސަލްކޮށްފައެވެ. މި ބޯޅަތައް ބަހަން ފަށާފައިވަނީ ކުޅިވަރާބެހޭ ވަޒީރު އަހުމަދު މަހުލޫފުގެ މަޝްވަރާގެ މަތިންކަމަށް ޖަވާ ވިދާޅުވިއެވެ.\nކޮންމެ ރަށަކަށް ހަމަހަމަ އުސޫލަކުން ބޯޅަތައް ހަދިޔާ ކުރުމަށް ކަމަށާއި، އެ އުސޫލުގެ ދަށުން ބޯޅަ ހަދިޔާކުރާނީ އެކި ދާއިރާތަކުގެ މަޖިލިސް މެންބަރު މެދުވެރިކޮށް ކަމަށް ޖަވާ ވިދާޅުވިއެވެ. އަދި މި މަސައްކަތުގެ ބޮޑުބައި މިހާރު ނިމިފައިވާ ކަމަށާއި ވީހާވެސް އަވަހަކަށް މަޖިލިސް މެމްބަރުން މެދުވެރިކޮށް ބޯޅަ ހަދިޔާކުރުމުގެ މަސައްކަތް އެއްކޮށް ނިންމާލެވޭނެ ކަމަށްވެސް ޖަވާޒް ވިދާޅުވިއެވެ.\nމިއަހަރުގެ މިނިވަން ޗެމްޕިއަންޝިޕް ނެތްނަމަވެސް 2023-2024 ވަނަ އަހަރުގެ ދިވެހި ޕްރިމިއަރ ލީގު މުޅި ރާއްޖޭގައި ބޭއްވުމަށް އެފްއޭއެމުން ވަނީ ޕްލޭންކޮށްފައެވެ. މި މުބާރާތް ޕްލޭންކޮށްފައިވަނީ ހޯމް އެންޑް އަވޭ އުސޫލުން ކުރިޔަށްގެންދާ ގޮތަށެވެ.


ހެއްވާ މަޖާ ފިލްމު "ބަދާއި ހޯ" ގެ އާލަވައެއް ނެރެފި |\nއޮކްޓޯބަރ 11, 2018 42 0\nހެއްވާ މަޖާ ފިލްމު “ބަދާއި ހޯ” ގެ އާލަވައެއް ނެރެފި\n“ތޭވާ” އާއި “ރީޔުނިއަން” ފަދަ ،މަޝްހޫރު ފިލްމުތަށް ޑައިރެކްޓް ކޮށްދީފައިވާ ކުޅަދާނަ ޑައިރެކްޓަރ އަމިތް ޝަރުމާގެ ފިލްމު “ބަދާއި ހޯ” ގެ އާ ލަވައެއް ނެރެފިއެވެ.\nއެފިލްމުގެ ފުރަތަމަ ދެ ލަވަ މިދިޔަ މަހު ނެރުނުއިރު އެފިލްމުގެ ތިން ވަނަ ލަވަ އާންމުނަށް ދޫކޮށްލީ މިމަހުގެ4ވަނަ ދުވަހުއެވެ. ކާމިޔާބު ތިން ލަވައަށް ފަހު އެ ފިލްމުގެ ހަތަރުވަނަ ލަވަ އާންމުންނަށް މިހާރު ދޫކޮށްލާފައިވާއިރު އެލަވައަށް ވެސް އަަންނަނީ ބޮޑު ތަރުހީބެއް ލިބެމުންނެވެ.\nއެ ފިލްމުގެ ހަތަރު ވަނަ ލަވައަށް ކިޔަނީ “ސަޖަން ބަޅެ ސެންޓި”އެވެ. ކުޅަދާނަ ދެ ލަވަކިޔުންތެރިން ކަމަށްވާ ދޭވް ނެގީ އާއި ހަރްޖޯތް ކޯރް ކިޔާފައިވާ އެލަވައިގައި އިންޑިއާގެ މީހުން ފާހަގަކުރާ ގޯދް ބަރާއީއާ (ބޭބީ ޝަވާ) ހަފްލާގެ ބައެއް މަންޒުތަކުގެ އިތުރުން އަޔުޝްމަން އާއި ސަންޔާ ލޯބީގެ ގުޅުންވެސް ފެނިގެންދެއެވެ. ފެނިގެންދެއެވެ.\nއަޔުޝްމަން ކުރާނާ އާއި ސަންޔާ މަޅޯތްރާ ލީޑު ރޯލުން ފެނިގެންދާ “ބަދާއި ހޯ” މިމަހު 19 ގައި ނެރުމަށް ނިންމާފައިވާއިރު ފިލްމުގެ ޓްރެލާ ވަނީ މިދިޔަ މަހު 11 އާންމުކޮށްފައެވެ. ފިލްމުގެ ޓްރެއިލާވެސް ގިނަ ބަޔަކަށް ކަމުގޮސްފައިވާއިރު ޓްރައިލާގައި ފެނިގެންދަނީ އަޔުޝްމަންގެ މަންމަ ބަނޑުބޮޑުވެގެން އުޅޭ މަންޒަރެވެ. އަދި އެހަބަރާ ގުޅިގެން މުޅި އާއިލާއަށް ކުއްލި ޝޮކެއް ލިބިފައިވާއިރު އެއުމުރުގައި މާމައަކަށް ވުމުގެ ބަދަލުގައި މަންމަ އަށް ވުމުން ގިނަ ބައެއްގެ ފާޑުކިޔުންތައް ވަނީ އަޔުޝްމަންގެ މަންމަ އަށް އަމާޒުވެފައެވެ.\n“ބަދާއި ހޯ” އެފިލްމަކީ ކޮމެޑީ ފިލްމެކެވެ. ފިލްމުގައި އަޔުޝްމަންގެ މަންމަގެ ރޯލުން ފެނިގެންދަނީ ނީނާ ގުޕްތާއެވެ.


ދަރިން އިސްލާމް ދީނުގެ ކަންކަމަށް ޝައުޤްވެރިކުރުވައި އިސްލާމީ ތަރުބިއްޔަތު ދިނުމުގެ މަސައްކަތަކީ ހަމަ އެންމެ ތުއްތުއިރުންސުރެ ކުރަންޖެހޭނެ މަސައްކަތެކެވެ. ކުދިންގެ ވިސްނުމުގައި އެންމެ ބޮޑަށް ހަރުލާނީ އެންމެ ޅަފަތުގައި ދެވޭ ތަރުބިއްޔަތެވެ.\nދަރިންނަށް ކަންކަން ވިސްނޭވަރުވުމުން، ކަންކަން ހަނދާން ހުންނަން ފަށާ އުމުރަށް އެޅުމުން އެކުދިންނަށް އަޑުއިވޭ ހިސާބުގައި ﷲ ތަޢާލާ ބާވައިލައްވަވާފައިވާ ހަމަ އެންމެ ޙުކުމްފުޅަކާއި އެއްވެސް މިންވަރަކަށް ތަޢާރަޒްވާ އެއްވެސް ވާހަކައެއް ދައްކައިގެން ނުވާނެ އެވެ. އެފަދަ އެއްވެސް އަޑެއް އިއްވައިގެން ނުވާނެއެވެ. އަދި ހަމަ ފަދައިން ﷲ ތައާލާ ބަޔާންކުރައްވަވާފައިވާ އިންތަކުގެ ބޭރުން އެއްވެސް ކަމެއް ކުރާތަން ދަރިންނަށް ދައްކައިގެން ނުވާނެއެވެ.\nމުސްލިމް މުޖުތަމައުތަކުގެ މިއަދުގެ ޙާލަތަށް ބަލާލައިފި ނަމަ އެންމެ ގިނަ ބައަކު ކަންބޮޑުވާ އެއް ކަމަކީ އިސްލާމް ދީނާއިމެދު އެމީހުންގެ ދަރިންގެ ސަމާލުކަން ކުޑަވަމުން ދިއުމެވެ. އިސްލާމް ދީނަށް ޢަމަލުކުރުމުގައި ފަރުވާ ކުޑަކުރުމެވެ. ވީމާ އަހަރެމެން ވިސްނައިލަން ޖެހޭ ބައެއް ކަންކަން އެބަހުއްޓެވެ.\nއެއިގެ ތެރެއިން އެއްކަމަކީ މައިންބަފައިންގެ ވިސްނުމެވެ. އަހަރެމެންނަކީ މުސްލިމުންނެވެ. ﷲ ތަޢާލާއަށް ފުރިހަމައަށް އީމާންވެގެން ތިބި މީހުންނެވެ. މިކަން މައިންބަފައިންނަށް ޤަބޫލުކުރެވެނީ ކިހައި ވަރަކަށް ހެއްޔެވެ؟ އެކަމަށް އަމަލުކުރެވެނީ ކިހައިވަރަކަށް ހެއްޔެވެ؟ ބައެއް ގޭގޭގައި ޢާއިލާގެ އެތައް ބައަކު ދިރިއުޅެއެވެ. އެއިގެ ތެރޭގައި އިސްލާމް ދީނުގެ ކަންކަމަށް އެކި މިންވަރަށް އަމަލުކުރާ މީހުން ތިބޭނެއެވެ. ވީމާ ކުރިން މި ބުނި ފަދަ ކަމެއް ކުދިންނަށް ފެނުން ވަރަށް ކައިރިވާނެއެވެ. އެކަމަށް ވަރަށް ބޮޑަށް ސަމާލުކަން ދޭންޖެހޭނެއެވެ. އެހެނީ ކުޑަ ކުއްޖަކަށް އެފަދަ މަންޒަރުތައް ފެންނަ ނަމަ އެފަދަ ކަމެއް ކުރަނީ މައިން ބަފައިން ނޫން ނަމަވެސް އެކަމެއް ނުވިސްނޭނެއެވެ. ފެންނާނީ އެފަދަ ކަންކަން ކުރާތަނެވެ. ކުދިންގެ ސިކުނޑިއަށް އެކަމެއް ވަރަށް އަވަހަށް ނަގައިގަންނާނެއެވެ.\nހަމަ އެފަދައިން ﷲ އެންގެވި ގޮތާއި ޚިލާފަށް އެއްވެސް ކަމެއް ކުދިންނަށް އަންގައި ދިނުން ހުއްދައެއް ނޫނެވެ. ކުއްޖާ ކުޑަވީމާ އެވެނިކަމެއް ހުއްދަކޮށްފައި މިވެނިކަމެއް މަނާ ނުކުރާނަމަ ކުދިންނަށް ދަސްކޮށް އެދެވެނީ ވަރަށް ނުބައި ގޮތްތަކެވެ. ކުއްޖާ ބާލިޣް ނުވާނަމަ ކުރި ކުށަށް އަދަބެއް ނުލިބޭނެއެވެ.\nނަމަވެސް ބާލިޣް ނުވުމަކީ ކުށްކުރަން ލައިސަންސް ލިބޭ ކަމެއް ނޫނެވެ. މާނައަކީ ބާލިޣް ނުވާއިރުވެސް ކުށްކުރަން ދޫކޮށްލައިގެން ނުވާނެއެވެ. އެންމެ ކުޑަމިނުން ދޮގު ބުނުމަކީވެސް ގޯސްކަމެއްކަން އެންމެ ކުޑައިރުވެސް އަންގައިދޭންވާނެއެވެ. ޙަރާމް ކަންކަމުގެ މާނަ އެނގޭވަރުވުމުން އެއީ ޙަރާމްކަމެއްކަން އަނގައިދޭން ވާނެއެވެ. ޢަޛާބުގެ މާނަ އެނގޭވަރުވުމުން ﷲ ތަޢާލާ ޢަޛާބް ދެއްވަވާނެކަން އަނގައިދޭންވާނެއެވެ.\nކުއްޖާ އެންމެ ކުޑައިރުން ފެށިގެން ﷲ ތަޢާލާ އާއިމެދު ތައްރީފްގެ ބަސްތައް ކުއްޖާއަށް އިއްވަން ވާނެއެވެ. ޗޮކްލެޓާއި ރީތި ހެދުން ހޯދާނެ މަގު ތަނަވަސްކޮށްދެއްވަވަނީ ﷲ ތަޢާލާކަން ބުނެދެމުން ގެންދާނަމަ ﷲ ތަޢާލާ އާއިމެދު ކުދިންގެ ހިތްތަކުގައި ދާނީ ޝައުޤުވެރިކަން އިތުރުވަމުންނެވެ. ލޯބިވެސް އިތުރުވަމުންނެވެ. "ޝުކުރު އަލްޙަމްދުލިﷲ" ފަދަ ﷲ ތަޢާލާއަށް ޝުކުރުވެރިވުމުގެ ބަސްތަކުގެ އަޑު ގިނަގިނައިން ކުދިންނަށް އިއްވުމަކީ ހަމަ ކޮންމެހެން ކުރަން ޖެހޭ ކަމެކެވެ.\nޗުއްޓީ ދުވަސްތަކުގައި ނިކަން ގޮނޑުދޮށްތައް ބަލައިލަބަލާށެވެ! ސްވިމިންގޕޫލްތައް ބަލައިލަބަލާށެވެ! ބާލިޣްވެފައި ތިބި އަންހެން ކުދިން ސްވިމް ސޫޓު ލައްވައިގެން މޫދަށް ނުވަތަ ޕޫލަށް އެރުވާތަން ފެންނާނެއެވެ! ﷲ ތަޢާލާ ގަންދީ ބުނަމެވެ. ދަރިންނަށް އެފަދަ ތަރުބިއްޔަތު ދޭ މައިން ބަފައިން ފާފަވެރިވާނެއެވެ. އެކަމުގެ ޒިންމާ އުފުލަން ޖެހޭނެއެވެ.\nމިފަދަ ކަންކަމަށް ވިސްނައިލުމުން ކުދިންގެ އަޚްލާޤަށް ބަދަލުތައް އަންނަމުންދާ ސަބަބުތައް ވިސްނޭނެއެވެ. އަހަރެމެން ވާންވީ ކުދިންނާއިމެދު ޝަކުވާކުރާ ބައަކަށް ނޫނެވެ. ކުދިންނަށް ރަނގަޅު ގޮތް ދަސްކޮށްދީ ތަރުބިއްޔަތުކުރާ ބައަކަށެވެ. މައްސަލަތައް ޙައްލުކުރެވޭނީ އެއިރުންނެވެ.